**Приложение 3.13**

**АКТУАЛЕН КЪМ ДВ, бр. 107 от 18.12.2020 г., в сила от 1.01.2021 г.**

**Цел:** да се установи дали обществената поръчка е възложена законосъобразно.

|  |  |  |
| --- | --- | --- |
| **1.** | **Наименование на проверката**  **(вкл. обект /доставка, услуга или строителство/, предмет, сключен договор /номер, дата, изпълнител, стойност без ДДС):** | Проверка на събиране на оферти с обява/покана по ЗОП за ............ /доставка, услуга или строителство/ с предмет „......................”, сключен договор № ....... от /дата/ ...........г. с изпълнител ................ на стойност ............... лв. без ДДС |
| **2.** | **Проект (наименование и номер в ИСУН):** |  |
| **3.** | **Възложител:** |  |
| **4.** | **Идентификационен номер на информацията за обява в РОП:** |  |
| **5.** | **Дата на публикуване на обявата:** |  |
| **6.** | **Прогнозна стойност на поръчката (без ДДС):** |  |
| **7.** | **Акт, с който е приключило възлагането:** | договор за общ. поръчка (номер, дата), решение за прекратяване |
| **8.** | **Доклади от други органи (ЕК, ЕСП, ОЛАФ, СП, АДФИ, вътрешен одит, др.):** | номер, дата и издател на доклада, свързан с проверяваната процедура |
| **9.** | **Интернет адрес, на който е била налична електронната преписка:** |  |
| **10.** | **Брой подадени оферти (вкл. за всяка обособена позиция):** |  |
| **11.** | **Брой отстранени лица (вкл. за всяка обособена позиция):** |  |
| **12.** | **Брой оттеглени оферти (вкл. непотвърдена валидност на офертите)/ отказ от сключване на договор за обществена поръчка:** |  |
| **13.** | **Линк или адрес на досието от проверената обществена поръчка:** |  |
| **14.** | **Посочете кой от изброените критерий за оценка на риска е послужил като основание за проверка на настоящата процедура за обществена поръчка:**  **- Брой подадени оферти (по-малък от 3);**  **- Съотношение на отстранени участници към подадени оферти (коефициент по-голям от 0,5);**  **- Съотношение между крайната стойност и прогнозната (над 90% и под 50%).** |  |

**УКАЗАНИЯ:**

При попълване на този контролен лист се спазват следните указания:

**I. ЗА ПРОВЕРЯВАЩИЯ:**

**1. Задължително се дава отговор в колона „Да/Не/НП”.**

**2.** В колона „Коментар/Референция“ проверяващият задължително посочва кратка, точна, ясна и еднозначна референция към съответните проверени документи/информационни източници, въз основа на които е даден съответния отговор на въпроса за проверка и е базирано съответното заключение.

Референцията е точна, ясна и еднозначна, когато се отнася до конкретен документ и посочва съответните страници и абзаци/точки от него, имащи отношение към заключението на проверяващия.

3. В случай че отговорът на въпроса в предходната колона показва **УСТАНОВЕНО ОТКЛОНЕНИЕ,** в колона „Коментари/Референции” се посочват:

а) **Приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

б) **Установените относими факти** - тене съответстват на а) и затова представляват **отклонение.**

**-** проверяващиятгиизлага пълно, кратко, точно и ясно**,** като взима предвид конкретните указания към съответния въпрос за проверка.

- ВНИМАНИЕ! Отклонение има само при несъответствие между установените факти и приложимия критерий за оценка; за отклонението се събират достатъчни, относими и надеждни доказателства, които се прилагат и към които се реферира.

- ВНИМАНИЕ! Установените в хода на проверката по т. ІІІ от настоящите указания факти, представляващи индикатори за измама, следва да бъдат документирани в колона „Коментар/ Референция“ от раздел ІV от настоящия контролен лист.

в) В случай че при следващ въпрос за проверка проверяващият установи, че вече описани като отклонение факти по предходен въпрос **представляват отклонение и по този въпрос за проверка**, проверяващият спазва 3 а), като цитира съкратено приложимата норма, но не описва 3 б) – т.е. установените факти не се излагат повторно, а проверяващият препраща към съответния номер на въпрос по-горе в КЛ, където вече са посочени.

**4. Обръщаме внимание, че проверяващият е длъжен в колона „Коментар/ Референция“ да формулира констатация за всяко установено отклонение от законодателството по обществени поръчки независимо от решението и/или становището на други органи, които са се произнесли по тази обществена поръчка (съдилища и/или други органи). Проверяващият задължително описва становището на тези органи в колона „Коментар/ Референция“.**

**5.** Във всеки отделен случай на установено отклонение проверяващият задължително извършва **допълнителен анализ за наличие на индикатори за нередности и измами**, които имат отношение към обществената поръчка („Червени флагове”), съгласно указанията, съдържащи се в т. III от настоящия контролен лист. Задължението за допълнителен анализ може да възникне при всеки въпрос за проверка от настоящия контролен лист. Резултатите от анализа се документират в колона „Коментар/ Референция“ от раздел ІV от настоящия контролен лист.

**ІI. ЗА НАЧАЛНИК ОТДЕЛ**

Началникът отдел извършва преглед на контролния лист (КЛ) и доказателствата за отклоненията и потвърждава, че:

1.Проверяващият е събрал минимално изискуемите документи, в съответствие с I.1. от настоящия контролен лист, посочил е отговор „Да/Не/НП” за всички въпроси за проверка и е изпълнил изискванията на т. I.4 и т. І.4 от настоящите указания.

2. Установените отклонения проверяващият е документирал в колона „Коментари/Референции” в съответствие с изискванията по-горе.

3. Отклонението/ята се подкрепят от събраните доказателства.

4. Началникът на отдел потвърждава или не идентифицираните индикатори за измама в проверената процедура, описани в колона „Коментар/ Референция“ към въпросите за проверка от раздел ІV от настоящия контролен лист. При потвърждаване на индикаторите същият има задължение да подготви за изпращане до компетентните органи резултатите от проверката.

**ІII. ЗА ИЗВЪРШВАНЕ НА АНАЛИЗ ЗА НАЛИЧИЕ НА ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНАТА ОБЩЕСТВЕНА ПОРЪЧКА („ЧЕРВЕНИ ФЛАГОВЕ“)**

При всеки отделен случай на установено отклонение, което се документира съобразно указанията по т. І, проверяващият и началникът на отдел задължително извършват допълнителен анализ за наличие на индикатори за нередности и измами („Червени флагове”). Задължението за извършване на проверката за наличие на индикатори за измама може да възникне при всеки въпрос за проверка от настоящия контролен лист.

В случай че проверяващият установи наличие на един или няколко от изброените по-долу индикатори, същият следва да опише тези факти в колона „Коментар/Референция“ от раздел ІV на настоящия контролен лист към съответния въпрос за проверка и да ги квалифицира като индикатори за измама. Проверяващият и началникът на отдел следва да вземат предвид тези индикатори и да съобразяват решенията и изводите си водени от законодателството и издадените насоки и указания, сред които и Насоките относно избягването и управлението на конфликти на интереси съгласно Финансовия регламент (2021/C 121/01).

ВНИМАНИЕ! Указанията по т. ІІІ проверяващият и началникът на отдел прилагат при всички въпроси за проверка на настоящия контролен лист, в случай че е налице отклонение в проверяваната поръчка.

За целта експертът проверява дали са налице някои от следните ситуации:

**1.** **Индикатори за измама при конфликт на интереси:**

Конфликт на интереси може да възникне, когато служител на възложителя (ръководител, член на комисия за провеждане на процедурата, служител, участвал в подготовката и/или провеждането на конкретната процедура за възлагане на обществена поръчка) има недекларирани интереси във връзка с определена поръчка или изпълнител/ икономически оператор.

По смисъла на чл. 61, параграф 3 от Регламент 2018/1046 на Европейския парламент и на Съвета, конфликт на интереси съществува, когато безпристрастното и обективно упражняване на функциите на финансов участник или друго лице, посочено в параграф 1, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.

По смисъла на чл. 3, параграф 2, б. „б“ от Директива (ЕС) 2017/1371 на Европейския парламент и на Съвета относно борбата с измамите, засягащи финансовите интереси на Съюза, по наказателноправен ред, за измама, засягаща финансовите интереси на Съюза, се счита следното:

- по отношение на разходите, свързани с възлагането на обществени поръчки — най-малко когато е извършена, за да се получи незаконна облага за извършителя или друго лице, като по този начин се причиняват щети на финансовите интереси на Съюза — всяко действие или бездействие, което се отнася до:

а) използването или представянето на фалшиви, неверни или непълни декларации или документи, в резултат на което се присвояват или неправомерно се задържат средства или активи от бюджета на Съюза или бюджетите, управлявани от Съюза или от негово име;

б) неоповестяването на информация в нарушение на конкретно задължение, което води до същия резултат; или

в) неправилното използване на такива средства или активи за цели, различни от тези, за които те са били първоначално предоставени, което нарушава финансовите интереси на Съюза.

Съгласно чл. 4, параграф 2 от Директива (ЕС) 2017/1371 на Европейския парламент и на Съвета относно борбата с измамите, засягащи финансовите интереси на Съюза, по наказателноправен ред, корупцията бива два вида:

- „пасивна корупция“" означава действията на публичен служител, който пряко или чрез посредник поиска или получи облаги, независимо от естеството им, за себе си или за трето лице, или приеме обещание за такава облага, за да извърши или да се въздържи от извършването на действия в съответствие със своите служебни задължения или при изпълнението на своите функции по начин, който вреди или има вероятност да навреди на финансовите интереси на Съюза.

- „активна корупция“" означава действията на всяко лице, което пряко или чрез посредник обещае, предложи или предостави облаги, независимо от естеството им, на публичен служител за него или за трето лице, с оглед извършване или въздържане от извършване на действия от служителя в съответствие със служебните му задължения или при изпълнението на неговите функции по начин, който вреди или има вероятност да навреди на финансовите интереси на Съюза.

Съмнение за наличие на конфликт на интереси може да възникне, ако са налице едно или няколко от следните обстоятелства:

* Необяснимо или необичайно фаворизиране на конкретен участник (например, подадена е само една оферта; класиран е само един участник, а останалите са отстранени; налице са ограничителни изисквания и/или условия, даващи предимство на определени икономически оператори; налице са незаконосъобразно отстранени участници; участникът, определен за изпълнител, не отговаря на изискванията на възложителя; налице е неравно третиране на участниците в процедурата; не са установени всички нередовни или недействителни документи от опаковката на отстранените участници в рамките на процедурата по чл. 54, ал. 7-13 от ППЗОП);
* Налице са признаци, че член на комисията за провеждане на процедурата или друг служител, имащ пряко отношение към провеждането й, упражняват стопанска дейност (например, в комисията за провеждане на процедурата за членове са определени външни за възложителя лица, подготовката на документацията за обществената поръчка е извършена от външни за възложителя лица);
* Налице са близки контакти (включително публично известни) между член на комисията за провеждане на процедурата или друг служител с пряко отношение към подготовка на документацията за процедурата или към провеждането на процедурата, и изпълнителя на поръчката;
* Служител на възложителя има роднини, които работят за кандидат/участник в процедурата;
* Служител на възложителя е работил за кандидат/участник в процедурата, точно преди да бъде назначен на работа във възложителя;
* Информация, предоставена от избрания изпълнител, е свързана с персонал на възложителя (например адрес на служител);
* Лице, което участва в обединение или е дало съгласие и фигурира като подизпълнител в офертата на друг участник, е представил самостоятелна оферта
* необходимо е да се вземат предвид резултатите от проверката съгласно въпроси № 34 и № 35 от настоящия контролен лист;
* Адресът на избрания изпълнител е непълен, например е посочена само пощенска кутия, няма телефонен номер и адрес (може да става въпрос за фиктивно дружество);
* Налице е промяна на оферта след нейното подаване след изтичане на срока за получаване на офертите;
* По техническите спецификации или условията са направени значителни промени;
* Промяна на клаузи от проекта на договора преди сключването му;
* Има очевидни промени по официалните документи и/или протоколите за получаване на офертите и/или допълнителните документи (например задраскване);
* Дълго и необяснимо забавяне между обявяването на спечелилия процедурата участник и подписването на договора (това може да е знак, че изпълнителят отказва да плати или че преговаря по искане на подкуп);
* Налице са възражения/жалби/ сигнали от други участници с твърдение за някои от индикаторите за измама;
* Налице е информация, че някои от офертите са отворени преди изтичане на срока за получаване на офертите и преди публичните заседания за отваряне на офертите/ ценовите предложения;
* Спецификациите са много сходни с продуктите или услугите на избрания изпълнител, особено ако спецификациите включват набор от изключително конкретни изисквания, които много малко икономически оператори могат да изпълнят;
* Участникът, определен за изпълнител, е допълвал/изменял офертата си след крайния срок за получаване на офертите, извън процедурата по чл. 43, ал. 7-13 от ППЗОП;
* Правят се многобройни или съмнителни разпореждания за промени във връзка с конкретен изпълнител, които се одобряват от едно и също длъжностно лице по проекта;
* Качеството на доставките/услугите/строителството при изпълнението на договора е понижено без съответстващо намаляване на цената;
* Налице са промени във връзка с качеството, количеството или спецификацията на стоки и услуги в договора, които се отклоняват от документацията за поръчката (условия, технически спецификации и др.);
* Договорът липсва или документацията, с която се обосновава плащане по конкретна част от поръчката, не е изрядна.

**2.** **Индикатори за измама при** **договаряне при офериране:**

При договарянето икономически оператори от определена географска област, регион или отрасъл се договарят тайно с цел да елиминират конкуренцията и завишат цената на обществената поръчка посредством различни схеми за съглашателство при офериране.

**- Допълващо офериране**

С допълващото офериране, известно също като подаване на фиктивни оферти, се цели единствено да се създаде впечатление за конкуренция в рамките на процедурата, а не да се спечели обществената поръчка.

Няколко икономически оператора се договарят да представят оферти при сравнително по-високи цени или при изключително високи цени, за да направят възможен избора на точно определен изпълнител при завишени цени.

Определеният за изпълнител наема като подизпълнители лицата, които не са спечелили поръчката. Ангажирането на подизпълнители може да бъде и неформално или скрито, т.е. да не е посочено в офертата на определения за изпълнител участник.

Допълващи оферти могат да бъдат представени и от дъщерни дружества или свързани лица.

**- Участие на ротационен принцип**

Участниците представят допълващи оферти или се въздържат от участие, с цел да дадат възможност на всеки един от тях да представи най-ниска оферта на ротационен принцип. Ротацията може да бъде и по географски области - един изпълнител да получи цялата поръчка за пътищата в даден регион, а друг - в друг, или по вид на извършваните работи, по период от време, и т.н.

Съмнение за наличие на договаряне може да възникне, ако са налице едно или няколко от следните обстоятелства:

- избраната оферта съдържа предложения с твърде високи стойности в сравнение с прогнозната стойност на поръчката, цените за сходни работи или услуги, или средните за сектора стойности и пазарните цени;

- трайно завишени цени при всички участници;

- техническата спецификация насочва към конкретен икономически оператор, тъй като е твърде рестриктивна (особено за IT сектора и други по-специализирани технически договори), включително използването на търговски марки, без да е предвидена възможност и за представяне на еквивалент предложение за изпълнение на поръчката;

- ротация на икономическите оператори, определени за изпълнители, на регионален, професионален принцип или в зависимост от възлаганите работи;

- част от обединение/консорциум/АД и друго лице, спечелило процедурата, участва и самостоятелно в същата процедура;

- участници, които не са определени за изпълнители, се наемат като подизпълнители, вкл. неформално или скрито;

- необичайни характеристики в офертите (например разликата между отделните оферти е в размер на точен процент, печелившата оферта е на стойност точно под приемливия праг на цените, съвпадаща със заложените в бюджета цени, твърде висока, твърде близка, твърде отдалечена, съдържаща закръглени суми, непълна и т.н.);

- идентични грешки или правописни грешки в различни оферти, еднакви текстове и др. подобни;

- оферти на бланка или с данни за контакт на друг кандидат/ участник;

- различни оферти с идентични грешки в изчисленията или идентични методики за оценка на разходите за определени позиции;

- оферти, които са подадени от едно и също лице или в които лицата са с едни и същи данни за контакт;

- очевидни връзки между отделни участници, напр. съвпадащи адреси, персонал, телефонни номера и т.н.;

- квалифицирани потенциални изпълнители не подават оферти и стават подизпълнители или пък подал по-ниска оферта участник се оттегля и става подизпълнител, вкл. неформално или скрито;

- възлагането на работата от спечелилия поръчката участник на подизпълнител, който е неуспял кандидат/участник за същата поръчка или е избраният участник, но не приема да подпише договора и впоследствие се установява, че е подизпълнител на участника, на който в крайна сметка е възложена поръчката, може да се счита за достатъчно убедителни данни за тайно споразумение;

- икономически оператори, които неочаквано оттеглят офертите си по време на процедурата;

- между ценовото предложение на избрания изпълнител и това на участника, с когото е сключен договорът за обществена поръчка, има голяма разлика.

Договарянето е типично за следните сектори: строителство на пътища, строителство на сгради, почистване дъното на водни източници и хранилища, електрическо оборудване, изхвърляне на отпадъци. Същото е възможно и в други сектори и обекти обществени поръчки.

**3. Индикатори за измама при неоснователно възлагане на един изпълнител:**

Тази схема често възниква в резултат на корупция, особено ако характерните белези се повтарят и са подозрителни.

Съмнение за наличие на неоснователно възлагане на един изпълнител може да възникне, ако са налице едно от следните обстоятелства:

- извършване на покупки от единствен източник в размер над или непосредствено под праговете, изискващи провеждането на процедура за възлагане на обществена поръчка;

- няколко поръчки на стойност, която е близка до праговете за провеждане на процедура за възлагане на обществена поръчка;

- незаконосъобразно разделяне на предмета на една поръчка, което е довело до неприлагане на по-тежък режим на възлагане (например отделни договори за работи и материали, като всеки от тях е на стойност под прага, изискващ провеждане на открита процедура – да се съобразят резултатите от проверката съгласно въпрос № 15 от настоящия контролен лист);

* незаконосъобразен вид процедура за възлагане.

При установяване на един или повече от индикаторите за нередности и/или измами следва да се анализира наличието на връзка между тях и критериите за проверка на настоящата обществена поръчка (т. 14).

|  |  |  |  |  |
| --- | --- | --- | --- | --- |
| **№** | | **Въпрос** | **Да**  **/Не/**  **НП** | **Коментари/ Референции** |
| 1. **ОБЯВВЯВАНЕ И УСЛОВИЯ НА ПОРЪЧКАТА** | | | | |
| **I.1. Приложим ред за възлагане** | | | | |
| 15. | | **Законосъобразен ли е приложеният ред за възлагане?**  **Спазени ли са правилата за определяне на прогнозната стойност на поръчката, включително на чл. 20, ал. 3 и чл. 21 от ЗОП?**  Съгласно чл. 20, ал. 3 от ЗОП възложителите прилагат реда за възлагане чрез събиране на оферти с обява или покана до определени лица, когато обществените поръчки имат прогнозна стойност без ДДС:  - при строителство – от 50 000 лв. до 270 000 лв.;  - при доставки и услуги, с изключение на услугите по приложение № 2 – от 30 000 лв. до 70 000 лв.;  - при поръчки в обхвата на списъка по чл. 12, ал. 1, т. 1 от ЗОП – от 70 000 лв. до съответния праг по чл. 20, ал. 1 от ЗОП.  За да се приложи редът за събиране на оферти с обява в последната хипотеза, е необходимо да са налице предпоставките по чл. 194а, ал. 1 от ЗОП, а именно:  - поръчката да е от обхвата на списъка по чл. 12, ал. 1, т. 1 от ЗОП;  - прогнозната й стойност да е от 70 000 лв. до съответния праг по чл. 20, ал. 1 от ЗОП.  **Внимание!** При необходимост направете справка за съответния праг по чл. 20, ал. 3 и 4 от ЗОП в зависимост от вида на възложителя и предмета на поръчката.  Възложителят е длъжен да не разделя предмета на поръчката на части с цел прилагане на ред за възлагане за по-ниски стойности, по силата на чл. 21, ал. 15 от ЗОП. В случай че вземе решение за **разделено** възлагане на дейностите от предмета на поръчката, при всяко отделно възлагане е длъжен да спазва приложимия към общата стойност на поръчката режим, съгласно чл. 21, ал. 5 и 6 от ЗОП. Възложителите могат да възлагат обособени позиции по реда, валиден за индивидуалната стойност на всяка от тях, при условие че стойността на съответната обособена позиция не надхвърля 156 464 лв. за доставки и услуги и 1 000 000 лв. за строителство, и общата стойност на обособените позиции, възложени по този начин, не надхвърля 20 на сто от общата стойност на поръчката. В тези случаи независимо от остатъчната стойност на поръчката тя се възлага по реда, приложим към общата стойност на цялата поръчка.  **Важно!** Не се смята за разделяне възлагането в рамките на 12 месеца на две или повече поръчки:  1. с обект изпълнение на строеж или проектиране и изпълнение на строеж;  2. с идентичен или сходен предмет, които не са били известни на възложителя към момента, в който са стартирали действия по възлагането на предходна обществена поръчка с такъв предмет. (чл. 21, ал. 16 от ЗОП)  **(чл. 20 и чл. 21 от ЗОП)**  **Насочващи източници на информация:** прегледайте обявата за събиране на оферти в частта за предмета на поръчката, количество и обем, описание на поръчката, обособените позиции, както и други документи, ако е необходимо. Направете **справка за възложените обществени поръчки** и др.  Анализирайте дали прогнозната стойност на поръчката попада в рамките на праговете по чл. 20, ал. 3 от ЗОП. Анализирайте подлежащите на изпълнение дейности по проекта с цел да установите дали са спазени чл. 21, ал. 15 и сл. от ЗОП. Анализирайте съдържащата се в попълнената от възложителя справка информация и преценете дали са възложени дейности с подобен характер в рамките на период от 12 месеца, с цел да установите дали са спазени изискванията на чл. 21 от ЗОП. |  |  |
| **I.2.Обявяване на поръчката** | | | | |
| 16. | | **Обявата публикувана ли е в РОП ?**  **Възложителят, заедно с публикуването на обявата, осигурил ли е достъп на профила на купувача до техническите спецификации и всяка друга информация, свързана с изпълнението на поръчката? (когато е приложимо)**  **(чл. 187, ал. 1 и ал. 3 от ЗОП)**  **(чл.122, ал. 1 от ЗОП)**  **Насочващи източници на информация:** прегледайте обявата за събиране на оферти и документите/данните, съхранявани в РОП в РОП.  Анализирайте:  - датата на публикуване на информация за обществената поръчка в РОП и профила на купувача;  **Внимание:** Възложителят не е длъжен да мотивира в обявата невъзможността за разделяне на обособени позиции на поръчката. |  |  |
| **I.3. Срок за получаване на оферти** | | | | |
| 17. | | **Срокът за получаване на офертите съобразен ли е с обема и сложността на поръчката?**  Срокът за получаване на офертите не може да бъде по-кратък 10 дни от публикуването на обявата.  Срокът започва да тече от деня, който следва деня на публикуването на обявата в РОП.  **(чл. 188, ал. 1 от ЗОП)**  **Насочващи източници на информация:** прегледайте обявата за събиране на оферти в частта относно срока за получаване на офертите и датата на публикуването й в профила на купувача.  Анализирайте:  - датата на публикуване на обявата в профила на купувача;  - крайната дата за получаване на офертите;  - броят на дните между двете дати. |  |  |
| **I.4. Удължаване на срока за получаване на офертите след откриване на поръчката** | | | | |
| 18. | **Възложителят изпълнил ли е задължението си за удължаване на срока за получаване на офертите с публикуване на информация в профила на купувача и РОП?**  **Възложителят обявил ли е удължаването на срока за получаване на офертите чрез публикуване на информация в РОП?**  Възложителят задължително удължава срока за получаване на оферти, когато са поискани своевременно разяснения по условията на обществената поръчка и те не могат да бъдат предоставени в срока по чл. 189 от ЗОП.  **(189а, ал. 1 от ЗОП)**Възложителят **може** да определи допълнителен срок за получаване на оферти, когато в първоначално определения срок няма постъпили оферти или е получена само една оферта.  **(чл. 189а, ал. 2 от ЗОП)** | |  |  |
| **I.5. Срок за достъп до техническите спецификации** | | | | |
| 19. | | **Възложителят публикувал ли е техническите спецификации и всяка друга информация, свързана с изпълнението на поръчката, когато е приложимо, в профила на купувача заедно с обявата?**  **(чл. 187, ал. 3 от ЗОП)**  **Насочващи източници на информация:** прегледайте обявата в частта относно срока за получаване на офертите, електронната преписка за съответната обществена поръчка в профила на купувача, доказателства, които удостоверяват датата на публикуване и датата на прекратяване достъпа до техническите спецификации и др. свързани документи, ако случаят е такъв.  Анализирайте:  - датата на публикуване на обявата в РОП при АОП;  - началната дата, в която е осигурен достъп до техническите спецификации, удостоверена по надлежен начин;  - крайната дата, в която е бил осигурен достъп до техническите спецификации, удостоверена по надлежен начин;  - крайната дата за получаване на офертите;  - броят на календарните дни между двете дати.  **Достъпът може да е ограничен както в началото на срока за получаване на офертите, така и в неговия край.** |  |  |
| **I.6. Условия за възлагане на обществена поръчка** | | | | |
| 20. | | **Информацията за обявата за събиране на оферти, публикувана в портала за обществени поръчки при АОП, изготвена ли е съгласно Приложение № 20 към чл. 187, ал. 1 от ЗОП и съдържа ли следното:**   1. Наименование на възложителя. 2. Обект, предмет и кратко описание на поръчката. 3. Критерии за подбор, когато е приложимо 4. Срок за подаване на офертите. 5. Срок на валидност на офертите. 6. Критерия за възлагане, включително показателите за оценка и тяхната тежест. 7. Дата и час на отваряне на офертите. 8. Обособени позиции, когато е приложимо. 9. Друга информация, когато е приложимо.   **Насочващи източници на информация:** прегледайте информацията за обявата за събиране на оферти, публикувана в портала за обществени поръчки.  Анализирайте съдържанието на информацията за обявата за събиране на оферти.  **(Чл.187, ал. 1 от ЗОП, приложение № 20 от ЗОП).** |  |  |
| 21. | | **Предметът на обществената поръчка от обявата за събиране на оферти и от техническите спецификации осигурява ли спазване на принципите за свободна конкуренция, пропорционалност, равнопоставеност и недопускане на дискриминация на лицата, публичност и прозрачност?**  Възложителят е длъжен да формулира предмета на поръчката в обявата за събиране на оферти и в техническите спецификации достатъчно пълно, ясно и без да използва дискриминационни елементи (напр. когато предметът е зададен твърде общо или неизчерпателно, е невъзможно да се идентифицират конкретните дейности, подлежащи на изпълнение).  **Внимание!** Необходимо е да се направи задълбочен анализ дали дейностите от предмета на поръчката представляват интерес на една и съща група икономически оператори (преценката е необходима и при поръчки с обособени в предмета си позиции, когато се изисква задължително кандидатстване за всички обособени позиции).  Възложителят трябва да определи техническите спецификации, съобразявайки се с изискванията на чл. 48, чл. 49 от ЗОП и § 2, т. 54 от ДР на ЗОП.  Техническите спецификации трябва да дават възможност за равен достъп на лицата за участие в процедурата и да не създават необосновани пречки пред конкуренцията.  Техническите спецификации не трябва да се определят чрез посочване на конкретен модел, източник, процес, търговска марка, патент, тип, произход или производство, за да се облагодетелстват или елиминират определени лица или стоки. При изключителни случаи е допустимо използването на подобно описание, ако след него са добавени думите „или еквивалент”.  **Важно!** Технически спецификации се изготвят при всички обекти обществени поръчки – доставки, услуги и строителство. В тази връзка за справка с чл. 187, ал. 3 от ЗОП и § 2, т. 54 от ДР на ЗОП.  **(чл. 2 от ЗОП)**  **(чл. 48, чл. 49 , чл. 187, ал. 2 и § 2, т. 54 от ДР на ЗОП)**  **Насочващи източници на информация:** прегледайте обявата за събира-не на оферти в частта относно обекта на поръчката, техническите специ-фикации (включително количествени сметки и др.), изискванията относно вариантите на офертите (ако е приложимо), проекта на договор и др.  Анализирайте посочените насочващи източници с цел да установите дали предметът на ОП е дефиниран достатъчно пълно, ясно и без дискриминационни елементи.  Анализирайте техническите спецификации, за да оцените дали са приложени изискванията на цитираните правни норми. |  |  |
| 22. | | **При поръчки с обект строителство:**  **Включени ли са в предмета на поръчката услуги или доставки, които не са свързани с изпълнението на строителството?**  Възложителят е длъжен, когато определя подлежащите на изпълнение дейности, да не включва в предмета на поръчки за строителство услуги или доставки, които не са необходими за неговото изпълнение.  При анализа на дейностите, включени в предмета на поръчката, е необходимо да се има предвид легалното определение за строителство по чл. 3, ал. 1, т. 1 и ал. 2 от ЗОП.  **(чл. 21, ал. 7 и 17 от ЗОП, чл. 3, ал. 1, т. 1 и ал. 2 от ЗОП)**  **Насочващи източници на информация:** прегледайте обявата за събира-не на оферти в частта относно обекта на поръчката, техническите специ-фикации (включително количествени сметки и др.), изискванията относно вариантите на офертите (ако е приложимо), проекта на договор и др.  Анализирайте предмета на поръчката и по-специално техническите спецификации, включително количествените сметки, за да установите дали в предмета на поръчката са включени доставки и услуги, които не са необходими за изпълнението на строителството. |  |  |
| 23. | | **При критерий за оценка „ниво на разходите“ и „оптимално съотношение качество/цена“:**  **Включени ли са в обявата за събиране на оферти и в методиката за определяне на комплексната оценка на офертите като показатели за оценка критерии за подбор на участниците?**  Съгласно чл. 70, ал. 5 от ЗОПпоказателите за оценка следва да са свързани с предмета на поръчката. Регламентирана е забрана като показатели за оценка на офертите да се включват критерии за подбор на участниците – чл. 70, ал. 12 от ЗОП.  **Важно!** Законът допуска изключение от забраната в **чл. 70, ал. 4, т. 2 от ЗОП.**  **Обхват на изключението:**  - **относно предмета на поръчката** - когато качеството на ангажирания с изпълнението на поръчката персонал може да окаже съществено влияние върху изпълнението на поръчката (в повечето случаи поръчки за услуги, по-рядко строителство и доставки). Затова във всеки конкретен случай следва да се направи преценка дали персоналът има подобна роля в изпълнението на поръчката;  - **относно вида на показателя за оценка** – да е свързан с професионалната компетентност на персонала, на който е възложено изпълнението на поръчката.  - **относно** **критериите за подбор** – ако показателят за оценка е свързан с професионалната компетентност на персонала/ръководния състав, последната не може да се използва като критерий за подбор (**чл. 63, ал. 1, т. 5 от ЗОП**).  В случай че възложителят е използвал професионалната компетентност на персонала/ръководния състав като показател за оценка, такъв тип изисквания не могат да се използват като критерий за подбор (**чл. 63, ал. 1, т. 5 от ЗОП**).  Забраната по чл. 70, ал. 12 от ЗОП се отнася до всички критерии за подбор при спазване на изключението по-горе, а не само до тези, които са използвани от възложителя при конкретната процедура. Обхватът на забраната включва както показателите за оценка, така и подпоказателите и всички компоненти на оценката, определени от възложителя в методиката.  **(чл. 70, ал. 2, т. 3, ал. 4 и ал. 12 от ЗОП)**  **(чл. 63, ал. 1, т. 5 от ЗОП)**  **Насочващи източници на информация:** прегледайте обявата за събиране на оферти в частта относно критерия за възлагане и критериите за подбор, документацията за поръчката в частта относно критериите за подбор и методиката за определяне на комплексната оценка на офертите и др. относими.  Анализирайте всички показатели за оценка на офертите с тяхната относителна тежест, включително подпоказателите и компонентите за оценяване (ако има такива), съдържащи се в методиката за определяне на комплексната оценка на офертите и обявата за събиране на оферти. Анализирайте и установете дали показателите, включително и всички подпоказатели и параметри за оценка, предвиждат оценяване на годността (правоспособността) за упражняване на професионална дейност, икономическото и финансовото състояние на участниците, техните технически и професионални способности.  Ако като показатели за оценка/подпоказатели/компоненти за оценяване е предвидено да се оценява професионалната компетентност на персонала, следва да се анализира следното:   * **относно предмета на поръчката -** дали качеството на ангажирания с изпълнението на поръчката персонал може да окаже съществено влияние върху изпълнението на поръчката; * **относно вида на показателя** - дали смесеният показател е свързан единствено и само с професионалната компетентност на персонала, на който е възложено изпълнението на поръчката; * **относно критериите за подбор -** дали като критерии за подбор са определени изисквания, свързани с професионалната компетентност на участниците. |  |  |
| 24. | | **Формулирани ли са условия или изисквания, които дават предимство или необосновано ограничават участието на лица в поръчката?**  **Формулирани ли са незаконосъобразни изисквания в поръчката?**  **Формулирани ли са изисквания, които не са необходими за установяване възможността на участниците да изпълнят поръчката и/или не са съобразени с предмета, стойността, обема и сложността на поръчката?**  Незаконосъобразните, дискриминационните и/или непропорционалните условия или изисквания могат да се отнасят както до критериите за подбор (а именно изискванията, свързани с годността (правоспособността) за упражняване на професионална дейност, икономическото и финансовото състояние на участниците, техните технически и професионални способности) и показателите за оценка, така и до други условия или изисквания на възложителя. Неясните изисквания също са предпоставка за неравно третиране и допускане на дискриминация на участниците.  Условията за възлагане на поръчката не следва да водят до:  - **неравно третиране на териториален принцип** (по-благоприятно третиране на националните участници от чуждестранните) – налице е, когато не се допуска изрично чуждестранните икономически оператори да докажат съответствието си с определено национално изискване към момента на подаване на офертите с еквивалентни документи от държавата, в която са установени или се изисква да разполагат с оборудване или база, които са установени на територията на Република България към момента на подаване на офертата;  - **неравно третиране на различните видове участници** – формулиране на специални изисквания за определен вид участници извън изключението по чл. 37 от ППЗОП;  - **диспропорция спрямо предмета, характера, стойността на поръчката** – изисквания, които не съответстват на предмета, характера и стойността на поръчката и затова същите въвеждат тежест на икономическите оператори, която същите нямат интерес да понесат, тъй като липсва сигурност, че ще бъдат определени за изпълнители на поръчката (например, сертификация, която не е необходима за изпълнение на поръчката, валидна за целия срок за изпълнение на договора за обществена поръчка сертификация/застраховка професионална отговорност като условие за участие в процедурата или по-висока от правно установените минимуми застраховка професионална отговорност като условие за участие в процедурата и др.).  Когато предметът на поръчката е обособен в позиции, изискванията за всяка обособена позиция следва да са пропорционални за съответната обособена позиция.  **ВАЖНО!** Възложителите нямат право да включват условия или изисквания, които са свързани с изпълнението само на обществени поръчки, или с изпълнението на конкретно посочени програми или проекти, или с конкретизирането на източници на финансиране, или на определен брой изпълнени договори с конкретно посочване на предмета им (чл. 63, ал. 6 от ЗОП).  **ВАЖНО!** Възложителите нямат право да изискват от участниците да доказват критериите за подбор с информация и документи, които не са посочени в ЗОП (чл. 59, ал. 3 от ЗОП). Документите за доказване на критериите за подбор са посочени в чл. 62 и чл. 64 от ЗОП.  **ВАЖНО! Съгласно чл. 96а, ал. 1 от ППЗОП,** офертите съдържат документите по [чл. 39, ал. 2 и 3](https://web.apis.bg/p.php?i=2785875" \l "p40328001" \t "_blank) от ППЗОП. Към офертата участниците подават ЕЕДОП за липсата на основанията за отстраняване и съответствие с критериите за подбор.  **(чл.192, ал. 3 от ЗОП)**  Офертата включва:  1. техническо предложение, съдържащо:   * предложение за изпълнение на поръчката в съответствие с техническите спецификации и изискванията на възложителя; * декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо; * мостри, макети, описание и/или снимки на стоките, които ще се доставят, когато е приложимо; * друга информация и/или документи, изискани от възложителя, когато това се налага от предмета на поръчката;   2. ценово предложение, което обхваща цена на придобиване и всички други предложения по показатели с парично изражение.  Когато предметът на обществената поръчка налага изпълнението й на етапи, в офертата се посочват конкретните етапи и сроковете за изпълнение на всеки етап.  Относно оборота:  Съгласно чл. 61, ал. 2 от ЗОП общият оборот не може да надхвърля двукратния размер на прогнозната стойност на поръчката. Ограничението се отнася до ОБЩИЯ оборот, а не до оборота в сферата, попадаща в обхвата на поръчката. Допуска се изискване на по-голям общ оборот, като необходимостта се мотивира в обявлението за поръчката.  Относно опита  При анализа е необходимо да се има предвид, че относимият период на придобиване на опита е правно уреден в чл. 63 ал. 1, т. 1 и т. 2 от ЗОП – за последните 3 години от датата на подаване на офертата – за доставки и услуги и за последните 5 години – за строителство.  **ВНИМАНИЕ!** Съгласно чл. 63, ал. 2 от ЗОП допустим е по-дълъг период от посочения в закона, когато естеството на поръчката го налага. Законосъобразността се преценява за всеки конкретен случай в зависимост от неговата специфика, сложност, продължителност на изпълнение и др. фактори, които могат да обусловят поставянето на различен от законоустановения период за придобиване на опит.  Обърнете внимание, че за доказване на опита на участниците се представя списък на извършените доставки/услуги/строителство. В тази връзка възложителите нямат право да изискват определен брой изпълнени договори с конкретно посочване на предмета им.  Относно застраховката за професионална отговорност  Съгласно изменения в чл. 61, ал. 1, т. 2 от ЗОП (в сила от 01.03.2019 г.) изискването за застраховка „Професионална отговорност“ е допустимо, само когато същото произтича от нормативен акт.  Относно участниците обединения  Възложителят може да поставя условия, които се отнасят до обединения и се различават от условията за индивидуалните участници, само когато са обективно обосновани с оглед на обстоятелството, че участникът е обединение, което не е юридическо лице, и не го поставят в неравностойно положение спрямо индивидуалните участници (чл. 59, ал. 7 от ЗОП и чл. 37, ал. 2 от ППЗОП). Специфичните условия могат да са свързани единствено и само с изискване за определяне на партньор, който да представлява обединението за целите на обществената поръчка, и/или уговаряне на солидарна отговорност, когато не е предвидена съгласно приложимото законодателство.  ВНИМАНИЕ! При възлагане на обществени поръчки за доставки, които изискват инсталационни или монтажни работи, за предоставяне на услуги или за изпълнение на строителство, възложителите могат да поставят изисквания към участниците за техните умения и опит да предоставят услугата или да извършат монтажа или строителните работи. В тези случаи, в условията на процедурата възложителят може да предвиди и изискване дейности от особена важност да бъдат извършени пряко от самия участник, съответно от участник в обединението.  **(чл. 59, ал. 2, ал. 3, ал. 6 и ал. 7, чл. 60, чл. 61, ал. 1-4 и ал. 6, чл. 62-69 от ЗОП)**  **(чл. 2, ал. 2 от ЗОП)**  **(чл. 37 от ППЗОП)**  **Насочващи източници на информация:** прегледайте обявата за събиране на оферти и техническата спецификация.  Анализирайте посочените условия в обявата за събиране на оферти и техническата спецификация, включително изискванията, които се отнасят до: годността (правоспособността) за упражняване на професионална дейност; икономическото и финансовото състояние;  техническите и професионалните способности.  За обществени поръчки с предмет, обособен в позиции:  Анализът за липса на ограничителни изисквания, критерии за подбор/ други изисквания към участниците се прави самостоятелно по отношение на всяка обособена позиция. |  |  |
| 25. | | **Възложителят, в техническата спецификация на поръчката, предвидил ли е мерки, съдържащи условия, свързани с принципа за „ненанасяне на значителни вреди“ по смисъла на член 17 от Регламент (ЕС) 2020/852 на Европейския парламент и на Съвета от 18 юни 2020 година? (ако е приложимо).**  Възложителят е длъжен, при изготвянето на документацията за обществена поръчка, да спазва приложимата част от законодателството на ЕС в областта на околната среда.  Насочващи източници на информация:  Прегледайте обявлението и техническите спецификации за обществената поръчка, за да прецените съдържат ли достатъчно гаранции за спазване на принципа „ненанасяне на значителни вреди“.  В случаите на дейности по инвестиции в инфраструктура за пренос и разпределение на електроенергия, изграждане на транспортна инфраструктура, закупуване на превозни средства, управление на отпадъци, енергийна ефективност в съществуващи сгради, подмяна на отоплителни и охладителни системи и др., преценете налице ли са специфични условия, свързани с принципа за „ненанасяне на значителни вреди“.  **Внимание!** Дейностите, предмет на поръчката, следва да оказват незначително предвидимо въздействие върху околната среда. При преценката си на риска от оказване на неблагоприятно въздействие върху околната среда на дейностите, свързани с изпълнението на поръчката, възложителят трябва да вземе предвид както преките, така и непреките въздействия през целия жизнен цикъл на инвестицията.  **Анализирайте:** Очаква ли се дейността, възлагана чрез настоящата обществена поръчка, да доведе до нанасяне на вреди върху околната среда? Възложителят предвидил ли е технология, която е щадяща за околната среда?  Примери: Дейността не трябва да води до значителна неефективност при използването на ресурсите или до увеличаване на генерирането на отпадъци. Изпълнението на дейностите не следва да води до отделяне на значителни емисии на парникови газове, увеличение на емисиите на замърсители във въздуха, замърсяване на води и почви и др. |  |  |
| 26. | | **Методиката за определяне на комплексната оценка на офертите законосъобразна ли е ?**  Възложителят е длъжен:   * да определи показатели за оценка, които са свързани с предмета на обществената поръчка и отговарят на изискванията за **техния вид** по чл. 70, ал. 4 и/или чл. 71, ал. 1 от ЗОП; * да определи **начин** за оценка, който да съответства на чл. 70, ал. 7 и чл. 71, ал. 2 от ЗОП.   Правила относно това **какво** подлежи на оценка и **как** следва да бъде формулиран редът за оценка се съдържат в чл. 70 и чл. 71 от ЗОП и чл. 33 от ППЗОП.  Необходимо е да се установи:   1. дали **видът на показателите** за оценка попада в кръга на посочените варианти в чл. 70, ал. 4, т.1-3 от ЗОП и чл. 71, ал. 1, т. 1 и т. 2 от ЗОП; 2. дали **начинът** за присъждане на оценките е формулиран в съответствие с изискванията на чл. 70, ал. 7 от ЗОП и чл. 71, ал. 2 и сл. от ЗОП.   **ВАЖНО!** За поръчки, които имат предмет проектиране и изпълнение на строителство, показателите за оценка трябва да включват характеристики, относими за всяка от двете дейности.  Забранени са следните видове показатели за оценка:  - които отчитат времето за извършване на плащанията в полза на изпълнителя (отложено или разсрочено плащане);  - оценяване на размера или отказа от авансово плащане, когато се предвижда предоставяне на аванс;  - които използват пълнотата и начинът на представяне на информацията в документите (планове, графици и други документи, свързани с организацията на изпълнението на дейностите)..  **(чл. 70, ал. 2-5, ал. 7-11, чл. 71 от ЗОП,** **§ 2, т. 11 от ДР на ЗОП, чл. 33 ППЗОП)**  **Насочващи източници на информация:** обявата за събиране на оферти, в частта относно критерия за възлагане, методиката за определяне на комплексната оценка на офертите, както и останалата част от документацията за поръчката, която е свързана с описаните в методиката указания.  Анализирайте методиката за определяне на комплексната оценка на офертите и свързаните части на документацията.  Проверете:   * дали показателите за оценка са свързани с предмета на обществената поръчка; * дали видът на показателите за оценка попада в хипотезите на чл. 70, ал. 4 от ЗОП и чл. 71, ал. 1 от ЗОП; * дали определените показатели не попадат в обхвата на забраните по чл. 70, ал. 9 и ал. 10 от ЗОП, чл. 33 от ППЗО; * дали начинът за присъждане на оценките отговаря на чл. 70, ал. 7 и чл. 71, ал. 2 и сл. От ЗОП; * дали са спазени всички останали правила по чл. 70 и чл. 71 от ЗОП. * дали методиката за оценка съдържа достатъчно указания за присъждане на точките по всеки показател; * когато показателят за оценка е свързан със срок (включително гаранционна поддръжка), дали възложителят е определил минимални и/или максимални граници, при отчетени сложност на поръчката, необходимо време за нейното изпълнение и изисквания на приложимите нормативни актове. |  |  |
| 27. | | **Формулираните от Възложителя изисквания в обявата и документацията за участие водят ли до необосновано ограничение на възможността за използване на подизпълнители?**  Възложителят няма право да забранява използването на подизпълнители, нито да ограничава вида и дела на участието им в поръчката. Допустимо е, когато предметът на поръчката включва дейности от особена важност възложителят да определи, че същите могат да бъдат изпълнени само от участника.  Документацията за обществената поръчка (например техническите спецификации) налага ограничения върху използването на подизпълнители за част от договора, определена общо (например в процент/дял от договора), и без да посочва дейностите от особена важност, които се изисква да бъдат извършени от самия участник, съответно от участник в обединението.  **(чл. 66 и чл.174 от ЗОП)**  Насочващи източници на информация: прегледайте документацията и техническите спецификации.  Анализирайте дали е налице необосновано ограничение на възможността за използване на подизпълнители. |  |  |
| 28. | | **Публикувал ли е възложителя в срок писмени разяснения при направено искане за такива по условията на обществената поръчка?**  При писмено искане, направено до три дни преди изтичането на срока за получаване на оферти, възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.  **(чл. 189 от ЗОП).** |  |  |
| 29. | | Даденото от възложителя разяснение променя ли съдържанието на изискванията, съдържащи се в документацията за поръчката?  Възложителят няма право да променя с разяснения изискванията, съдържащи се в документацията за поръчката, няма право нито да допълва, нито да изменя, нито да отменя изисквания. Информацията в отговорите на възложителя не трябва да противоречи на информацията от документацията за поръчката.  **(чл. 33, ал. 1 и ал. 5, чл. 25 и чл. 100, ал. 1 от ЗОП)**  Насочващи източници на информация: прегледайте публикуваните отговори, както и документацията за участие, включително обявата за поръчката.  Анализирайте дали дадените отговори на практика изменят изисквания, съдържащи се в документацията за поръчката.  Ако с разяснението се променят изисквания, следва да се формулира констатация. |  |  |
| **ІІ. ОЦЕНКА НА ОФЕРТИТЕ** | | | | |
| **ІІ.1. Получаване и регистриране на офертите** | | | | |
| 30. | | **Регистрирани ли са всички разгледани и оценени оферти?**  **Подадени ли са всички получени оферти чрез електронната платформа и при спазване изискванията на възложителя?**  Всички документи, свързани с участието в обществената поръчка, се подават чрез електронната платформата (ЦАИС ЕОП) съобразно правилата за нейното използване по чл. 229, ал. 1, т. 12 от ЗОП и при спазване на изискванията, поставени от възложителя.  (**чл.47, ал. 1 от ППЗОП)**  С подписването на заявлението или офертата чрез функционалностите на платформата от лице с представителна власт по закон или по пълномощие се считат за подписани всички документи, които съдържат волеизявление на това лице. С подписването на заявлението или офертата се потвърждава верността на документи, които не са представени в оригинал.  **(Чл. 47, ал. 2 от ППЗОП)**  **Внимание!!!** Съгласно чл. 39а, ал. 9 и ал. 10 от ЗОП са налични две изключения от изискването за използване на електронната платформа. При тях всички получени оферти и/или мостри и/или макети трябва да са регистрирани в регистър на участниците. Регистърът включва информация за подател на офертата, номер, дата и час на получаване, причините за връщане на офертата, когато е приложимо.  Сравнете дали разглежданите, оценените и класирани оферти съответстват на тези, които са регистрирани при възложителя. |  |  |
| **ІІ.2. Назначаване на комисия за разглеждане и оценка на офертите** | | | | |
| 31. | | **Декларирана ли е липсата на обстоятелствата по чл. 103, ал. 2 от ЗОП от всички лица, които са определени да разгледат и оценят получените оферти след отварянето/декриптирането на постъпилите оферти?**  Лицата, определени да разгледат и оценят офертите, са длъжни да подадат декларации за обстоятелствата по чл. 103, ал. 2 от ЗОП преди разглеждане на техническото и ценовото предложение.  **(чл. 103, ал. 2 от ЗОП)**  **(§ 2, т. 21 от ДР на ЗОП)**  **(чл. 51, ал. 8 – 13, чл. 97, ал. 1 и 2 от ППЗОП)**  **Насочващи източници на информация:** прегледайте подписаните декларации и протокола за работата на лицата, определени да разгледат и оценят офертите, в съответната част.  Анализирайте:  - броя на лицата, определени да разгледат и оценят офертите;  - данните в електронната платформа за получените оферти (дата)  - броя на подадените декларации,  - датата на подаване на декларациите,  - съдържанието на декларациите.  При наличие на индикатори за конфликт на интереси на възложителя или лицата, определени да разгледат и оценят офертите, с лица, имащи отношение към офертата на спечелилия участник, следва да се направят допълнителни проверки, вкл. в официални регистри и други публични източници на информация.  **Проверка за свързаност се извършва в АРАХНЕ (АRACHNE) и/или в друга национална лицензирана информационна система.** |  |  |
| **ІІ.3 Работа на комисията за разглеждане и оценка на офертите** | | | | |
| 32. | | **Действията на комисията (за отваряне на офертите и за отваряне на ценовите предложения) проведени ли са законосъобразно?**  Получените оферти се разглеждат от комисията, без провеждане на публично присъствено заседание с участници и други заинтересовани лица.  **Важно!!!** Изключение е налице, когато оферти или части от тях не са получени чрез електронни средства. В този случай документите, съответно ценовите предложения се отварят на публично заседание на комисията по чл. 103, ал. 1 от ЗОП, на което могат да присъстват участниците в процедурата или техни упълномощени представители, както и представители на средствата за масово осведомяване.  **Насочващи източници на информация: прегледайте информацията в обявата относно реда за отваряне на офертите, протокол за работата на комисията, автоматично генерираните съобщения/съобщение за отваряне на офертите и ценовите предложения.**  **Относно заседанието за отваряне на офертите:**  Анализирайте дали датата и мястото на проведеното отваряне на офертите чрез платформата/ публично заседание съвпадат с датата и мястото на заседанието съгласно обявлението за ОП. Анализирайте дали датата и мястото на проведеното публично заседание съвпадат с датата и мястото на публичното заседание съгласно обявлението за ОП.  Ако има разлики, анализирайте:  За поръчки без реално публично заседание  - дали съобщението е изпратено чрез платформата (как е обявено);  - дали съобщението е публикувано 12 часа преди новоопределения час (кога е обявено).  За поръчки без електронни оферти или мостри  - дали съобщението е публикувано в профила на купувача (как е обявено);  - дали съобщението е публикувано 48 часа преди новоопределения час (кога е обявено).  **Относно заседанието за отваряне на ценовите предложения:**  Анализирайте:  - дали е проведено публичното отделно заседание за отваряне на ценовите предложения (ако е приложимо);  За поръчки без реално публично заседание  - дали участниците са уведомени за датата и часа на отварянето на ценовите предложения чрез автоматично генерирани съобщения в платформата (как е обявено);  - дали съобщението е публикувано 24 часа преди датата на отварянето (кога е обявено).  За поръчки без електронни оферти или мостри;  - дали е публикувано съобщение в профила на купувача (как е обявено);  - дали обявяването е направено не по-късно от два работни дни преди датата на отваряне на ценовите оферти (кога е обявено).  **ВНИМАНИЕ: В обявата възложителят може да предвиди извършване на оценка на техническите и ценовите предложения на участниците преди разглеждане на документите за съответствие с критериите за подбор, при условие че са спазени изискванията по чл. 104, ал. 3. В тези случаи проверката за наличие на основания за отстраняване и съответствие с критериите за подбор се извършва по начин, който не се влияе от резултатите от оценката на техническите и ценовите предложения.** |  |  |
| 33. | | **Комисията изпълнила ли е задължението по чл. 97, ал. 5 от ППЗОП да уведоми участник в случай на липса, непълнота или несъответствие на информацията/информацията в ЕЕДОП, включително нередовност или фактическа грешка, или несъответствие с изискванията към личното състояние или критериите за подбор?**  Когато установи липса, непълнота или несъответствие на информацията в ЕЕДОП, включително нередовност или фактическа грешка, или несъответствие с изискванията към личното състояние или критериите за подбор, комисията уведомява участника чрез съобщение, изпратено на потребителския профил на лицето, определено за контакт по поръчката, като изисква да отстрани непълнотите или несъответствията в срок 3 работни дни.  **(чл. 97, ал. 5)**  **Важно:** За отстраняване на констатираните непълноти или несъответствия участникът може да представи нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.  В случаите по чл. 187, ал. 2 от ЗОП комисията определя изпълнителя на поръчката по реда на чл. 61, ал. 2 – 4 от ППЗОП, като срокът на участника за отстраняване на непълноти или несъответствия, ако има такива, е 3 работни дни. |  |  |
| 34. | | **Приложим за всички участници:**  **В проверяваната поръчка свързани лица подали ли са оферти като самостоятелни участници?**  Свързани лица не могат да бъдат самостоятелни участници в една и съща поръчка.  **(чл. 2 от ЗОП, арг. чл. 101, ал. 11, § 2, т. 45 от ДР на ЗОП)**  **(§ 1, т. 13 и 14 от Закона за публичното предлагане на ценни книжа)**  **Насочващи източници на информация:** прегледайте съответните документи (представяне на участника, др. документи, съдържащи идентифицираща информация за лицата) от офертата на определения за изпълнител участник, както и от офертите на другите участници, вкл. отстранените.  Анализирайте утвърдения протокол за работата на длъжностните лица. При необходимост направете справки в официални регистри и други публични източници на информация.  Прегледайте офертата на участника, определен за изпълнител. Проверете дали същият се явява свързано лице по смисъла на § 2, т. 45 от Допълнителната разпоредба на ЗОП с възложителя и/или с другите самостоятелни участници в поръчката.  **Проверка за свързаност се извършва в АРАХНЕ (АRACHNE) и/или в друга национална лицензирана информационна система.** |  |  |
| 35. | | **Приложим за участника, определен за изпълнител:**  **Подизпълнител на участника, определен за изпълнител, представил ли е самостоятелна оферта?**  **В случай че участникът, определен за изпълнител, е обединение, съдружник в обединението представил ли е самостоятелна оферта?**  **В случай че участникът, определен за изпълнител, е обединение, съдружник в обединението участвал ли е в друго обединение, което е подало оферта за участие във възлаганата обществена поръчка?**  Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.  При възлагане на обществена поръчка едно физическо или юридическо лице може да участва само в едно обединение.  **(чл. 2 от ЗОП, арг. чл. 101, ал. 8-10 от ЗОП)**  **Насочващи източници на информация:** прегледайте съответните документи от офертата на определения за изпълнител участник, както и от офертите на другите участници, вкл. отстранените. Анализирайте утвърдения протокол за работата на длъжностните лица. При необходимост направете справки в официални регистри и други публични източници на информация.  Прегледайте офертата на участника, определен за изпълнител.  **Проверете:**  **- дали същият е декларирал, че ще използва подизпълнител/и;**  За всеки от подизпълнителите поотделно направете проверка дали са подали самостоятелни оферти в регистъра на получените оферти.  **- дали участникът, определен за изпълнител, е обединение на физически и/или юридически лица.**  Ако случаят е такъв, анализирайте:  - кои са членовете в обединението;  - за всеки от съдружниците поотделно направете проверка дали са подали **самостоятелни оферти**.  - за всеки от съдружниците поотделно направете проверка дали същите са участвали в **друго обединение**, което е подало оферта по същата възлагана обществена поръчка. |  |  |
| 36. | | **Приложим за участника, определен за изпълнител:**  **Офертата на участника, определен за изпълнител, отговаря ли на изискванията на възложителя?**  **Тази оферта съдържа ли всички изискуеми документи, и по-специално:**  1. **техническо предложение, съдържащо**:   * предложение за изпълнение на поръчката в съответствие с техническите спецификации и изискванията на възложителя; * декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо; * мостри, макети, описание и/или снимки на стоките, които ще се доставят, когато е приложимо; * друга информация и/или документи, изискани от възложителя, когато това се налага от предмета на поръчката;   2. **ценово предложение**, което обхваща цена на придобиване и всички други предложения по показатели с парично изражение;  3. **декларирани ли са в ЕЕДОП** липсата на обстоятелствата по чл. 54, ал. 1, т. 1 – 5 и 7 ЗОП;  4. **документи за доказване на критериите за подбор**, ако възложителят е формулирал такива.  **(арг. от чл. 39, ал. 3, чл. 47, ал. 2 и ал. 3, чл. 97, ал. 3, ал. 5 от ППЗОП)**  **(арг. от чл. 2 и чл. 67 от ЗОП)**  **(чл. 2 от ЗОП)**  **Насочващи източници на информация:** прегледайте всички документи от офертата на участника, определен за изпълнител.  Прегледайте цялата оферта на участника, определен за изпълнител, и преценете дали отговаря на **ВСИЧКИ ИЗИСКВАНИЯ НА ВЪЗЛОЖИТЕЛЯ**, както относно критериите за подбор на участниците, така и относно техническото и ценово предложение за изпълнение на поръчката.  В случай че установите липсващи документи, анализирайте и посочете дали са описани като такива в съответния протокол за работата на длъжностните лица. Преценете дали установените отклонения представляват основание за отстраняване на участника.  Ако поръчката е с обособени позиции, проверката се прави за всеки участник, определен за изпълнител по всяка обособена позиция, попаднала в проверката.  **ВНИМАНИЕ! ДА СЕ АНАЛИЗИРА ДАЛИ УЧАСТНИКЪТ, ОПРЕДЕЛЕН ЗА ИЗПЪЛНИТЕЛ, Е ТРЕТИРАН ПО-БЛАГОПРИЯТНО ОТ ОТСТРАНЕНИТЕ УЧАСТНИЦИ.**  За целта проверете специално дали участникът, определен за изпълнител, отговаря на изискванията, които са посочени като причини за отстраняване на участниците. |  |  |
| 37. | | **Приложим за участника, определен за изпълнител:**  **Комисията допуснала ли забранено изменение на предложението за изпълнение на поръчката на участника, определен за изпълнител, съдържащо се в техническата и/или ценовата оферти, в рамките на процедурата по чл. 54, ал. 7-13 от ППЗОП?**  Комисията няма право да допуска изменение в предложенията, направени в техническата и ценова оферти. Съгласно чл. 104, ал. 5 от ЗОП комисията може да проверява по всяко време заявените от участниците данни, както и да иска от участниците разяснения за заявени от тях данни и допълнителни доказателства за данни от документите, съдържащи се в техническата и/или ценова оферти. Тази възможност не може да се използва за промяна на техническото и ценовото предложения.  **(чл. 104, ал. 4 и 5 от ЗОП)**  **(чл. 54, ал. 7-13 от ППЗОП)**  **Насочващи източници на информация: прегледайте предложенията на участника, определен за изпълнител, протокола за работата на комисията, кореспонденция с участниците и други органи или лица, други документи.**  **Анализирайте документите, съдържащи се в досието на обществената поръчка, за да установите дали комисията е допуснала изменение на офертата на участника, определен за изпълнител.** |  |  |
| 38. | | **Приложим за класираните участници:**  **Определените лица приложили ли са точно и обективно методиката за оценка на офертите, включително правилно ли са изчислени оценките?**  Определените длъжностни лица разглеждат офертите и ги оценяват в съответствие с предварително обявените условия. Те прилагат методиката за оценка на офертите по отношение на всички допуснати до оценка оферти, без да я променят.  **(чл. 2 от ЗОП)**  **Насочващи източници на информация:** прегледайте подлежащите на оценка документи от офертите на допуснатите до оценяване участници, както и протокола за работата на длъжностните лица.  Анализирайте дали методиката за оценка е приложена точно и обективно съгласно указанията за това по отношение на КЛАСИРАНИТЕ оферти.  Пресметнете оценките по всеки един показател на всеки участник съгласно методиката за оценка на офертитеи приложете създадения работен документ. |  |  |
| 39. | | **Приложим за отстранените участници, ако има такива:**  **Офертите на отстранените участници действително ли не отговарят на изискванията на възложителя?**  Участникът/ офертата се отстранява, ако не са представени някои от документите по чл. 39, ал. 3 и чл. 97, ал. 5 от ППЗОП и/или не отговаря на критериите за подбор и/или други изисквания на възложителя.  На отстраняване подлежат оферти, които не отговарят на изискванията на възложителя, т.е. не съдържат предложения по всички параметри от техническите спецификации.  **( чл. 97, ал. 5 от ППЗОП във вр. с чл. 2 и чл. 54, 55 и чл.107 от ЗОП)**  **Насочващи източници на информация:** прегледайте съответните документи от офертите на отстранените участници, и утвърдения от възложителя протокол за работата на определените лица.  За всеки участник поотделно анализирайте дали са налице основанията за отстраняването му, посочени в протокола, т.е. дали действително отстраненият участник не е представил някой от изискуемите документи и/или не отговаря на изискванията на възложителя. За целта е необходимо да се прегледат офертите на отстранените участници в частта, относима към основанието за отстраняването им.  Прегледът включва:   1. идентифициране на условието, което е посочено като причина за отстраняване на участника – от ЗОП, ППЗОП и от обявата за събиране на оферти и техническите спецификации. Важно е да се установи действителното съдържание на причините за отстраняване; 2. установяване съдържанието на офертата в частта, която не отговаря на изискванията на възложителя.   **ВАЖНО!** Ако в резултат на проверката, установите, че изискването, във връзка с което участникът е отстранен, е дискриминационно/ ограничително/незаконосъобразно, моля документирайте резултатите от проверката във въпрос № 20. Отстраняването на дискриминационно/ ограничително/ незаконосъобразно изискване ВИНАГИ е основателно, ако участникът/ офертата му не съответства на това изискване. Същото подлежи на прилагане в рамките на процедурата. |  |  |
| **ІІ.4. Протокол за разглеждането и оценката на офертите и за класирането на участниците** | | | | |
| 40. | | **Съставен ли е протокол за резултатите от работата на определените лица и утвърден ли е от възложителя?**  **Протоколът изпратен ли е на участниците чрез съобщение на техните потребителски профили в платформата?**  **Забележка:** Не е необходимо издаване на отделен акт (решение) за определяне на изпълнител.  **Преди утвърждаване на протокола по чл. 192, ал. 4 от ЗОП възложителят го връща на комисията, когато констатира нарушение в нейната работа, което може да бъде отстранено.**  **(чл. 192, ал. 4 от ЗОП)**  **(97, ал. 8 от ППЗОП)**  **Насочващи източници на информация:** прегледайте протокола за работата на определените лица, , както и информацията, публикувана в платформата (ЦАИС ЕОП).  Анализирайте:  - датата на протокола на определените лица;  - датата на изпращане на протокола в платформата до участниците. |  |  |
| 41. | | **Възложителят изпратил ли е покана до определено/и лице/лица за възлагането на настоящата обществена поръчка?**  Възложителите могат да не публикуват обява, а да изпратят покана до определено лице/лица, когато е налице някое от следните основания:  1. не е получена нито една оферта и първоначалните условия на поръчката не са променени;  2. възлагането на обществената поръчка на друго лице е невъзможно поради наличие на авторски или други права на интелектуална собственост, или на изключителни права, придобити по силата на закон или на административен акт, както и когато естеството на доставката или услугата е ограничено до точно определен изпълнител по причини, които не се дължат на възложителя;  3. необходимо е неотложно възлагане на поръчката поради изключителни обстоятелства и не е възможно спазването на сроковете по [чл. 188, ал. 1](https://web.apis.bg/p.php?i=2752471#p39465225); обстоятелствата, с които се обосновава наличието на неотложност, не трябва да се дължат на възложителя;  4. стоките, предмет на доставка, се произвеждат с цел научноизследователска дейност, експеримент, проучване или развойна дейност и са в ограничено количество, което не позволява формиране на пазарна цена или възстановяване на разходите за тази дейност;  5. необходими са допълнителни доставки от същия доставчик, предназначени за частична замяна или за увеличаване на доставките, ако смяната на доставчика ще принуди възложителя да придобие стока с различни технически характеристики, което ще доведе до несъвместимост или до технически затруднения при експлоатацията и поддържането;  6. предмет на поръчката е доставка на стока, която се търгува на стокова борса, съгласно списък, одобрен с акт на Министерския съвет по предложение на министъра на финансите;  7. за много кратко време възникне възможност да се получат доставки или услуги при особено изгодни условия и на цена, значително по-ниска от обичайните пазарни цени.  **Внимание!** Когато при провеждане на поръчката въз основа на изпратени покани до конкретно лице/лица са получени оферти от лица, различни от посочените в поканата, възложителят ги разглежда и класира, ако отговарят на обявените условия и съответстват на публикуваните технически спецификации.  **(чл. 191, ал. 1, т. 1 и ал. 2 от ЗОП)**  **Насочващи източници на информация:** прегледайте обявата и първоначално обявените условия по поръчката, изпратената покана, информацията в профила на купувача и портала на обществените поръчки към АОП.  Анализирайте:  - информацията относно условията по поръчката в обявата и поканата;  - информацията, съдържаща се в профила на купувача и в портала на обществените поръчки към АОП относно удължаването на срока за получаване на оферти. |  |  |
| **ІІ.5. Прекратяване на поръчката** | | | | |
| 42. | | **Възложителят прекратил ли е възлагането на поръчката до сключването на договора и публикувал ли е съобщение с мотиви за прекратяването в профила на купувача?**  Възложителят до сключване на договора с определения изпълнител може да прекрати възлагането на поръчката.  **ВАЖНО!** Възложителят е длъжен да публикува мотивирано съобщение в профила на купувача относно прекратяването на поръчката.  **(чл. 193 от ЗОП)**  **Насочващи източници на информация:** прегледайте протокола от работата на определените длъжностни лица, съобщението за прекратяване на поръчката, както и мотивите за прекратяването й, включително документите, с които се подкрепят последните (при наличие на такива).  Анализирайте:  - дали в съобщението за прекратяване се съдържат мотиви относно всички обстоятелства, обосноваващи прекратяването на поръчката;  - дали настъпването на всички обстоятелства, визирани в съответното съобщение, се потвърждава от доказателствата, намиращи се при възложителя. |  |  |
| **II.6. Договор за обществена поръчка** | | | | |
| 43. | | **Възложителят сключил ли е писмен договор с определения за изпълнител, включващ всички предложения от офертата му?**  **Забележка:** Сключването на писмен договор при възлагане на обществена поръчка чрез обява за събиране на оферти е задължително, независимо от обекта на поръчката (доставка, услуга или строителство).  **Внимание!** Съгласно чл. 194 от ЗОП договорът се сключва в 30 –дневен срок от датата за определяне на изпълнител. Срокът е инструктивен. В случаите по чл. 191, ал. 1, т. 3 от ЗОП договорът се сключва не по-късно от 5 работни дни от датата на определяне на изпълнител.  **ВАЖНО!** Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.  **(чл. 194, ал. 4 от ЗОП)**  **Насочващи източници на информация:** прегледайте договора и офертата на избрания за изпълнител, кореспонденция относно сключването на договора, при наличие на такава, предоставения от възложителя срок за сключване на договор и др.  Анализирайте датата на определяне на изпълнителя, датата на сключения договор и неговото съдържание, предложенията от офертата на избрания за изпълнител. |  |  |
| 44. | | **Преди сключване на договора за обществена поръчка участникът, определен за изпълнител:**  **-** представил ли е регистрация като юридическо лице на обединението, определено за изпълнител, ако е приложимо;  - представил ли е документи за липсата на обстоятелствата по чл. 54, ал. 1, т. 1-3 от ЗОП;  - представил ли е доказателства за съответствие с обявените критерии за подбор;  - представил ли е документ за гаранция за изпълнение;  - извършил ли е съответната регистрация, представил ли е документ или изпълнил ли е друго изискване, което е необходимо съгласно изискване на нормативен или административен акт и е поставено като условие от възложителя при откриване на поръчката?  Важно: Съгласно чл. 112, ал. 9 от ЗОП възложителят няма право да изисква документи:  - които вече са му били предоставени или са били предоставени на възложителя, сключил рамковото споразумение и са актуални;  - до които има достъп по служебен път или чрез публичен регистър;  - които могат да бъдат осигурени чрез пряк и безплатен достъп до националните бази данни на държавите членки и  - когато се сключва договор въз основа на рамково споразумение без провеждане на вътрешен конкурентен избор.  Съгласно чл. 112, ал. 10 от ЗОП актуалността на представените в по-ранен етап от процедурата документи преди сключване на договора се декларира писмено от определения изпълнител.  **(чл. 2, от ЗОП, арг. чл. 58 и чл. 67 от ЗОП, чл. 112, ал. 1 - 3, ал. 9 и ал. 10, )**  **Насочващи източници на информация:** прегледайте удостоверенията от съответните компетентни органи, документите за доказване съответствието с критериите за подбор, документа за гаранция за изпълнение, обявата за събиране на оферти, декларацията за актуалност на документите (когато е приложимо) и др.  Анализирайте датата и издателя на следните документи:   * удостоверение за регистрация като юридическо лице (приложимо, ако изпълнителят е обединение, което не е регистрирано като такова, и възложителят е формулирал и обосновал подобно изискване в обявата за събиране на оферти); * свидетелства за съдимост на лицата по чл. 54, ал. 2 от ЗОП (като се има предвид чл. 67, ал. 6 от ЗОП); * удостоверение за актуално състояние, ако участникът не е представил ЕИК по чл. 23 от ЗТР; * удостоверение за липса на задължения към държавата/общината (като се има предвид чл. 87, ал. 10 от ДОПК и чл. 4, ал. 3 от ЗМДТ); * посочените в обявата документи за доказване на критериите за подбор; * документ за гаранция за изпълнение, ако е приложимо – платежно нареждане, разписка или банкова гаранция; проверете дали документът за гаранция за изпълнение удостоверява изпълнението на цялото задължение за внасянето й; * други регистрационни документи. |  |  |
| 45. | | **Договорът за обществена поръчка изменян ли е от подписването му до момента на извършване на настоящата проверка?**  Възложителят няма право да изменя подписания договор за обществена поръчка, освен в изключителни случаи.  Договорите могат да бъдат изменяни само при наличието на едно или повече от следните обстоятелства:  - промените са предвидени в документацията за обществената поръчка и в договора чрез ясни, точни и недвусмислени клаузи, включително клаузи за изменение на цената или опции; обхватът и естеството на възможните изменения или опции, както и условията, при които те могат да се използват, не трябва да води до промяна в предмета на поръчката или на рамковото споразумение;;  **-** поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната обществена поръчка, ако смяната на изпълнителя:  а) е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и  б) би предизвикала значителни затруднения, свързани с поддръжката, експлоатацията и обслужването или дублиране на разходи на възложителя;  - поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора или рамковото споразумение;  - се налага замяна на изпълнителя с нов изпълнител, при условие че възможността за замяна е предвидена в документацията за обществената поръчка и в договора чрез ясни, точни и недвусмислени клаузи, касаещи възникването на конкретни условия;;  - се налага замяна на изпълнителя с нов изпълнител, когато за първоначалния изпълнител е налице универсално или частично правоприемство, включително при преобразуване на първоначалния изпълнител чрез вливане, сливане, разделяне или отделяне, или чрез промяна на правната му форма, както и в случаите, когато той е в ликвидация или в открито производство по несъстоятелност и са изпълнени едновременно следните условия:  а) за новия изпълнител не са налице основанията за отстраняване от процедурата и той отговаря на първоначално установените критерии за подбор;  б) промяната на изпълнителя не води до други съществени изменения на договора за обществена поръчка или рамковото споразумение и не цели заобикаляне на закона;  - замяната на изпълнител е налице по отношение на участник в обединението изпълнител, което не е юридическо лице;  - се налагат изменения, които не са съществени;- Съществени изменения на условия на договора ще са налице, ако:  - изменението въвежда условия, които, ако са били част от процедурата за възлагане на обществена поръчка, биха привлекли към участие допълнителни участници, биха позволили допускането на други участници, различни от първоначално избраните, или биха довели до приемане на оферта, различна от първоначално приетата;  - изменението променя икономическия баланс на договора за поръчка или рамковото споразумение в полза на изпълнителя по начин, който не е бил предвиден в първоначалния договор за поръчка или рамково споразумение;- изменението засяга предмета или обема на договора за обществена поръчка или рамковото споразумение;  - изпълнителят е заменен с нов извън случаите, предвидени в чл. 116, ал. 1, т. 4, 5 или 6 от ЗОП.  **Важно!** „Непредвидени обстоятелства“ са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия**.**  **(чл. 116 от ЗОП и § 2, т. 27 от ДР на ЗОП)**  **(чл. 194, ал. 3 от ЗОП)**  Насочващи източници на информация: Проверете дали има подписани анекси. Изменението може да не е формализирано в документ и въпреки липсата на подписан анекс, същото да е налично, защото е предложено и прието изпълнение, различно от първоначално заложеното. Ако има изменения (с и без подписани анекси), анализирайте в какво се изразяват те и преценете дали са съществени.  Анализирайте основанието за изменение на договора – например дали става въпрос за възникване на непредвидени обстоятелства. В случай че възложителят се е позовал на някое от основанията по чл. 116, ал. 1-4 от ЗОП, проверете дали са налице доказателства, които обосновават настъпването на всички факти и обстоятелства, визирани в съответната правна норма.  В случай на изменение на цената на договора за обществена поръчка в резултат на инфлация анализирайте правилно ли е приложена методиката за изменение на цената, одобрена от МС.  **ВНИМАНИЕ!** В случаите по чл. 116, ал. 1, т. 2 и 3 от ЗОП, ако се налага увеличение на цената, то не може да надхвърля с повече от 50 на сто стойността на основния договор или рамковото споразумение. Когато се правят последователни изменения, ограничението се прилага за общата стойност на измененията. |  |  |
| **Раздел III. ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ОБЩЕСТВЕНАТА ПОРЪЧКА**  **(„ЧЕРВЕНИ ФЛАГОВЕ“)** | | | | |
| 46. | | **Налице ли са в проверяваната процедурата индикатори за конфликт на интереси?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  |
| 47. | | **Налице ли са в проверяваната процедурата индикатори за договаряне при офериране?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  |
| 48. | | **Налице ли са в проверяваната процедурата индикатори за неоснователно възлагане на един изпълнител?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  |

|  |
| --- |
| **Заключение:**  **Процедурата е проведена законосъобразно, като не установих отклонения. ИЛИ**  **Установих ……….. броя отклонения – Референция - Въпроси №……… по-горе** |

|  |  |
| --- | --- |
| Експерт, извършил проверката (дата, име): |  |
| Началник на отдел, извършил преглед (дата, подпис): |  |
| **Заключение на началника на отдел от прегледа:**  - проверяващият е попълнил общата информация за поръчката и колона „Да/Не/НП” за всички въпроси;  - установените отклонения са документирани в колона „Коментари/Референции” в съответствие с изискванията на общите указания по КЛ – т.е. потвърждава отклоненията;  - съгласен съм с констатираното отклонение;  - потвърждавам/не потвърждавам идентифицираните индикатори за измама в проверената процедура и описани в колона „Коментари/Референции“ от раздел ІV на контролния лист. | |