**Приложение 3.14**

**АКТУАЛЕН КЪМ ДВ, бр. 36 от 13.05.2022 г..**

**Цел:** да се установи дали възлагането на дейностите е извършено законосъобразно.

|  |  |  |
| --- | --- | --- |
| **1.** | **Наименование на проверката**  **(вкл. обект /доставка, услуга или строителство/, предмет, сключен договор /номер, дата, изпълнител, стойност без ДДС):** | Проверка на възлагане по реда на ПМС № 80/2022 г за ............ /доставка, услуга или строителство/ с предмет „......................”, сключен договор № ....... от /дата/ ...........г. с изпълнител ................ на стойност ............... лв. без ДДС |
| **2.** | **Инвестиция/Проект:** |  |
| **3.** | **Краен получател:** |  |
| **4.** | **Интернет адрес, на който е била налична публичната покана:** |  |
| **5.** | **Прогнозна стойност на поръчката (без ДДС):** |  |
| **6.** | **Стойност на договора:** |  |
| **7.** | **Номер на договор, изпълнител и срок:** |  |
| **8.** | **Доклади от други органи (ЕК, ЕСП, ОЛАФ, СП, АДФИ, вътрешен одит, др.)** *(номер, дата и издател на доклада, свързан с проверяваната процедура)***:** | номер, дата и издател на доклада, свързан с проверяваната процедура |
| **9.** | **Интернет страница на възложителя (ако е приложимо):** |  |
| **10.** | **Брой подадени оферти (вкл. за всяка обособена позиция):** |  |
| **11.** | **Брой отстранени кандидати (вкл. за всяка обособена позиция):** |  |
| **12.** | **Брой оттеглени оферти (вкл. непотвърдена валидност на офертите)/ отказ от сключване на договор:** |  |

**УКАЗАНИЯ:**

При попълване на този контролен лист се спазват следните указания:

**I. ЗА ПРОВЕРЯВАЩИЯ:**

**1. Задължително се дава отговор в колона „Да/Не/НП”.**

**2.** В колона „Коментар/Референция“ проверяващият **задължително** посочва кратка, точна, ясна и еднозначна **референция** към съответните проверени документи/информационни източници, въз основа на които е даден съответния отговор на въпроса за проверка и е базирано съответното заключение.

Референцията е точна, ясна и еднозначна, когато посочва съответните страници и абзаци/точки от него, имащи отношение към заключението на проверяващия.

**3.** В случай че отговорът на въпроса в предходната колона показва **УСТАНОВЕНО ОТКЛОНЕНИЕ,** в колона „Коментари/Референции” се посочват:

а) **Приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

б) **Установените относими факти** - тене съответстват на а) и затова представляват **отклонение.**

**-** проверяващиятгиизлага пълно, кратко, точно и ясно**,** като взима предвид конкретните указания към съответния въпрос за проверка.

- ВНИМАНИЕ! Отклонение има само при несъответствие между установените факти и приложимия критерий за оценка; за отклонението се събират достатъчни, относими и надеждни доказателства, които се прилагат и към които се реферира.

- ВНИМАНИЕ! Установените в хода на проверката по т. ІІІ от настоящите указания факти, представляващи индикатори за измама, следва да бъдат документирани в колона „Коментар/ Референция“ от раздел ІV от настоящия контролен лист.

в) В случай че при следващ въпрос за проверка проверяващият установи, че вече описани като отклонение факти по предходен въпрос **представляват отклонение и по този въпрос за проверка**, проверяващият спазва 3 а), като цитира съкратено приложимата норма, но не описва 3 б) – т.е. установените факти не се излагат повторно, а проверяващият препраща към съответния номер на въпрос по-горе в КЛ, където вече са посочени.

**4. Обръщаме внимание, че проверяващият е длъжен в колона „Коментар/Референция“ да формулира констатация за всяко установено отклонение от законодателството по обществени поръчки след анализ на решението и/или становището на други органи, които са се произнесли по тази обществена поръчка (Комисията за защита на конкуренцията, Върховния административен съд, други съдилища и/или други органи). Проверяващият задължително описва становището на тези органи в колона „Коментар/ Референция“.**

**5.** Във всеки отделен случай на установено отклонение проверяващият задължително извършва **допълнителен анализ за наличие на индикатори за нередности и измами**, които имат отношение към обществената поръчка („Червени флагове”), съгласно указанията, съдържащи се в т. III от настоящия контролен лист. Задължението за допълнителен анализ може да възникне при всеки въпрос за проверка от настоящия контролен лист. Резултатите от анализа се документират в колона „Коментар/Референция“ от раздел ІV от настоящия контролен лист.

**ІI. ЗА НАЧАЛНИК ОТДЕЛ**

Началникът отдел извършва преглед на контролния лист (КЛ) и доказателствата за отклоненията и потвърждава, че:

1.Проверяващият е посочил е отговор „Да/Не/НП” за всички въпроси за проверка и е изпълнил изискванията на т. I.4 и т. І.5 от настоящите указания.

2. Установените отклонения проверяващият е документирал в колона „Коментари/Референции” в съответствие с изискванията по-горе.

3. Отклонението/ята се подкрепят от събраните доказателства.

4. Началникът на отдел потвърждава или не идентифицираните индикатори за измама в проверената процедура, описани в колона „Коментар/ Референция“ към въпросите за проверка от раздел ІV от настоящия контролен лист. При потвърждаване на индикаторите същият има задължение да подготви за изпращане до компетентните органи информация за резултатите от проверката.

**ІII. ЗА ИЗВЪРШВАНЕ НА АНАЛИЗ ЗА НАЛИЧИЕ НА ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНОТО ВЪЗЛАГАНЕ („ЧЕРВЕНИ ФЛАГОВЕ“)**

При всеки отделен случай на установено отклонение, което се документира съобразно указанията по т. І, проверяващият и началникът на отдел задължително извършват допълнителен анализ за наличие на индикатори за нередности и измами („Червени флагове”). Задължението за извършване на проверката за наличие на индикатори за измама може да възникне при всеки въпрос за проверка от настоящия контролен лист.

В случай че проверяващият установи наличие на един или няколко от изброените по-долу индикатори, същият следва да опише тези факти в колона „Коментар/Референция“ от раздел ІV на настоящия контролен лист към съответния въпрос за проверка и да ги квалифицира като индикатори за измама. Проверяващият и началникът на отдел следва да вземат предвид тези индикатори и да съобразяват решенията и изводите си водени от законодателството и издадените насоки и указания, сред които и Насоките относно избягването и управлението на конфликти на интереси съгласно Финансовия регламент (2021/C 121/01).

ВНИМАНИЕ! Указанията по т. ІІІ проверяващият и началникът на отдел прилагат при всички въпроси за проверка на настоящия контролен лист, в случай че е налице отклонение в проверяваната поръчка.

За целта експертът проверява дали са налице някои от следните ситуации:

**1.** **Индикатори за измама при конфликт на интереси:**

Конфликт на интереси може да възникне, когато служител на възложителя (ръководител, член на комисия за провеждане на процедурата, служител, участвал в подготовката и/или провеждането на конкретната процедура за възлагане на обществена поръчка) има недекларирани интереси във връзка с определена поръчка или изпълнител/ икономически оператор.

По смисъла на чл. 61, параграф 3 от Регламент 2018/1046 на Европейския парламент и на Съвета, конфликт на интереси съществува, когато безпристрастното и обективно упражняване на функциите на финансов участник или друго лице, посочено в параграф 1, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес .

По смисъла на чл. 3, параграф 2, б. „б“ от Директива (ЕС) 2017/1371 на Европейския парламент и на Съвета относно борбата с измамите, засягащи финансовите интереси на Съюза, по наказателноправен ред, за измама, засягаща финансовите интереси на Съюза, се счита следното:

- по отношение на разходите, свързани с възлагането на обществени поръчки — най-малко когато е извършена, за да се получи незаконна облага за извършителя или друго лице, като по този начин се причиняват щети на финансовите интереси на Съюза — всяко действие или бездействие, което се отнася до:

а) използването или представянето на фалшиви, неверни или непълни декларации или документи, в резултат на което се присвояват или неправомерно се задържат средства или активи от бюджета на Съюза или бюджетите, управлявани от Съюза или от негово име;

б) неоповестяването на информация в нарушение на конкретно задължение, което води до същия резултат; или

в) неправилното използване на такива средства или активи за цели, различни от тези, за които те са били първоначално предоставени, което нарушава финансовите интереси на Съюза.

Съгласно чл. 4, параграф 2 от Директива (ЕС) 2017/1371 на Европейския парламент и на Съвета относно борбата с измамите, засягащи финансовите интереси на Съюза, по наказателноправен ред, корупцията бива два вида:

- „пасивна корупция" означава действията на публичен служител, който пряко или чрез посредник поиска или получи облаги, независимо от естеството им, за себе си или за трето лице, или приеме обещание за такава облага, за да извърши или да се въздържи от извършването на действия в съответствие със своите служебни задължения или при изпълнението на своите функции по начин, който вреди или има вероятност да навреди на финансовите интереси на Съюза.

- „активна корупция" означава действията на всяко лице, което пряко или чрез посредник обещае, предложи или предостави облаги, независимо от естеството им, на публичен служител за него или за трето лице, с оглед извършване или въздържане от извършване на действия от служителя в съответствие със служебните му задължения или при изпълнението на неговите функции по начин, който вреди или има вероятност да навреди на финансовите интереси на Съюза.

Съмнение за наличие на конфликт на интереси може да възникне, ако са налице едно или няколко от следните обстоятелства:

* Необяснимо или необичайно фаворизиране на конкретен кандидат (например, подадена е само една оферта; класиран е само един кандидат, а останалите са отстранени; налице са ограничителни изисквания и/или условия, даващи предимство на определени икономически оператори; налице са незаконосъобразно отстранени кандидати; кандидатът, определен за изпълнител, не отговаря на изискванията на възложителя; налице е неравно третиране на кандидатите в процедурата; не са установени всички нередовни или недействителни документи на отстранените кандидати в рамките на процедурата).
* Налице са признаци, че член на комисията за провеждане на процедурата или друг служител, имащ пряко отношение към провеждането й, упражняват стопанска дейност (например, в комисията за провеждане на процедурата за членове за членове са определени външни за възложителя лица, подготовката на документацията за участие е извършена от външни за възложителя лица).
* Налице са близки контакти (включително публично известни) между член на комисията за провеждане на процедурата или друг служител, имащ пряко отношение към провеждането на процедурата, и изпълнителя на поръчката.
* Лице, което участва в обединение или е дало съгласие и фигурира като подизпълнител в офертата на друг кандидат, е представил самостоятелна оферта – необходимо е да се вземат предвид резултатите от проверката съгласно въпрос № 37 от настоящия контролен лист.
* Налице е промяна на оферта след нейното подаване след изтичане на срока за получаване на офертите;
* Налице са възражения/жалби/ сигнали от други кандидат с твърдение за някои от индикаторите за измама;
* Налице е информация, че някои от офертите са отворени преди изтичане на срока за получаване на офертите и преди публичните заседания за отваряне на офертите/ ценовите предложения;
* Кандидатът, определен за изпълнител, е допълвал/изменял офертата си след крайния срок за получаване на офертите, извън процедурата.

**2.** **Индикатори за измама при** **договаряне при офериране:**

При договарянето икономически оператори от определена географска област, регион или отрасъл се договарят тайно с цел да елиминират конкуренцията и завишат цената на обществената поръчка посредством различни схеми за съглашателство при офериране.

* **Допълващо офериране**

С допълващото офериране, известно също като подаване на фиктивни оферти, се цели единствено да се създаде впечатление за конкуренция в рамките на процедурата, а не да се спечели обществената поръчка.

Няколко икономически оператора се договарят да представят оферти при сравнително по-високи цени или при изключително високи цени, за да направят възможен избора на точно определен изпълнител при завишени цени.

Определеният за изпълнител наема като подизпълнители лицата, които не са спечелили поръчката. Ангажирането на подизпълнители може да бъде и неформално или скрито, т.е. да не е посочено в офертата на определения за изпълнител кандидат.

Допълващи оферти могат да бъдат представени и от дъщерни дружества или свързани лица.

* **Участие на ротационен принцип**

кандидатите представят допълващи оферти или се въздържат от участие, с цел да дадат възможност на всеки един от тях да представи най-ниска оферта на ротационен принцип. Ротацията може да бъде и по географски области - един изпълнител да получи цялата поръчка за пътищата в даден регион, а друг - в друг, или по вид на извършваните работи, по период от време, и т.н.

Съмнение за наличие на договаряне може да възникне, ако са налице едно или няколко от следните обстоятелства:

* избраната оферта съдържа предложения с твърде високи стойности в сравнение с прогнозната стойност на поръчката, цените за сходни работи или услуги, или средните за сектора стойности и пазарните цени;
* трайно завишени цени при всички участници;
* техническата спецификация насочва към конкретен икономически оператор, тъй като е твърде рестриктивна (особено за IT сектора и други по-специализирани технически договори), включително използването на търговски марки, без да е предвидена възможност и за представяне на еквивалент предложение за изпълнение на поръчката;
* ротация на икономическите оператори, определени за изпълнители, на регионален, професионален принцип или в зависимост от възлаганите работи;
* част от обединение/консорциум/АД и друго лице, спечелило процедурата, участва и самостоятелно в същата процедура;
* участници, които не са определени за изпълнители, се наемат като подизпълнители, вкл. неформално или скрито;
* необичайни характеристики в офертите (например разликата между отделните оферти е в размер на точен процент, печелившата оферта е на стойност точно под приемливия праг на цените, съвпадаща със заложените в бюджета цени, твърде висока, твърде близка, твърде отдалечена, съдържаща закръглени суми, непълна и т.н.);
* идентични грешки или правописни грешки в различни оферти, еднакви текстове и др. подобни;
* оферти на бланка или с данни за контакт на друг кандидат/ участник;
* различни оферти с идентични грешки в изчисленията или идентични методики за оценка на разходите за определени позиции;
* оферти, които са подадени от едно и също лице или в които лицата са с едни и същи данни за контакт;
* очевидни връзки между отделни участници, напр. съвпадащи адреси, персонал, телефонни номера и т.н.;
* квалифицирани потенциални изпълнители не подават оферти и стават подизпълнители или пък подал по-ниска оферта участник се оттегля и става подизпълнител, вкл. неформално или скрито;
* възлагането на работата от спечелилия поръчката участник на подизпълнител, който е неуспял кандидат/участник за същата поръчка или е избраният участник, но не приема да подпише договора и впоследствие се установява, че е подизпълнител на участника, на който в крайна сметка е възложена поръчката, може да се счита за достатъчно убедителни данни за тайно споразумение;
* икономически оператори, които неочаквано оттеглят офертите си по време на процедурата;
* между ценовото предложение на избрания изпълнител и това на участника, с когото е сключен договорът за обществена поръчка, има голяма разлика. Договарянето е типично за следните сектори: строителство на пътища, строителство на сгради, почистване дъното на водни източници и хранилища, електрическо оборудване, изхвърляне на отпадъци. Същото е възможно и в други сектори и обекти обществени поръчки.

**3. Индикатори за измама при неоснователно възлагане на един изпълнител:**

Тази схема често възниква в резултат на корупция, особено ако характерните белези се повтарят и са подозрителни.

Съмнение за наличие на неоснователно възлагане на един изпълнител може да възникне, ако са налице едно от следните обстоятелства:

* извършване на покупки от единствен източник;
* незаконосъобразно разделяне на предмета на една поръчка,
* незаконосъобразен вид процедура за възлагане.

|  |  |  |  |  |  |  |
| --- | --- | --- | --- | --- | --- | --- |
| **№** | | **Въпрос** | | **Да/Не/НП** | | **Коментар/Референция** |
| 12. | | **Законосъобразен ли е изборът на възлагане с процедура за избор с публична покана?**  В случай че краен получател е възложител по смисъла на ЗОП, редът за възлагане е този по ЗОП, а не по ПМС № 80 от 2022 г.  Проверете дали крайният получател е възложител по ЗОП.  Проверете дали размерът на предоставените средства от Механизма е по-голям от 50 на сто от общата сума на одобрения инвестиционен проект и прогнозната стойност за:  1. строителство, без данък върху добавената стойност, е равна или по-висока от 50 000 лв.;  2. доставки или услуги, без данък върху добавената стойност, е равна или по-висока от 30 000 лв.  **Чл. 1 и чл. 3 от ПМС №** 80/2022 г.  **Насочващи източници на информация:** прегледайте документи, свързани с правния статус на крайния получател.  Анализирайте документите, указващи правния статус на крайния получател, за да прецените дали същият е възложител по смисъла на чл. 5 от ЗОП.  Ако бенефициентът е възложител (публичен или секторен, или за конкретен случай), приложимият ред за възлагане е ЗОП, а не ПМС № 80 от 2022 г. | |  | |  |
| 13. | | **Предметът на процедурата от публичната покана, документацията за участие, и от техническите спецификации (ако има такива) определен ли е точно и в достатъчна степен и осигуряват ли спазване на принципите за свободна и лоялна конкуренция, равен достъп и недопускане на дискриминация на лицата?**  Крайният получател е длъжен да формулира предмета на подлежащата на възлагане дейност достатъчно пълно, ясно и без да използва дискриминационни елементи (напр. когато предметът е зададен твърде общо или неизчерпателно, е невъзможно да се идентифицират конкретните дейности, подлежащи на изпълнение).  Когато предметът е обособен в позиции, е необходимо да се направи задълбочен анализ дали групирането на дейностите по позициите (и в рамките на една позиция също) е дискриминационно.  Техническите спецификации (ако е приложимо) трябва да дават възможност за равен достъп на лицата за участие в процедурата и да не създават необосновани пречки пред конкуренцията.  Техническите спецификации не трябва да се определят чрез посочване на конкретен модел, източник, процес, търговка марка, патент или друго подобно, което би довело до облагодетелстването или елиминирането на определени лица или продукти, а когато предвид спецификата на предмета това е обективно невъзможно, след посочването им се добавят думите „или еквивалентно“.  **Насочващи източници на информация:** Проверете изготвената от крайния получател документация.  Анализирайте дали предмета на подлежащата на възлагане дейност е формулиран достатъчно пълно, ясно и без да използва дискриминационни елементи. Когато е приложимо прегледайте техническите спецификации с оглед да се установи, дали същите са изготвени без да се посочва конкретен модел, източник, процес, търговка марка, патент или друго подобно.  **Чл. 2 и чл. 4, ал. 4 от ПМС № 80 от 2022 г.** | |  | |  |
| 14. | | **Крайният получател, в техническата спецификация (ако има такива), предвидил ли е мерки, съдържащи условия, свързани с принципа за „ненанасяне на значителни вреди“ по смисъла на член 17 от Регламент (ЕС) 2020/852 на Европейския парламент и на Съвета от 18 юни 2020 година?**  **Крайният получател е длъжен, при изготвянето на документацията за процедурата, да спазва приложимата част от законодателството на ЕС в областта на околната среда.**  Внимание! Дейностите, предмет на поръчката, следва да оказват незначително предвидимо въздействие върху околната среда. При преценката си на риска от оказване на неблагоприятно въздействие върху околната среда на дейностите, свързани с изпълнението на поръчката, крайния получател трябва да вземе предвид както преките, така и непреките въздействия през целия жизнен цикъл на инвестицията.  Анализирайте: Очаква ли се дейността, възлагана чрез настоящата поръчка, да доведе до нанасяне на вреди върху околната среда? Възложителят предвидил ли е технология, която е щадяща за околната среда?  Примери:  Дейността не трябва да води до значителна неефективност при използването на ресурсите или до увеличаване на генерирането на отпадъци. Изпълнението на дейностите не следва да води до отделяне на значителни емисии на парникови газове, увеличение на емисиите на замърсители във въздуха, замърсяване на води и почви и др. | |  | |  |
| 15. | | **Допуснато ли е незаконосъобразно разделяне на поръчката за строителство/услуги/доставки на части?**  Крайните получатели могат да не провеждат избор с публична покана, ако дейностите са на стойност под праговете по чл. 3, ал. 1 от ПМС № 80/2022 г.  Крайните получатели са длъжни да не разделят предмета на възлагане на части, с цел заобикаляне на прилагането на процедурата за избор на изпълнител с публична покана.  **(чл. 6, ал. 3 от ПМС №80 от 2022 г.)**  В случай че вземе решение за разделено възлагане на дейностите от предмета на поръчката, при всяко отделно възлагане, крайният получател е длъжен да спазва приложимия към общата стойност на дейността режим. Преценката за незаконосъобразно разделяне на предмета с цел заобикаляне се прави от гледна точка на крайния получател. | |  | |  |
| 16. | | **Публикувал ли е крайния получател публичната покана в Информационната система за управление и наблюдение на средствата от Европейския съюз в България 2020?**  Проверете дали крайният получател е осигурил публичен достъп на изготвената от него покана чрез публикуването й в системата.  **Чл. 5, ал. 1 от ПМС № 80/2022 г.** | |  | |  |
| 17. | | **Публичната покана съдържа най-малко следната информация:**  1. данни за крайния получател;  2. обект и описание на предмета на процедурата, както и изискванията за изпълнение на строителството, услугата и/или доставката на стоки;  3. изисквания към офертите и критерии за тяхното оценяване;  4. място и срок за подаване на офертите.  Прегледайте изготвената от крайния получател покана. Сравнете дали отговаря на изискванията на чл. 4 от ПМС № 80/2022 г.  **Чл. 4, ал. 1, 2 и 3 от ПМС № 80/2022 г.** | |  | |  |
| 18. | | **В случай че крайният получател е публикувал съобщение за поканата и в национални или регионални медии, както и на своята интернет страница, променил ли е определените в публикуваната покана условия за участие в процедурата?**  **Съобщението публикувано ли е на същата дата, на която поканата е публикувана в Информационната система за управление и наблюдение на средствата от Европейския съюз в България 2020?**  Публикуването на поканата в медиите и на интернет страницата на финалния получател не е задължително.  Сравнете публикуваното в медиите/на страницата на крайния получател съобщение за публичната покана и поканата публикувана в информационната система.  **(чл. 5, ал. 4 от ПМС № 80 от 2022 г.)** | |  | |  |
| 19. | **В случай на промяна на първоначалните условия крайния получател прекратил ли е процедурата и приложил ли е отново реда за събиране на оферти?**  Крайният получател няма право да променя първоначалните условия, заложени в поканата за участие, техническата спецификация (ако е приложимо) и проекта на договор.  Прегледайте публикуваните в системата документи и анализирайте дали първоначалните условията за участие, технически спецификации и проекта на договор не са били изменени в хода на процедурата.  **(чл. 6, ал. 2 от ПМС № 80/2022 г.)** | |  | | |  |
| 20. | **Срокът за получаване на оферти за участие по-кратък ли е от 7 дни от дата на публикуването на обявата?**  Срокът за получаване на офертите следва да е съобразен със сложността на подготовката на оферта от страна на кандидатите за изпълнител, но не може да бъде по-кратък от 7 дни от публикуването на поканата.  Срокът започва да тече от деня, който следва деня на публикуването в Информационната система за управление и наблюдение на средствата от Европейския съюз в България 2020?  Чл. 6, ал. 1 от ПМС № 80/2022 г. | |  | | |  |
| 21. | **Осигурил ли е крайния получател достатъчен срок за достъп до публичната покана и документацията по процедурата за потенциалните кандидати?**  Срокът за публичен достъп до поканата и документацията не може да е по-кратък от срока за получаване на офертите.  До изтичането на срока за получаване на офертите се осигурява публичен достъп до поканата в Информационната система за управление и наблюдение на средствата от Европейския съюз в България 2020?.  Срокът започва да тече от деня, който следва деня на публикуването.  Проверете в системата дали достъпът до публичната покана и документацията е бил осигурен от крайния получател до срока определен за получаване на офертите.  Чл. 5 ал. 2 от ПМС № 80/2022 г. | |  | | |  |
| 22. | **Критериите за подбор (минималните изисквания към годността (правоспособността) за упражняване на професионална дейност, икономическото и финансовото състояние и техническите и професионални способности на кандидатите) посочени ли са изчерпателно в публичната покана и/или документацията по процедурата?**  **Документите за доказване на критериите за подбор посочени ли са в поканата и/или документацията за поръчката?**  В публичната покана крайният получател е длъжен да посочи изчерпателно всички критерии за подбор, като може да определи документи, с които се доказват.  Чл.7, ал. 10 и ал. 12 от ПМС № 80/2022 г.  Когато по обективни причини кандидат не е в състояние да представи поисканите от крайния получател документи, той може да докаже своето икономическо и финансово състояние с помощта на всеки друг документ, който крайният получател приеме за подходящ.  Чл.7, ал. 11 от ПМС № 80/2022 г.  Крайният получател не е длъжен да определя критерии за подбор. Той може да прецени дали да определи такива и кои от правно установените да бъдат. Свободата на крайния получател не е безгранична. Критериите за подбор трябва да са съобразени с предмета и стойността на възлагане, както и с количеството, обема и сложността на дейностите, които ще се извършват.  В случай че крайния получател е включил изисквания за технически възможности и/или квалификация на кандидатите, той може в зависимост от характера, количеството и обекта на процедурата да изиска от тях и документите, с които се доказва изпълнението им.  **(чл. 7, ал. 13 от ПМС № 80/2022 г.).**  При включване на изисквания за икономическо и финансово състояние изискуемият оборот, който се отнася до предмета на поръчката, не може да надвишава повече от два пъти прогнозната стойност на процедурата или на съответната обособена позиция, в случай че процедурата е с обособени позиции.  (чл. 7, ал. 15 от ПМС № 80./2022 г.)  Анализирайте критериите за подбор и документите за доказването им. Прегледайте публичната поканата, както и документацията за участие в цялост. Анализирайте дали изискванията за икономическото и финансовото състояние и за техническите възможности и/или квалификация, които се определят от крайния получател, са съобразени с предмета и стойността на възлагане, както и с количеството, обема и сложността на дейностите, които ще се извършват.  Документите за доказване на критериите за подбор се представят преди сключване на договора, но крайния получател следва да определи вида им още при откриване на процедурата и да направи публична информацията за тях чрез поканата. Крайният получател няма право да изисква представянето на тези документи при първоначалното подаване на офертата. | |  | | |  |
| 23. | **При критерии за оценка „оптимално съотношение качество/цена“:**  **Показателите, включени в критериите за възлагане при критерий оптимално съотношение качество/ свързани ли са с предмета на поръчката?**  **Включени ли са в обявлението за ОП и в методиката за оценка на офертите като показатели за оценка критерии за подбор на кандидатите?**  Съгласно чл. 7, ал. 5 от ПМС № 80 от 2022 г. показателите за оценка следва да са свързани с предмета на поръчката. Те не трябва да дават неограничена свобода на избор и трябва да гарантират реална конкуренция.  Регламентирана е забрана като показатели за оценка на офертите да се включват критерии за подбор на кандидатите – чл. 7, ал. 16 от ПМС № 80 от 2022 г.  Анализирайте показателите, включени в критериите за възлагане с оглед дали същите са свързани с предмета на поръчката.  Анализирайте всички показатели за оценка на офертите с тяхната относителна тежест, включително подпоказателите и компонентите за оценяване (ако има такива), съдържащи се в методиката за определяне на комплексната оценка и публичната покана. Анализирайте и установете дали показателите, включително и всички подпоказатели и параметри за оценка предвиждат оценяване на годността (правоспособността) за упражняване на професионална дейност, финансовото и икономическо състояние на кандидатите, техните технически възможности и професионални способности. | |  | | |  |
| 24. | **Методиката за определяне на комплексната оценка на офертите заложена в публичната покана съдържа ли точни указания за определяне на оценката по всеки показател, включително за относителната тежест, която крайният получател дава на всеки от показателите за определяне на икономически най-изгодната оферта?**  Крайният получател е длъжен да изготви методика, която:  1. да дава възможност да се оцени нивото на изпълнение, предложено във всяка оферта, в съответствие с предмета на поръчката и техническите спецификации, ако има такива;  2. да дава възможност да бъдат сравнени и оценени обективно подадените оферти;  3. да осигурява на кандидатите за изпълнител достатъчно информация за правилата, които ще се прилагат при определяне на оценката по всеки показател, като за:  а) количествено определимите показатели се определят стойностите в цифри или в проценти и се посочва начинът за тяхното изчисляване;  б) качествените показатели, които са количествено неопределими, се посочва начинът за тяхното оценяване от оценителите с конкретна стойност чрез експертна оценка.  Забранени са следните видове показатели за оценка:  - които отчитат времето за извършване на плащанията в полза на изпълнителя (отложено или разсрочено плащане);  **-** оценяване на размера или отказа от авансово плащане, когато се предвижда предоставяне на аванс;  (чл. 7, ал. 8 от ПМС № 80/2022 г.)  Анализирайте дали крайният получател е дал в методиката за оценка точни и ясни указания за определяне на оценката по всеки показател, включително относителната тежест, която дава на всеки от показателите за определяне на икономически най-изгодната оферта. Изискването се отнася до всички показатели и подпоказатели за оценка, както и до компонентите на оценяване. Преценете дали методиката за оценка информира заинтересованите лица по какъв начин да подготвят офертите си, за да получат максимален брой точки. | |  | | |  |
| 25. | **Крайните получатели формулирали ли са в публичната покана условия, които:**  **1. необосновано ограничават участието на чуждестранните лица?**  **2. дават предимство или необосновано ограничават участието на лица в процедурата?**  **3. които не са необходими за установяване възможността на кандидатите да изпълнят поръчката и/или не са съобразени с предмета, стойността, обема и сложността на поръчката?**  Незаконосъобразните, дискриминационните и/или непропорционалните условия или изисквания могат да се отнасят както до критериите за подбор (а именно изискванията, свързани с годността (правоспособността) за упражняване на професионална дейност, икономическото и финансовото състояние на кандидатите, техните технически и професионални способности) и показателите за оценка, така и до други условия или изисквания на възложителя. Неясните изисквания също са предпоставка за неравно третиране и допускане на дискриминация на кандидатите.  Условията за възлагане на поръчката не следва да водят до:  - неравно третиране на териториален принцип (по-благоприятно третиране на националните кандидати от чуждестранните) – налице е, когато не се допуска изрично чуждестранните икономически оператори да докажат съответствието си с определено национално изискване към момента на подаване на офертите с еквивалентни документи от държавата, в която са установени или се изисква да разполагат с оборудване или база, които са установени на територията на Република България към момента на подаване на офертата  **(чл. 9, ал. 3 от ПМС № 80/2022 г.);**  - неравно третиране на различните видове кандидати – формулиране на специални изисквания за определен вид кандидати;  - диспропорция спрямо предмета, характера, стойността на поръчката – изисквания, които не съответстват на предмета, характера и стойността на поръчката и затова същите въвеждат тежест на икономическите оператори, която същите нямат интерес да понесат, тъй като липсва сигурност, че ще бъдат определени за изпълнители на поръчката (например, сертификация, която не е необходима за изпълнение на поръчката, валидна за целия срок за изпълнение на договора за поръчка сертификация/застраховка професионална отговорност като условие за участие в процедурата или по-висока от правно установените минимуми застраховка професионална отговорност като условие за участие в процедурата и др.).  Когато предметът на поръчката е обособен в позиции, изискванията за всяка обособена позиция следва да са пропорционални за съответната обособена позиция.  **ВАЖНО!** Крайните получатели нямат право да изискват от кандидатите да доказват критериите за подбор с информация и документи, които не са посочени в чл. 7, ал. 11 и 12 от ПМС № 80/2022 г.  Относно оборота:  Съгласно чл. 7, ал. 15 от ПМС № 80 от /2022 г. при включване на изисквания за икономическо и финансово състояние изискуемият оборот, който се отнася до предмета на поръчката, не може да надвишава повече от два пъти прогнозната стойност на процедурата или на съответната обособена позиция, в случай че процедурата е с обособени позиции.  Относно опита:  При анализа е необходимо да се има предвид, че относимият период на придобиване на опита е уреден в чл. 7, ал. 13, т.1 и т.2 от ПМС № 80 от 2022 г. – най-много последните 3 години от датата на подаване на офертата – за доставки и услуги, и най-много последните 5 години – за строителство.  Обърнете внимание, че подлежащият на доказване опит следва да е за дейности (а не договори), идентични или сходни по предмет и обем на поръчката. Затова възложителите нямат право да изискват определен брой изпълнени договори с конкретно посочване на предмета им.  **ВАЖНО!** За да се формира заключение по въпроса за проверка, е необходимо да се направи анализ дали изискванията са съобразени с предмета, стойността, обема и сложността на поръчката и са необходими за изпълнението й.  Анализирайте посочените условия в обявлението и документацията за поръчката, включително изискванията, които се отнасят до: годността (правоспособността) за упражняване на професионална дейност; икономическото и финансовото състояние.  техническите и професионалните способности.  За обществени поръчки с предмет, обособен в позиции:  Анализът за липса на ограничителни изисквания, критерии за подбор/ други изисквания към кандидатите се прави самостоятелно по отношение на всяка обособена позиция. | |  | | |  |
| 26. | **Налице ли е необосновано ограничение на възможността за използване на подизпълнители?**  Когато кандидатът предвижда участието на подизпълнители, те трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.  (чл.7, ал. 17 от ПМС № 80 от 2022 г.)  Прегледайте публичната покана и документацията към нея (например техническите спецификации) и анализирайте дали крайния получател е наложил ограничения върху използването на подизпълнители. | |  | | |  |
| 27. | **Определил ли е крайния получател гаранция за изпълнение на договора?**  Правилно ли е определен размера на гаранцията за изпълнение на договора?  чл. 17. ал. 2 от ПМС 80 /2022 г..  Крайният получател може да включи в договора изискване за предоставяне на гаранция, обезпечаваща доброто му изпълнение.  Размерът на гаранцията се определя като процент от стойността на договора, но не повече от 5 на сто. | |  | | |  |
| 28. | **Получавани ли са по процедурата искания за разяснения от кандидатите за изпълнител?**  **Крайният получател спазил ли е срокът за отговор на постъпилите искания за разяснение по поканата?**  Крайните получатели са длъжни да публикуват всички разяснения по поканата, дадени по искане на кандидати за изпълнител, в информационната система в Информационната система за управление и наблюдение на средствата от Европейския съюз в България 2020.  **(Чл. 5, ал. 3 от ПМС № 80/2022.)**  Заинтересованите лица могат да поискат писмено от крайния получател разяснения по публичната покана в срок до 4 дни преди изтичането на срока за подаване на офертите. Крайният получател е длъжен да даде отговор на заинтересованите лица в 3-дневен срок от датата на постъпване на искането. Разясненията се публикуват в информационната система в Информационната система за управление и наблюдение на средствата от Европейския съюз в България 2020 и не следва да променят предварително обявените с поканата условия.  **(чл. 10 от ПМС № 80 /2022 г.)**  Прегледайте в системата отговорите на крайния получател по постъпилите искания за разяснения. Установете дали по всяко искане е изпратен отговор преди срокът за получаване на офертите. | |  | | |  |
| 29. | **Получени ли са офертите чрез Информационната система за управление и наблюдение на средствата от Европейския съюз в България 2020?**  (чл. 9, ал. 2 от ПМС № 80 /2022.) | |  | | |  |
| 30. | **Лицата, които представляват крайния получател и членовете на неговите управителни и надзорни органи подписали ли са декларация за обстоятелствата по чл. 12, ал. 1 и 2 от ПМС № 80/2022?**  Лицата, които представляват крайния получател и членовете на неговите управителни и надзорни органи подписват декларации за обстоятелствата по чл. 12, ал. 1 и 2 от ПМС № 80/2022 г. (свързаност и конфликт на интереси), които прилагат към протокола за разглеждане и оценка на офертите. | |  | | |  |
| 31. | **Исканите от крайния получател разяснения относно офертата и представените към нея документи и доказателства довели ли са до промяна на техническото и ценово предложение?**  Крайният получател може по всяко време да проверява заявените от кандидатите данни, да иска разяснения относно офертата и представените към нея документи, както и да изисква представяне в определен срок на допълнителни доказателства за обстоятелствата, посочени в офертата, като предоставените разяснения не следва да включват промени в техническото и ценовото предложение на кандидатите.  **(чл. 11, ал. 2 от ПМС № 80/2022.)**  Анализирайте предоставените от кандидатите разяснения и доказателства във връзка с проверяваните от крайния получател данни и обстоятелства и установете дали представените разяснения и документи изменят техническото и ценово предложение на кандидатите. | |  | | |  |
| 32. | **Крайният получател уведомил ли е писмено кандидатите за липсващи документи или за констатираните нередовности?**  Крайният получател посочва точно вида на документа или документите, които следва да се представят допълнително, и определя срок за представянето им. Срокът е еднакъв за всички кандидати.  **Чл. 11, ал. 3 от ПМС № 80 от 2022 г.**  Прегледайте съобщенията от крайния получател до кандидатите в процедурата. Сверете предоставения срок за предоставяне на допълнителни документи за различните кандидати в процедурата. | |  | | |  |
| 33. | **Допуснато ли е при оценката на офертите критериите за възлагане или съответните показатели, или тяхната относителна тежест, посочени в обявлението или в документацията за поръчката, да не бъдат спазени, или са използвани допълнителни критерии за възлагане, които не са били публикувани?**  (чл. 11, ал. 2 от ПМС № 80/2022 г.)  Анализирайте дали критериите за подбор или техническите спецификации са променени или са неправилно приложени в хода на процедурата, в резултат на което е:  – определен за изпълнител кандидатът, който не отговаря на критериите за подбор и/или техническите спецификации, или  – отстранен кандидат, чиято оферта е трябвало да бъде допусната до разглеждане на техническото предложение, ако публикуваните критерии за подбор или техническите спецификации са били спазени. | |  | | |  |
| 34. | **Приложим за класираните кандидати:**  **Комисията приложила ли е точно и обективно методиката за оценка на офертите, включително правилно ли са изчислени оценките?**  Комисията разглежда допуснатите оферти и ги оценява в съответствие с предварително обявените условия. Комисията прилага методиката за определяне на комплексната оценка на офертите по отношение на всички допуснати до оценка оферти, без да я променя.  Насочващи източници на информация: прегледайте подлежащите на оценка документи от офертите на допуснатите до оценяване кандидати, както и протокола на крайния получател за оценка и класиране на получените оферти, както и др. документи, имащи отношение към прилагането на методиката за оценка.  Анализирайте дали методиката за определяне на комплексната оценка на офертите е приложена точно и обективно по отношение на КЛАСИРАНИТЕ оферти, като:  - съпоставите предложенията на всички класирани кандидати с предвидените в методиката за оценка указания за присъждане на точките;  - изследвайте дали за идентични или сходни предложения от офертите на кандидатите, в това число и от офертата на избрания изпълнител комисията е присъждала различни точки по утвърдената методика за оценка. Пресметнете оценките съгласно методиката за оценка на офертите, като използвате направените по-горе анализи и приложете създадения работен документ.  ВАЖНО! Оценката за законосъобразното прилагане на методиката за оценка не се отнася само до аритметично изчисление на присъдените от комисията точки и за съответствието на последните с методиката за оценка, когато същата съдържа качествени показатели, които са количествено неопределими. | |  | | |  |
| 35. | **Приложим за отстранените кандидати, ако има такива:**  При прегледа на документите по чл. 9, ал. 1 от ПМС № 80/2022 г. правилно ли са установени всички липсващи документи и/или несъответствия с изискванията към личното състояние на кандидатите, критериите за подбор и/или с други изисквания на възложителя (вкл. фактически грешки) на отстранените във връзка с тези документи кандидати?  При прегледа на документите следва да се установят всички липсващи документи и несъответствия с изискванията на крайни получател към личното състояние на кандидатите и критериите за подбор.  Насочващи източници на информация: прегледайте протокола за класиране на получените оферти и офертите на отстранените кандидати в частта относно личното състояние и критериите за подбор и допълнително представените документи.  Анализът се прави за всеки отстранен кандидат поотделно с цел да се потвърди законосъобразността на действията на крайния получател.  Анализирайте:  - дали има ОТСТРАНЕНИ кандидати във връзка с нередовности на документите, отнасящи се до личното състояние на кандидатите и критериите за подбор или други документи, които не са свързани с направените технически и ценови предложения за изпълнение на поръчката;  - ако да, установете дали отклоненията, посочени като причина за отстраняване на кандидата са установени и посочени в уведомлението по чл. 11, ал. 3 от ПМС № 80 от 2022 г.  - дали с уведомлението по чл. 11, ал. 3 е предоставена възможност за отстраняване на нередовността;  - дали е било ограничено правото на кандидата да прецени по какъв начин да отстрани нередовността. | |  | | |  |
| 36. | **Приложим за отстранените кандидати, ако има такива:**  **Офертите на отстранените кандидати действително ли не отговарят на обявените от възложителя условия?**  **Изискванията, във връзка с които са отстранени кандидатите, имат ли ограничителен характер?**  Кандидатът се отстранява, ако не отговаря на изискванията на чл. 11, ал. 4 от ПМС № 80/2022 г., и/или не отговаря на критериите за подбор и/или други изисквания на възложителя.  Насочващи източници на информация: прегледайте съответните документи от офертите на отстранените кандидати, протокола за класиране на получените оферти.  За всеки кандидат поотделно анализирайте дали са налице основанията за отстраняването му, посочени в протокола, т.е. дали действително отстраненият кандидат не е представил някой от изискуемите документи и/или не отговаря на изискванията на възложителя. За целта е необходимо да се прегледат офертите на отстранените кандидати в частта, относима към основанието за отстраняването им. Прегледът включва:  1) идентифициране на условието, което е посочено като причина за отстраняване на кандидата (в нормативната уредба или в публичната обява);  2) установяване съдържанието на офертата в частта, която не отговаря на изискванията на възложителя. | |  | | |  |
| 37. | **Приложим за кандидата, определен за изпълнител:**  **Представил ли е самостоятелна оферта подизпълнител на кандидата, определен за изпълнител?**  **Ако изпълнителят е обединение, което не е регистрирано като физическо или юридическо лице, член в обединението:**  **- участвал ли е в друго обединение, подало оферта по същата процедура и същата обособена позиция, ако има такива, или**  **- подал ли е самостоятелна оферта по същата процедура, включително същата обособена позиция, ако има такива?**  Лице, което участва в обединение или е дало съгласие и фигурира като подизпълнител в офертата на друг кандидат, не може да представи самостоятелна оферта.  **Чл. 9, ал. 5 от ПМС №№80/2022 г.** | |  | | |  |
| 38. | **В проверяваната процедура свързани лица подали ли са оферти като самостоятелни кандидати?**  Свързани лица не могат да бъдат самостоятелни кандидати в една и съща процедура. Свързаността на кандидатите се разглежда отделно в рамките на обособената позиция, ако има такива  (чл. 9, ,ал. 5 от ПМС № 80/2022 г.) | |  | | |  |
| 39. | **Приложим за кандидата, определен за изпълнител:**  **Офертата на кандидата, определен за изпълнител, отговаря ли на изискванията на възложителя?**  **Тази оферта съдържа ли всички изискуеми документи и по-специално:**  1. данни за кандидата за изпълнител;  2. техническо предложение за изпълнение на поръчката;  3. ценово предложение, а в случаите, когато процедурата е с обособени позиции, се представя ценово предложение за всяка позиция поотделно;  4. срок на валидност, когато е приложимо;  5. подизпълнителите, които ще участват при изпълнението на поръчката, вида и дела на тяхното участие, ако кандидатът предвижда подизпълнители;  6. декларация за липса на обстоятелствата по чл. 11, ал. 4, т. 2 от ПМС № 80/2022 г. (основанията за задължително отстраняване съгласно Закона за обществените поръчки);  7. други документи, в случай че са предвидени в публичната покана.  **(чл. 9, ал. 1 от ПМС № 80/2022 г.)**  Прегледайте цялата оферта на кандидата, определен за изпълнител, и преценете дали отговаря на ВСИЧКИ ИЗИСКВАНИЯ НА ВЪЗЛОЖИТЕЛЯ.  В случай че установите липсващи документи, анализирайте и посочете дали са описани като такива в съответния протокол на крайния получател за оценка и класиране на подадените оферти. Преценете дали установените отклонения представляват основание за отстраняване на кандидата.  Ако поръчката е с обособени позиции, проверката се прави за всеки кандидат, определен за изпълнител, по всяка обособена позиция. | |  | | |  |
| 40. | **Крайният получател сключил ли е писмен договор с определения за изпълнител, който включва всички предложения от офертата му, въз основа на които е избран за изпълнител, и съответства на проекта на договор, приложен към публичната покана?**  (чл. 14, ал. 1 от ПМС № 80/2022 г.)  Насочващи източници на информация: прегледайте сключения договор и документите, съдържащи предложения, въз основа на които кандидатът е определен за изпълнител.  Сравнете подписаният договор и съответните предложения от офертата на кандидата, определен за изпълнител, и установете дали са налице разлики между тях.  **Внимание!** Обърнете внимание на срока за изпълнение на договора; цената за изпълнение на поръчката; техническите спецификации и дейностите, предвидени за изпълнение от подизпълнителите (дали се запазват вид, дял и подизпълнител). | |  | | |  |
| 41. | **При сключване на договора от определения за изпълнител представени ли са:**  - документи за удостоверяване липсата на обстоятелствата по чл. 11, ал. 4, т. 2 от ПМС № 80/2022 г. и  - изискуемата гаранция за изпълнение, ако такава се предвижда (арг. от чл. 15, ал. 1, т. 2 от ПМС № 80/2022 г.)  Крайният получател няма право да изисква представянето на документите по чл. 10, ал. 4, т. 2 от ПМС № 80/2022 г., когато обстоятелствата в тях са достъпни чрез публичен безплатен регистър. | |  | | |  |
| 42. | **Налице ли документална проследимост (одитна пътека) за възлагането?**  **Изискуемите документи от досието на процедурата на възлагане с публична покана достатъчни ли са, за да се обоснове възлагането?** | |  | | |  |
| 43. | **Допуснати ли са незаконосъобразни изменения на договора за изпълнение, включително намаляване на обхвата на договора?**  Съществена промяна на елементите на договора (като цената, естеството на строителството, срока на изпълнение, условията на плащане, използваните материали) е налице, когато промяната прави изпълнения договор съществено различен по характер от първоначално сключения.  Договорът за изпълнение може да бъде изменен или допълнен само в хипотезите по чл. 14, ал. 2 от ПМС № 80/2022 г.  1. промените са предвидени в публичната покана и в договора чрез ясни, точни и недвусмислени клаузи, включително клаузи за изменение на цената; обхватът и естеството на възможните изменения, както и условията, при които те могат да се използват, не трябва да водят до промяна в предмета на поръчката;  2. поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната поръчка, ако смяната на изпълнителя:  а) е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и  б) би предизвикала значителни затруднения, свързани с поддръжката, експлоатацията и обслужването, или с дублиране на разходи на крайния получател;  3. поради обстоятелства, които при полагане на дължимата грижа крайният получател не е могъл да предвиди, е възникнала необходимост от изменение, което не води до промяна на предмета на договора;  4. се налага замяна на изпълнителя с нов изпълнител, при условие че възможността за замяна е предвидена в публичната покана и в договора чрез ясни, точни и недвусмислени клаузи, касаещи възникването на конкретни условия;  5. се налага замяна на изпълнителя с нов изпълнител, когато за първоначалния изпълнител е налице универсално или частично правоприемство, включително при преобразуване на първоначалния изпълнител чрез вливане, сливане, разделяне или отделяне, или чрез промяна на правната му форма, както и в случаите, когато той е в ликвидация или в открито производство по несъстоятелност и са изпълнени едновременно следните условия:  а) за новия изпълнител не са налице основанията за отстраняване от процедурата и той отговаря на първоначално установените критерии за подбор;  б) промяната на изпълнителя не води до други съществени изменения на договора за изпълнение и не цели заобикаляне на процедурата за избор с публична покана;  6. условията по т. 4 или 5 са налице по отношение на участник в обединението изпълнител, което не е юридическо лице;  7. се налагат изменения, които не са съществени.  Изменение на договор за изпълнение се смята за съществено когато то променя съществено характера на първоначално сключения договор, включително когато са изпълнени едно или повече от следните условия:  1. изменението въвежда условия, които, ако са били част от процедурата за избор с публична покана, биха привлекли към участие допълнителни кандидати, биха позволили допускането на други кандидати, различни от първоначално избраните, или биха довели до приемане на оферта, различна от първоначално приетата;  2. изменението променя икономическия баланс на договора за изпълнение в полза на изпълнителя по начин, който не е бил предвиден в първоначалния договор;  3. изменението засяга предмета или обема на договора за изпълнение;  4. изпълнителят е заменен с нов извън случаите на чл. 14, ал. 2, т. 4, 5 или 6 от ПМС № 80 от 2022 г.  Насочващи източници на информация: прегледайте сключения договор и документите, съставяни в хода на изпълнението му – анекси, протоколи за предаване и приемане, фактури и др.  В случай че възложителят се е позовал на някое от основанията по чл. 14, ал. 2, т. 2 от ПМС № 80/2022 г., е необходимо да са налице доказателства, които обосновават настъпването на всички факти и обстоятелства, визирани в съответната правна норма.  Изменението може да не е формално и въпреки липсата на подписан анекс, на практика страните по договора да са го изменили, предлагайки и приемайки изпълнение, различно от първоначално заложеното. | |  | | |  |
| 44. | **Допуснато ли е увеличение на цената, извършено в нарушение на чл. 14, ал. 3 от ПМС № 80/2022 г..**  В случаите по чл.14, ал. 2, т. 2 и 3, ако се налага увеличение на цената, то не може да надхвърля с повече от 25 на сто стойността на основния договор. Когато се правят последователни изменения, ограничението се прилага за общата стойност на измененията. Последователните изменения не трябва да целят заобикаляне на прилагането на реда за определяне на изпълнител с публична покана.  Увеличение на цената на договора може да се извърши в следните случаи:  1.поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната поръчка, ако смяната на изпълнителя:  а) е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и  б) би предизвикала значителни затруднения, свързани с поддръжката, експлоатацията и обслужването, или с дублиране на разходи на крайния получател;  2. поради обстоятелства, които при полагане на дължимата грижа крайният получател не е могъл да предвиди, е възникнала необходимост от изменение, което не води до промяна на предмета на договора. | |  | | |  |
| 45. | **Извършена е и е документирана проверка в инструмента АРАХНЕ (АRACHNE)/ национална лицензирана информационна система (Дакси, Сиела, Апис Регистър) и резултатите от проверката са взети предвид?** | |  | | |  |
| РАЗДЕЛ IV. ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ВЪЗЛАГАНЕТО(„ЧЕРВЕНИ ФЛАГОВЕ“) | | | | | | |
| 46. | **Налице ли са в проверяваната процедурата индикатори за конфликт на интереси?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** | | | |  |  |
| 47. | **Налице ли са в проверяваната процедурата индикатори за договаряне при офериране?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** | | | |  |  |
| 48. | **Налице ли са в проверяваната процедурата индикатори за неоснователно възлагане на един изпълнител?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** | | | |  |  |

|  |
| --- |
| ***Заключение:***  ***Процедурата е проведена законосъобразно, като не установих отклонения. ИЛИ***  ***Установих ......... броя отклонения, – Референция - Въпроси № ............. по-горе.*** |

|  |  |
| --- | --- |
| Експерт, извършил проверката (място, дата, име): |  |
| Началник отдел извършил преглед (дата): |  |
| ***Заключение на началника на отдел от прегледа:***  - проверяващият е попълнил общата информация за поръчката и колона „Да/Не/НП” за всички въпроси;  - установените отклонения са документирани в колона „Коментари/Референции” в съответствие с изискванията на общите указания по КЛ – т.е. потвърждава отклоненията.  - съгласен съм с констатираното отклонение  - потвърждавам/не потвърждавам идентифицираните индикатори за измама в проверената процедура и описани в колона „Коментари/Референции“ от раздел ІV на контролния лист. | |