**Ред за разглеждане на сигнали за сериозни нередности**

ДНФ или СНД, при която е постъпил сигнал за сериозна нередност, или която в процеса на проверка е установила индикатор за такава, извършва следните действия:

1. Регистрира полученият от външен източник сигнал в деловодната система на администрацията, а когато служител на ДНФ/СНД установи индикатор за сериозна нередност, резултатите от съответната проверка се предоставят на ръководителят на ДНФ/СНД;
2. Ръководителят на ДНФ/СНД разпределя сигнала на служител за неговото администриране;
3. Служителят, на когото е разпределен сигнала, проверява дали същият съдържа реквизитите на сигнал за сериозна нередност по смисъла на СУКПВУ и дали е относим към изпълнението на инвестиция по ПВУ;
4. При положителен отговор по т. 3 служителят регистрира сигнала в специален модул в ИС за ПВУ;
5. Служителят извършва преглед на сигнала с цел да установи дали същият съдържа информация за действително или потенциално неправомерно поведение по смисъла начлен 3, параграф 2 и член 4, параграф 2 отДиректива (ЕС) 2017/1371 на Европейския парламент и на Съвета от 5 юли 2017 г. относно борбата с измамите, засягащи финансовите интереси на Съюза, по наказателноправен ред или за конфликт на интереси по смисъла на чл. 61 от Регламент (ЕС, Евратом) 2018/1046 или ЗПК. В докладна записка до ръководителя на ДНФ/СНД се документират извършените действия и заключението дали са налице данни, на базата на които обосновано може да се предположи неправомерно поведение, поради което сигналът следва да се процедира към компетентните за разглеждането му органи. Вслучай на заключение, че не са налице данни за съмнение за измама, корупция или конфликт на интереси, приключва сигнала и информира подателя;
6. Действията по т. 3, 4 и 5 се извършват в срок от десет работни дни. В случай на установена фактическа сложност срокът може да бъде удължен еднократно с още десет работни дни.
7. При заключение, че сигналът следва да се процедира ДНФ/СНД предоставя цялата налична информацията по случая на съответните компетентни органи (т. 6.1.4. от СУК). В случай, че информацията се подава от СНД, последната информира ДНФ за сведение;
8. Когато полученият сигнал съдържа безспорни данни за неправомерно поведение, които с оглед извършването на навременни действия следва да се процедират незабавно, ДНФ/СНД уведомя компетентния орган (т. 6.1.4. от СУК) без да извършва действията по т. 5. В случай, че информацията се подава от СНД, последната информира ДНФ за сведение;
9. В случаите по т. 7 и т. 8 информацията се предоставя и на дирекция „Защита на финансовите интереси на Европейския съюз (АФКОС)” в Министерството на вътрешните работи за анализ и оценка на информацията, а при необходимост и за допълнителни проверки във връзка с осъществяване на своите компетенции;

ДНФ/СНД осъществяват комуникация с компетентните органи с цел своевременно получаване на информация по образуваните проверки и разследвания във връзка със сигналите за сериозни нередности.

В ИС за ПВУ се въвежда, актуализира и съхранява информация и се прикачват документи във връзка с предприетите действия по администриране на сигнала за сериозна нередност и корективните мерки от структурите, отговорни за изпълнението на ПВУ:

1. получения сигнал и документите към него;

2. документацията по извършената административна проверка от ДНФ/СНД, в т. ч. всички писмени доказателства по случая;

3. заключението относно процедирането на сигнала;

4. извадки от одиторски/контролни доклади, когато е приложимо;

5. всякакъв вид кореспонденция, свързана с нарушението, включително относимата кореспонденция с КП;

6. извършените от АФКОС анализ, оценка и проверки;

7. информация за предприетите корективни действия – спиране на плащания, отстраняване на лице от изпълнявани задължения, направен самоотвод;

8. кореспонденцията с компетентния орган към когото е процедиран сигнала, касаеща статуса на случая;

9. друга относима информация.

Актуализацията на информацията по сигнал за сериозна нередност се извършва в срок до 3 работни дни от получаването на документ или извършването на действие по администриране на сигнала.

ДНФ може да осъществява контрол за своевременното актуализиране и попълване на информацията по сигнали за сериозни нередности в ИС за ПВУ, както и за предприетите действия по компетентност от СНД, като има право да изисква допълнителна информация и документи по случаите.

В случай, че сигналът за сериозна нередност засяга ръководителя или друг оправомощен от него служител на СНД, в чиито отговорности е да процедира сигнала, той се подава към дирекция „Национален фонд“, която извършва действията от т. 1 до 7 от реда за докладване.

Когато сигналът касае ръководителя на дирекция „Национален фонд“, информацията следва да се предаде директно до:

* ресорния за дирекция „Национален фонд“ заместник-министър на финансите, или до министъра на финансите, или до
* директора на дирекция „Защита на финансовите интереси на Европейския съюз (АФКОС)” в Министерството на вътрешните работи, или до
* Европейската служба за борба с измамите (ОЛАФ) към Европейската комисия.

В случаите, когато сигналът за сериозна нередност касае ръководителя на ДНФ, ръководителя на СНД или служител от ДНФ/СНД, се информира и инспектората в съответното ведомство (Министерството на финансите или това, в рамките на което е СНД).