Съгласно чл. 22 от Регламент № (ЕС) 2021/241 на Европейския парламент и на Съвета държавите членки предприемат всички подходящи мерки, за да защитават финансовите интереси на Съюза и за да гарантират, че използването на средствата във връзка с мерките, получаващи подкрепа от Механизма, е съобразено с приложимото право на Съюза и с националното право, по-специално по отношение на предотвратяването, разкриването и коригирането на измами, корупция и конфликт на интереси. За тази цел държавите членки предвиждат ефективна и ефикасна система за вътрешен контрол и възстановяването на неправомерно изплатени или неправилно използвани суми.

Един от способите за превенция на риска от корупция, измами и конфликт на интереси е спазването на приложимото законодателство в една от най-чувствителните сфери – възлагане на обществени поръчки. Най-подходящо за тази цел е извършването на предварителен контрол в процеса на провеждане на процедурите за обществени поръчки, както и последващ контрол след провеждане на процедурата. Така се гарантира законосъобразност при възлагане на обществените поръчки със средства от Механизма.

Предвиденият предварителен и последващ контрол се извършва от СНД/ДНФ без да се засяга отговорността на възложителя. Възложителят е отговорен да спазва ЗОП и приложимото законодателство при възлагане на процедурата и при изпълнение на сключения договор.

За надеждното осъществяване на предварителен и последващ контрол от особена важност е осигуряването на разделение на отговорностите. Лицата, отговорни за извършване на предварителен и последващ контрол, трябва да са независими при осъществяване на своите функции. Лице, извършило предварителен контрол на даден етап от процедура за възлагане, не може да извършва последващия контрол на същата процедура.

**1.** **Предварителния контрол обхваща процедури, чиито стойности са по-големи или равни на посочените в чл. 20, ал. 1 от ЗОП и се извършва на:**

|  |  |
| --- | --- |
| **Основание за провеждане на обществена поръчка** | **Обект на проверка** |
| ЗОП | 1. Решението за откриване на процедура за възлагане на обществена поръчка, обявлението и документация за участие в обществена поръчка **с изключение на случаите, в които АОП извършва контрол по реда чл. 229, ал. 1, т. 2 букви „г“ и „ж“ от ЗОП**. 2. Проект за изменение на сключен договор за обществена поръчка **с изключение на случаите, в които АОП извършва контрол по реда на чл. 229, ал. 1, т. 2, буква „е“ във връзка с чл. 235 от ЗОП.** |
|

В случаите, в които АОП извършва контрол по реда чл. 229, ал. 1, т. 2 букви „г“ **и „ж“** от ЗОП, съответно по реда на чл. 229, ал. 1, т. 2, буква „е“ във връзка с чл. 235 от ЗОП се извършва контрол единствено за спазване на принципа за „ненанасяне на значителни вреди“. Извършва се преглед за получаване на увереност, че възложителят, в приложимите случаи, е предвидил в техническата спецификация мерки, съдържащи условия, свързани с принципа за „ненанасяне на значителни вреди“ по смисъла на член 17 от Регламент (ЕС) 2020/852 на Европейския парламент и на Съвета от 18 юни 2020 година. Дейностите, предмет на поръчката, следва да оказват незначително предвидимо въздействие върху околната среда.

В случай, че възложителите използват стандартизирани изисквания и документи за обществена поръчка за строителство, доставка или услуга, които са съгласувани от Министерството на финансите, или ако използват предвидените в ЗОП динамични системи за възлагане и електронни каталози, или ако възлагат поръчки чрез вътрешен конкурентен избор въз основа на сключени рамкови споразумения по ЗОП, предварителен контрол на документацията за обществена поръчка не се извършва.

1. ***Предварителен контрол на документацията за участие в процедури за избор на изпълнители***

КП е длъжен да предостави чрез ИС за ПВУ документацията за възлагане на обществена поръчка по реда на ЗОП преди публикуването й..

При осъществяване на предварителен контрол на процедурите за определяне на изпълнител се попълват контролни листове в зависимост от процедурата (Приложение 2).

Проверката се осъществява в срок до 15 работни дни от предоставяне на документацията от КП за съответствие с конкретните процедури за възлагане съгласно ЗОП. В случай на установена липса на документи необходими за осъществяването на контрола чрез ИС на ПВУ се изискват липсващите документи от КП. Срокът за осъществяване на предварителния контрол спира да тече до представянето на документите. За извършената проверка се изготвя становище, което се предоставя чрез ИС за ПВУ на КП. В становището се посочва, че пропускът на КП да отрази в документацията за обществена поръчка/избор на изпълнител направените препоръки, може да има финансови последици вследствие на осъществяване на контрол по т. 5.3 от СУК.

1. ***Контрол след сключване на договора (в хода на изпълнението)***

ЗОП предвижда няколко възможности за изменение на сключен договор за възлагане на обществена поръчка. В случай на предприемане на действия по изменение на сключения договор КП представя преди подписването му проекта на изменение на договора за осъществяване на предварителен контрол за законосъобразност. Проверяващият експерт трябва да изследва задълбочено налице ли е някоя от хипотезите, предвидени в член 116 от ЗОП. Проверката се осъществява в срок до 10 работни дни от предоставяне на проекта за изменение от КП. За проверката се попълва контролен лист и се изготвя становище, което се предоставя на КП.

**Приложение 2**

**Контролен лист 2.1.б**

**Изменение на договор**

**2. Последващ контрол се осъществява при подаден ФТО с включени разходи по:**

**Приложение 3**

**(от 3.1. до 3.14)**

**Контролни листове за последващ контрол на обществени поръчки**

а) приключили процедури за избор на изпълнител, чиито предмет е съществен за инвестицията и размера на финансовата подкрепа е съществена част от стойността на договора с изпълнител, по реда на ЗОП или на ПМС № 80 от 2022 г. за определяне на правилата за възлагане на дейности по инвестиции от крайни получатели на средства от Механизма за възстановяване и устойчивост въз основа на оценка на риска. Оценката включва следните критерии:

* Брой подадени оферти (по-малък от 3);
* Съотношение на отстранени участници към подадени оферти (коефициент по-голям от 0,5);
* Съотношение между крайната стойност и прогнозната (над 90% и под 50%).

При реализация на поне един от горните критерии или друг критерий, допълнително включен по преценка на СНД/ДНФ, свързан със спецификата на съответната поръчка, се пристъпва към проверка. Проверката се осъществява в срок до 30 работни дни от предоставянето на пълната документацията по избора от КП. В случай на установена липса на документи необходими за осъществяването на контрола чрез ИС на ПВУ се изискват липсващите документи от КП. Срокът за осъществяване на последващия контрол спира да тече до представянето на документите.

В случай, че процедурата е била обект на предварителен контрол, се взема предвид становището, с което предварителният контрол е приключил, като проверяващият експерт отчита заключението от предварителния контрол.

Процедури за избор на изпълнител на стойност по-големи или равни на посочените в чл. 20, ал. 1 от ЗОП, отговарящи на предпоставките за извършване на предварителния контрол, които са били проведени и възложени преди сключване на договора за финансиране подлежат на задължителен последващ контрол, без оглед оценката на риска.

б) вътрешното възлагане, познато още като “in house“, при прилагане на изключенията по чл. 14, ал. 1, т. 5 – 7 и чл. 15 от ЗОП.

**Приложение 3.15**

**Контролен лист за проверка на изпълнение на договор, възложен на основание чл.14, ал.1, т.5-7 и чл.15 от ЗОП**

В случай на много на брой възлагания на обществени поръчки, извършвани от един краен получател и с предмет, касаещ осъществяване на основната му дейност, СНД/ДНФ може да извърши последващ контрол въз основа на извадка.

Извадката обхваща 20 % от изходната база, в която са включени всички сключени от крайния получател договори, по които има отчетени разходи.

За формиране на извадката се прилага стъпка 5 (n+5), като задължително в извадката са включени първата и последната единици в популацията.

За целите на чл. 22 от Регламент (ЕС)2021/241, при представяне на документи за последващ контрол на проведена обществена поръчка, КП следва да е осигурил данни за:

- име на изпълнителя и подизпълнителя;

- собствено(и) име(на), фамилно(и) име(на) и дата на раждане на действителния(те) собственик(ци) на получателя на средствата или на изпълнителя по смисъла на член 3, точка 6 от Директива (ЕС) 2015/849 на Европейския парламент и на Съвета.

Когато в рамките на дейностите на контрол се установят индикатори за измама, корупция или конфликт на интереси и двойно финансиране се прилага процедурата за докладване на сигнали за сериозни нередности, посочена в т. 6.1. „Сериозни нередности (измама, корупция и конфликт на интереси)“ и т. 6.2. „Специфични дейности, свързани с проверка за двойно финансиране“. При индикатори за други нарушения се прилага т. 6.3. „Установяване на пропуски при прилагане на принципа на добро финансово управление“.