**Приложение 2.2.**

**АКТУАЛЕН КЪМ ДВ, бр. 107 от 18.12.2020 г., в сила от 01.01.2021 г.**

**Цел:** да се установи дали документите за обществената поръчка са изготвени законосъобразно

|  |  |  |
| --- | --- | --- |
| **1** | **Наименование на проверката**  **вкл. обект /доставка, услуга или строителство/, предмет** | Проверка на процедура по ЗОП за ............ /доставка, услуга или строителство/ с предмет „......................” |
| **2** | **Номер в ИСУН и наименование на проекта:** |  |
| **3** | **Възложител:** |  |
| **4** | **Уникален номер на поръчката, даден от възложителя:** |  |
| **5** | **Прогнозна стойност на поръчката (без ДДС):** |  |
| **6** | **Актове на АОП за изпълнен предварителен контрол за законосъобразност**  ***(номер, дата на становището на АОП)*** |  |
| **7** | **Интернет адрес, на електронната преписка на поръчката на профила на купувача** |  |

**УКАЗАНИЯ:**

При попълване на този контролен лист (КЛ) се спазват следните указания:

**I. ЗА ПРОВЕРЯВАЩИЯ:**

1. **Проверяващият събира и съхранява в електронно досие:**

**- документите, които са били обект на предварителен контрол и са върнати за корекция.**

**- становищата, които е изготвил във връзка с одобрението или неодобрението на всеки проверен документ.**

2. Изброените документи задължително се събират и прилагат в досието на проверката независимо от това дали е установено наличие на потенциално нарушение. В случай че проверяващият установи отклонение/потенциално нарушение, е длъжен да подкрепи същото с достатъчни, надеждни и уместни доказателства, както и да даде предложение за отстраняване на отклонението.

Предварителният контрол за законосъобразност е превантивна контролна дейност, която е насочена да предотвратява вземането на незаконосъобразни решени. За осъществения предварителен контрол се изготвя мотивирано заключение за наличие/липса на потенциални нарушения, както и предложения за избягването им/препоръки за корективни действия.

Името на файловете на отделните електронни документи следва да съдържа следното: 1) вида документ, 2) обект/предмет на поръчката (абревиатура или максимум 2-3 думи), 3) възложител и 4) изпълнител.

**В случай че е възможно директно рефериране към прикачени в ИСУН 2020 и РОП документи, което позволява пряк и непосредствен достъп до тяхното съдържание, не е необходимо специално събиране и прилагане на изброените по-горе документи.**

**3. Задължително се дава отговор в колона „Да/Не/НП”.**

**4.** В колона „Коментар/Референция“ проверяващият **задължително** посочва кратка, точна, ясна и еднозначна **референция** към съответните проверени документи/информационни източници, въз основа на които е даден съответния отговор на въпроса за проверка и е базирано съответното заключение.

Референцията е точна, ясна и еднозначна и посочва съответните страници и абзаци/точки от него, имащи отношение към заключението на проверяващия.

**5.** В случай че отговорът на въпроса в предходната колона показва **УСТАНОВЕНО ОТКЛОНЕНИЕ,** в колона „Коментари/Референции” се посочват:

5.1. **Приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

5.2. **Установените относими факти** - тене съответстват на а) и затова представляват **отклонение.**

**-** проверяващиятгиизлага пълно, кратко, точно и ясно**,** като взима предвид конкретните указания към съответния въпрос за проверка.

- ВНИМАНИЕ! Отклонение има само при несъответствие между установените факти и приложимия критерий за оценка; за отклонението се събират достатъчни, относими и надеждни доказателства, които се прилагат и към които се реферира.

- ВНИМАНИЕ! Установените в хода на проверката по т. ІІІ от настоящите указания факти, представляващи индикатори за измама, следва да бъдат документирани в колона „Коментар/Референция“ от раздел ІV от КЛ.

5.3.) В случай че при следващ въпрос за проверка проверяващият установи, че вече описани като отклонение факти по предходен въпрос **представляват отклонение и по този въпрос за проверка**, проверяващият спазва 5.1 ), като цитира съкратено приложимата норма, но не описва 5.2 – т.е. установените факти не се излагат повторно, а проверяващият препраща към съответния номер на въпрос по-горе в КЛ, където вече са посочени.

5.4.) **Ефект на отклонението** – като взима предвид всички относими факти и обстоятелства по проверяваната процедура проверяващият обосновава установеното отклонение.

Установените нарушения с формален характер без действителен или потенциален риск от финансово влияние се коригират в оперативен порядък чрез неформално връщане на проверявания документ, което се описва в контролния лист единствено за целите на одитната следа.

**6. Обръщаме внимание, че проверяващият е длъжен в колона „Коментар/Референция“ да формулира констатация за всяко установено отклонение от законодателството по обществени поръчки.**

**7.** Във всеки отделен случай на установено отклонение проверяващият задължително извършва **допълнителен анализ за наличие на индикатори за нередности и измами**, които имат отношение към обществената поръчка („Червени флагове”), съгласно указанията, съдържащи се в т. III от настоящия контролен лист. Задължението за допълнителен анализ може да възникне при всеки въпрос за проверка от настоящия КЛ. Резултатите от анализа се документират в колона „Коментар/Референция“ от раздел ІV от настоящия КЛ .

**ІI. ЗА НАЧАЛНИК ОТДЕЛ/ВТОРА КОНТРОЛА**

Началникът на отдел извършва преглед на (КЛ) и доказателствата за отклоненията и потвърждава, че:

1.Проверяващият е събрал минимално изискуемите документи, в съответствие с I.1. от настоящия контролен лист, посочил е отговор „Да/Не/НП” за всички въпроси за проверка и е изпълнил изискванията на т. I.6 и т. І.7 от настоящите указания.

2. Установените отклонения проверяващият е документирал в колона „Коментари/Референции” в съответствие с изискванията по-горе.

3. Отклонението/ята се подкрепят от събраните доказателства.

4. Преценката на началника на отдел за категорията нарушение съвпада с предложенията на проверяващия и е в съответствие с подхода по т. І.4. от настоящите указания. В случай че не съвпада, началникът на отдел дава мотивирано становище.

5. Началникът на отдел потвърждава или не идентифицираните индикатори за измама в проверената процедура, описани в колона „Коментар/ Референция“ към въпросите за проверка от раздел ІV от КЛ. При потвърждаване на индикаторите същият има задължение да подготви за изпращане до компетентните органи информация за резултатите от проверката на съответния проект.

**ІII. ЗА ИЗВЪРШВАНЕ НА АНАЛИЗ ЗА НАЛИЧИЕ НА ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНАТА ОБЩЕСТВЕНА ПОРЪЧКА („ЧЕРВЕНИ ФЛАГОВЕ“)**

При всеки отделен случай на установено отклонение, което се документира съобразно указанията по т. І, проверяващият и началникът на отдел задължително извършват допълнителен анализ за наличие на индикатори за нередности и измами („Червени флагове”). Задължението за извършване на проверката за наличие на индикатори за измама може да възникне при всеки въпрос за проверка от КЛ.

В случай че проверяващият установи наличие на един или няколко от изброените по-долу индикатори, същият следва да опише тези факти в колона „Коментар/Референция“ от раздел ІV на КЛ към съответния въпрос за проверка и да ги квалифицира като индикатори за измама. Проверяващият и началникът на отдел следва да вземат предвид тези индикатори когато мотивират връщането на документацията. Проверяващият и началникът на отдел/втори проверяващ съобразяват решенията и изводите си водени от законодателството и издадените насоки и указания, сред които: Установяване на конфликт на интереси в процедури за обществени поръчки за структурни действия – практическото ръководство на ЕК, Европейска служба за борба с измамите (OLAF), Насоки на ЕК относно оценка на риска от измами и ефективни и пропорционални мерки за борба с измамите, Насоките относно избягването и управлението на конфликти на интереси съгласно Финансовия регламент (2021/C 121/01)

ВНИМАНИЕ! Указанията по т. ІІІ проверяващият и началникът на отдел прилагат при всички въпроси за проверка на КЛ, в случай че е налице отклонение в проверяваната поръчка.

За целта експертът проверява дали са налице някои от следните ситуации:

**Индикатори за измама при конфликт на интереси:**

Конфликт на интереси може да възникне, когато служител на възложителя (ръководител, служител, участвал в подготовката на конкретната процедура за възлагане на обществена поръчка) има недекларирани интереси във връзка с определена поръчка или потенциален изпълнител/икономически оператор.

* Налице са ограничителни изисквания и/или условия, даващи предимство на определени икономически оператори.
* Налице са възражения/жалби/ сигнали от други участници с твърдение за някои от индикаторите за измама.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **№** | | **Въпрос** | | | | **Да/Не/НП** | | | **Коментар/Референция** | |
| **I.1. Обявяване на процедурата** | | | | | | | | | | |
| 1. | | **Осигурено ли е финансиране на поръчката?**  В случай че при откриване на процедурата не е осигурено финансиране, възложителят посочил ли е това обстоятелство в обявлението и предвидена ли е в проекта на договор клауза за отложено изпълнение?  **Насочващи източници на информация:** прегледайте обявлението за обществената поръчка, респ. решението за откриване, както и проекта на договор. | | | |  | | |  | |
| 2. | | **Възложителят систематизирал ли е информацията за лицата, които са подготвили документацията за поръчката с цел бъдеща проверка за наличието или липсата на конфликт на интереси?**  **Насочващи източници на информация:** прегледайте документите във връзка с подготовката на процедурата (заповеди или други актове на възложителя за възлагане подготовката на документацията по поръчката, докладни записки, информация от възложител, списък на лица, подготвили документацията, договори и др.).  Проверете дали при възложителя е налична систематизирана информация за лицата, които са подготвили документацията за поръчката или части от нея. | | | |  | | |  | |
| 3. | | **При подготовката на документацията за поръчката провеждани ли са пазарни консултации и/или участвали ли са външни лица? (чл. 44 от ЗОП)**  **Насочващи източници на информация:** прегледайте всички документи във връзка с подготовката на процедурата (пазарни проучвания, пазарни консултации, документация за поръчка, договори с изпълнител за разработване на документацията, информация в електронната платформа, др. документи, информация, представена от възложителя и др.).  За да потвърдите дали възложителят се е възползвал от възможността по чл. 44, ал. 1 от ЗОП, проверете:  - дали са правени пазарни проучвания и/или пазарни консултации;  - дали при подготовката на процедурата (включително документацията) са участвали външни лица;  - дали за провеждането на консултациите е налична информация в профила на купувача;  - кои са лицата, участвали в пазарните консултации и/или при подготовката на документацията за поръчката. | | | |  | | |  | |
| 4. | | **Възложителят публикувал ли е в профила на купувача цялата информация, разменена по повод подготовката на обществената поръчка, включително получения от възложителя резултат, а ако това е невъзможно – посочил ли е чрез профила на купувача мястото, от което тази информация може да бъде получена, когато при подготовката на документацията за поръчката са провеждани пазарни консултации и/или са участвали външни лица?**  Възложителят може да използва пазарни консултации и участие на външни лица при подготовката на документацията, при условие че това не води до нарушаване на конкуренцията и на принципите за недискриминация и прозрачност.  **Важно!** Възложителят предприема действия, които да гарантират, че лицата, участвали в пазарните консултации и/или в подготовката на процедурата, нямат предимство пред останалите участници, като за целта има задължението да публикува цялата информация в профила на купувача.  Внимание!!! Отговор НП се отбелязва, ако възложителят при подготовката на документацията за поръчката не е провеждал пазарни консултации и не са участвали външни лица.  **(чл. 44, ал. 2 и 3 от ЗОП)**  **Насочващи източници на информация:** прегледайте информацията в профила на купувача на електронната платформа; местата, на които възложителят е посочил, че се съдържа информация за проведените консултации, когато същата не е налична в електронната платформа; документите, свързани с проведените консултации и участието на външните лица и др.  За да потвърдите дали възложителят е изпълнил задълженията по чл. 44, ал. 2 и 3 от ЗОП, проверете:  - дали в профила на купувача е посочена информация за проведените пазарни консултации и/или за участието на външни лица при подготовката на документацията за поръчката;  - при невъзможност за посочване на информацията в профила на купувача, дали възложителят чрез профила на купувача е посочил мястото, от което тази информация може да бъде получена;  - дали има разлика в информацията, публикувана в профила на купувача по повод проведените консултации, и действителната информация, разменена по повод подготовката за възлагане на обществена поръчка. | | | |  | | |  | |
| 5 . | | **Приложим за процедури, открити с обявление за предварителна информация:**  **Възложителят изпратил ли е обявление за предварителна информация до Официален вестник на ЕС за оповестяване откриването на процедурата?**  **Спазено ли е изискването за начина и времето на изпращане на обявлението и публикуването му, а именно:**  **- изпратено ли е за публикуване до ОВЕС чрез електронната платформа;**  **- публикувано ли е в РОП след публикуването му в ОВЕС?**  В тази процедура възложителят определя три срока:   * срок за заявяване на интерес – всяко заинтересовано лице може да заяви интереса си от процедурата, * срок за получаване на заявление за участие – с покана за потвърждаване на интерес възложителят кани заявилите интерес лица да подадат заявление за участие, * срок за получаване на оферти – с покана за участие възложителят кани отговарящите на критериите за подбор лица да подадат оферта.   **Внимание!**  **Приложими случаи:**   * **според възложителя –** аковъзложителят е лице по чл. 5, ал. 2, т. 8, 9, 14 и 16 от ЗОП, т.е. областен управител; кмет на община, на район, на кметство, както и кметски наместник, когато са разпоредители с бюджет; представляващ публичноправните организации и представляващият лечебните заведения – търговски дружества по чл. 36-37 от Закона за лечебните заведения, собственост на държавата и/или общините, на които повече от 50 на сто от приходите са от държавния и/или общинския бюджет, и от бюджета на Националната здравноосигурителна каса. Без значение е предметът на поръчката; * **според предмета на поръчката – поръчки за услуги по приложение № 2.** Без значение е видът на възложителя.   В случай че обявлението за предварителна информация се използва за откриване на процедурата, задължително същото се изпраща до ОВЕС. Задължението възниква за ВСЯКА ограничена процедура. Това е така, защото:   * съгласно ЗОП няма ограничена процедура без обявяване в ОВЕС и * възложителят има задължение по чл. 20, ал. 9 от ЗОП, ако избере да проведе процедура, относима за по-високи стойностни прагове, да прилага всички валидни за избрания от него ред правила.   Задължението за провеждане на ограничена процедура и изпращане на обявление до ОВЕС и РОП възниква, когато обществената поръчка е на стойност над праговете по чл. 20, ал. 1 от ЗОП.  Документите се изпращат за публикуване в електронен формат.  Обявленията за предварителна информация се изпращат до Службата за публикации на Европейския съюз чрез платформата по чл. 39a, ал. 1 от ЗОП (ЦАИС ЕОП), поддържана от Агенцията по обществени поръчки. За дата на изпращане на обявленията се приема датата, удостоверена от платформата чрез електронен времеви печат.  Обявлението се публикува едновременно в регистъра и на профила на купувача.  Обявлението за предварителна информация не се публикува в РОП преди публикуването му в „Официален вестник“ на Европейския съюз. Предварителното обявление се публикува в РОП, след като е публикувано в ОВЕС.  Възложителите публикуват обявлението за предварителна информация в профила на купувача в деня на публикуването му в РОП (чл. 19а, ал. 1, от ППЗОП).  **(чл. 23 от ЗОП)**  **(чл. 35, ал. 1, т. 1 от ЗОП)**  **(чл. 35, ал. 2 и 3 от ЗОП)**.  **(чл.36, ал. 2 от ЗОП)**  **(Чл.19а от ППЗОП)**  **(чл. 20 от ППЗОП)**.  **Насочващи източници на информация:** прегледайте обявлението за предварителна информация в частта относно датата на изпращането му за публикуване; потвърждението за получаване на обявлението, получено от Службата за публикации на ЕС; преписката в РОП; доказателства от профила на купувача, удостоверяващи датата на публикуване на обявлението за предварителна информация и др.  Проверете дали обявлението е изпратено до ОВЕС чрез услугата „Електронен подател“ на АОП.  Анализирайте:   * датата на изпращане на обявлението за предварителна информация до ОВЕС; * датата на публикуване на обявлението за предварителна информация в РОП; * датата на публикуване на обявлението за предварителна информация в профила на купувача. | | | |  | | |  | |
| 6. | | **Приложим за процедури, открити с обявление за предварителна информация:**  **Възложителят законосъобразно ли е използвал обявлението за предварителна информация за оповестяване откриването на процедурата?**  **Спазени ли са изискванията за времето на публикуване и обема информация на обявлението за предварителна информация?**  За да се оповести откриването на процедурата с обявление за предварителна информация, следва да са изпълнени следните предпоставки:   1. **относно предпоставките за избора на реда за възлагане** – обществената поръчка да се възлага от възложител по чл. 5, ал. 2, т. 8, 9, 14 и 16 от ЗОП **или** да е с предмет услуга по приложение № 2; 2. **относно времето на публикуване** – при възложители по чл. 5, ал. 2, т. 8, 9, 14 и 16 от ЗОП – между 35 дни и 12 месеца преди датата на изпращане на поканата за потвърждаване на интерес, а при услуги приложение № 2 – между 35 дни и 18 месеца преди датата на изпащане на поканата за потвърждаване на интерес; 3. **относно обема на информация** – при възложители по чл. 5, ал. 2, т. 8, 9, 14 и 16 от ЗОП – образеца на обявление за предварителна информация по Приложение № 1 към Регламент за изпълнение (ЕС) 20151986 на ЕК и част А от Приложение № 4 от ЗОП, а при услуги по приложение № 2 – образеца на обявление за предварителна информация по Приложение №18 или 19 към Регламент за изпълнение (ЕС) 20151986 на ЕК и част Б от Приложение № 6 към ЗОП.   **Внимание**! Важна е датата, на която е **публикувано** обявлението за предварителна информация в РОП и ОВЕС.  Необходимо е да се установи видът на възложителя, конкретният предмет на поръчката, да се отчете датата на публикуване на обявлението за предварителна информация и датата на изпращане на поканата за потвърждаване на интерес и да се анализира информацията в обявлението за предварителна информация.  **(чл. 23, ал. 3, 5 и 7 от ЗОП и Приложение № 4, част А и Приложение № 6, част Б към чл. 23 от ЗОП)**  **(чл. 36 от ЗОП)**  **(чл. 5 от ЗОП)**  **(Приложение № 2 към чл. 11, ал. 3 от ЗОП)**  **Насочващи източници на информация:** прегледайте обявлението за предварителна информация в частта относно датите на публикуването му в РОП и ОВЕС, потвърждение за получаване на обявлението от Службата за публикации на ЕС, съдържанието на обявлението за предварителна информация; предмета на поръчката, вида на възложителя и други източници на информация относно предмета и условията по процедурата.  Анализирайте:   * вида на възложителя; * предмета на поръчката * дата на публикуване на обявлението за предварителна информация; * предвидената дата за изпращане на поканата за потвърждаване на интерес; * съдържанието на обявлението за предварителна информация – т.е. дали същото обхваща информацията по приложение № 4, част А/ приложение № 6, част, Б към чл. 23 от ЗОП и Приложение № 1 към Регламент за изпълнение (ЕС) 20151986 на ЕК. | | | |  | | |  | |
| **I.2. Условия за възлагане на обществената поръчка** | | | | | | | | | | |
| 7. | **Обявлението за обществена поръчка съдържа ли изискуемата информация по чл. 35, ал. 2 и Приложение № 4, Част Б/ Приложение № 5, част Б от ЗОП:**  1. адрес на електронната поща или интернет адрес, на който е достъпна документацията за обществената поръчка. Когато не е налице неограничен, пълен, пряк и безплатен достъп, указание за начина, по който може да се получи този достъп;  2. естество и обем на поръчката;  3. прогнозна стойност на обществената поръчка, включително на обособените позиции;  4. размерите на гаранциите за изпълнение и/или за обезпечаване на авансово предоставените средства, ако възложителят е определил такива;  5. изисквания към личното състояние на кандидатите;  6. критерий за оценка на офертите и показателите за оценка;  7. възможност за предоставяне на варианти на офертите (ако е приложимо за случая);  8. възможност за предоставяне на оферти за една или няколко обособени позиции;  9. място и срок за получаване на заявления за участие и изменения в срока, ако има такива;  10. място и дата на отваряне на заявленията;  11. дали поръчката е свързана с проект на ЕС;  12. намаляване броя на кандидатите, които ще бъдат поканени да подадат оферти?  **ВНИМАНИЕ!** ПРОГНОЗНАТА СТОЙНОСТ на поръчката и ИНТЕРНЕТ АДРЕСЪТ, на който е достъпна документацията за процедурата, са ***ЗАДЪЛЖИТЕЛНИ*** елементи от обявлението за обществена поръчка.  **(чл. 32, ал. 2, чл. 35, ал. 2, чл. 55, ал. 2 и Приложение № 4, Част Б/ Приложение № 5, Част Б от ЗОП)**  **(чл. 111, ал. 4 от ЗОП)**  **(чл. 28, ал. 6 от ППЗОП, в сила от 01.03.2019 г.)**  **Насочващи източници на информация:** прегледайте обявлението за обществената поръчка.  Във всеки случай, в който се установи, че в обявлението липсват количество или обем на поръчката, или стойност в правно уредените случаи, или интернет адрес, на който може да бъде намерена документацията за поръчката, следва да се изведе нарушение на чл. 35, ал. 2 от ЗОП.  Анализирайте дали са налице разлики в информацията, съдържаща се в обявленията, изпратени до ОВЕС и до РОП, както и в документацията за обществената поръчка. | | | |  | | |  | |
| 8. | **Приложим за процедури, стартирали с обявление за предварителна информация/ периодично индикативно обявление:**  **Обявлението за предварителна информация/ периодичното индикативно обявление или поканата за потвърждаване на интерес съдържа ли:**  **-информацията по чл. 23, ал. 5, т. 2, б. „а“ и раздел II от Приложение № 4 *(при обявление за предварителна информация)*/**  **-информацията по чл. 23, ал. 5, т. 2, б. „б“ и раздел II от Приложение № 5 *(при периодично индикативно обявление)***  **-и чл. 34, ал. 2 и раздел II от Приложение № 8/ съответно Приложение № 9 от ЗОП *(при покана за потвърждаване на интерес)*:**  1. вид на процедурата;  2. електронен адрес, на който е достъпна документацията за поръчката;  3. ако не е предоставен електронен достъп, адреса и крайната дата за подаване на искания за получаване на документацията за обществената поръчка и езика или езиците, на които те да бъдат изготвени;  4. прогнозна стойност на обществената поръчка, включително на обособените позиции;  5. изисквания към личното състояние на кандидатите;  6. критерия за възлагане на обществената поръчка, показателите за оценка на офертите, тяхната тежест или когато е целесъобразно, поредността на тези показатели по значение;  7. размерите на гаранциите за изпълнение и/или за обезпечаване на авансово предоставените средства, ако възложителят е определил такива;  8. възможност за предоставяне на варианти на офертите (ако е приложимо за случая);  9. възможност за предоставяне на оферти за една или няколко обособени позиции;  10. място и срок за заявяване на интерес (приложимо за обявление за предварителна информация/ периодично индикативно обявление), съответно за получаване на заявления за участие (при покана за потвърждаване на интерес) и изменения в срока, ако има такива;  11. намаляване броя на кандидатите, които ще бъдат поканени да подадат оферти?  **ВНИМАНИЕ!** ПРОГНОЗНАТА СТОЙНОСТ на поръчката и ИНТЕРНЕТ АДРЕСЪТ, на който е достъпна документацията за процедурата, са ***ЗАДЪЛЖИТЕЛНИ*** елементи от поканата за потвърждаване на интерес.  Възможно е възложителят да не осигурява неограничен, пълен, безплатен и пряк достъп чрез електронни средства и документацията да не е предоставена по друг начин, като в този случай тя се прилага към поканата за потвърждаване на интерес.  **(чл. 23, ал. 5, т. 2, б. „а“ и раздел II от Приложение № 4/ чл. 23, ал. 5, т. 2, б. „б“ и раздел II от Приложение № 5)**  **(чл. 34, ал. 2 и 3 от ЗОП и Приложение № 8/ Приложение № 9, раздел II от ЗОП)**  **(ч. 46, ал. 2, 4 - 6 от ЗОП)**  **(чл. 53, ал. 1 - 4 от ЗОП)**  **(чл. 55, ал. 2 от ЗОП)**  **(чл. 111, ал. 4 от ЗОП)**  **Насочващи източници на информация:** прегледайте поканата за потвърждаване на интерес и предварителното обявление, с което е оповестено откриването на процедурата.  Във всеки случай, в който се установи, че в обявлението за предварителна информация/ периодичното индикативно обявление или в поканата за потвърждаване на интерес липсват стойност в правно уредените случаи, или интернет адрес, на който може да бъде намерена документацията за поръчката (в случай че се осигурява електронен достъп), следва да се изведе нарушение на чл. 35, ал. 2 от ЗОП.  Анализирайте дали са налице разлики в информацията, съдържаща се в обявлението за предварителна информация/ периодичното индикативно обявление, с което е оповестено откриването на процедурата и в поканата за потвърждаване на интерес и в документацията за обществената поръчка, публикувана в профила на купувача и/или изпратена до лицата, заявили интерес. | | | |  | | |  | |
| 9. | **За случаите, когато е ограничен броят на кандидатите, които ще бъдат поканени да подадат оферта:**  **Броят на поканените да представят оферти кандидати достатъчен ли е за наличието на свободна и лоялна конкуренция?**  **Критериите и правила за подбор на кандидатите по чл. 105, ал. 2 от ЗОП обективни и недискриминационни ли са?**  При ограничена процедура възложителите могат да включат в обявлението, с което е оповестено откриването на процедурата (т.е. обявлението за обществена поръчка или обявлението за предварителна информация/ периодичното индикативно обявление, когато обявява откриването на процедурата), и ограничение на броя кандидати, които ще бъдат поканени да представят оферти. Този брой не може да бъде по-малък от пет. Посочват се обективни и недискриминационни критерии или правила за ограничаване броя на кандидатите, минималният брой кандидати, които ще бъдат поканени, а по преценка на възложителя – и максималният им брой. Броят на поканените кандидати трябва да е достатъчен, за да се гарантира свободна и лоялна конкуренция.  **(чл. 105 и т. 15 от Приложение № 4, Част Б от ЗОП)**  **Насочващи източници на информация:** прегледайте обявлението за обществената поръчка или обявлението за предварителна информация/периодичното индикативно обявление.  Анализирайте:  - дали са обявени обективни и недискриминационни критерии или правила за ограничаване броя на кандидатите;  - определен ли е минималният брой кандидати, които ще бъдат поканени, а по преценка на възложителя – и максималният им брой.  - дали броят на поканените кандидати трябва да е достатъчен, за да се гарантира свободна и лоялна конкуренция;  - дали минималният брой е за изпращане на покана до пет кандидата. | | | |  | | |  | |
| 10 . | **Законосъобразни ли са размерите на гаранцията за изпълнение и гаранцията за обезпечаване на авансово предоставени средства?**  Гаранцията за изпълнение следва да не надвишава 5 % от стойността на договора.  Когато поръчката се възлага на специализирани предприятия или кооперации на хора с увреждания, ако поръчката е запазена, гаранцията за изпълнение на договора не може да надвишава 2 % от стойността на договора.  Гаранцията, която обезпечава авансово предоставените средства, може да е до размера на тези средства.  **(чл. 111, ал. 2 и 3 от ЗОП)**  **Насочващи източници на информация:** прегледайте обявлението за обществената поръчка (II.2.14) Допълнителна информация и/или III.2.2) Условия за изпълнение на поръчката) или обявлението за предварителна информация/ периодичното индикативно обявление или поканата за потвърждаване на интерес.  Преценете дали гаранциите за изпълнение и/или за обезпечаване на авансово предоставените средства са определени в допустимите размери по чл. 111, ал. 2 и ал. 3 от ЗОП. Преценката за законосъобразността на размера им се прави по всяка обособена позиция поотделно (ако има такива). | | | |  | | |  | |
| 11 . | **Предметът на обществената поръчка от обявлението за ОП, съответно обявлението за предварителна информация/периодично индикативно обявление, с което е оповестено откриването на процедурата, поканата за потвърждаване на интерес и документацията за поръчката, включително изискванията от техническите спецификации осигуряват ли спазване на принципите за равен достъп и недопускане на дискриминация, свободна конкуренция на лицата и пропорционалност?**  Възложителят е длъжен да формулира предмета на поръчката в обявлението за оповестяване на процедурата и останалата част от документацията за поръчката достатъчно пълно, ясно и без да използва дискриминационни елементи (напр. когато предметът е зададен твърде общо или неизчерпателно, е невъзможно да се идентифицират конкретните дейности, подлежащи на изпълнение).  **Внимание!** Необходимо е да се направи задълбочен анализ дали дейностите от предмета на поръчката представляват интерес на една и съща група икономически оператори. Преценката се прави и при поръчки с обособени в предмета си позиции. В тези случаи анализът обхваща:  - при поръчки, за които задължително се подават оферти за всички обособени позиции – дейностите по всички обособени позиции;  - при поръчки, за които участниците избират за една или повече обособени позиции да подадат заявление за участие – дейностите по съответната обособена позиция.  Възложителят трябва да определи техническите спецификации, съобразявайки се с изискванията на чл. 48, чл. 49 и § 2, т. 54 от ДР на ЗОП.  Техническите спецификации трябва да дават възможност за равен достъп на лицата за участие в процедурата и да не създават необосновани пречки пред конкуренцията.  Техническите спецификации не трябва да се определят чрез посочване на конкретен модел, източник, процес, търговска марка, патент, тип, произход или производство, за да се облагодетелстват или елиминират определени лица или стоки. При изключителни случаи е допустимо използването на подобно описание, ако след него са добавени думите „или еквивалент”.  **Важно!** Технически спецификации се изготвят при всички обекти обществени поръчки – доставки, услуги и строителство. В тази връзка за справка с чл. 31, ал. 1, т. 1 и § 2, т. 54 от ДР на ЗОП.  **(чл. 2 от ЗОП)**  **(чл. 48, чл. 49 и § 2, т. 54 от ДР на ЗОП)**  **Насочващи източници на информация:** прегледайте обявлението за обществената поръчка в частта относно предмета на поръчката (т. ІІ.1.1., ІІ. 1.4., ІІ. 1.6., ІІ.2.4.) /обявлението за предварителна информация/ периодичното индикативно обявление, с което е оповестено откриването на процедурата, поканата за потвърждаване на интерес, както и документацията за поръчката в частта относно описанието на предмета на поръчката, техническите спецификации (включително количествени сметки и др.), изискванията относно вариантите на офертите (ако е приложимо), проекта на договор и др.  Анализирайте посочените насочващи източници с цел да установите дали предметът на ОП е определен достатъчно пълно, ясно и без дискриминационни елементи.  Анализирайте техническите спецификации, за да оцените дали са приложени изискванията на цитираните правни норми.  Анализирайте дали дейностите от предмета на поръчката представляват интерес на една и съща група икономически оператори. | | | |  | | |  | |
| 12. | **Изпълнено ли е задължението по чл. 46, ал. 1 от ЗОП възложителят да посочи в решението за откриване на процедурата причините за липса на разделяне на предмета на поръчката в обособени позиции?**  **(чл. 46, ал. 1 от ЗОП)**  **Насочващи източници на информация:** прегледайте решението за откриване на процедурата и другите части на документацията.  Анализирайте дали ***решението*** за откриване на процедурата, включително другите части от документацията, съдържа причините за липса на разделяне на предмета на поръчката в обособени позиции. | | | |  | | |  | |
| 13. | **За процедури, приключващи с рамково споразумение:**  **Налице ли е предотвратяване, ограничаване или нарушаване на конкуренцията при сключване на рамковото споразумение?**  Възложителят няма право да сключва рамково споразумение, ако предотвратява, ограничава или нарушава конкуренцията по силата на чл. 81, ал. 7 от ЗОП. Забраната се отнася не само до предмета на поръчката, но и до всички останали изисквания на възложителя.  **Внимание!** След сключване на рамково споразумение не се допуска включването на нови изпълнители.  **(чл. 81, ал. 6 и 7 от ЗОП)**  **Насочващи източници на информация:** прегледайте обявлението за обществената поръчка в частта относно предмета на поръчката (т. ІІ.1.1., т. ІІ.1.5., ІІ. 1.4., ІІ.2.4.) /обявлението за предварителна информация/ периодичното индикативно обявление, с което е оповестено откриването на процедурата, поканата за потвърждаване на интерес, условията за участие (т. ІІІ.1.1., т. ІІІ.1.2., т. ІІІ.1.3., т. ІІІ.1.3.), както и документацията за поръчката в частта относно описанието на предмета на поръчката, техническите спецификации, изискванията относно вариантите на офертите (ако е приложимо), проекта на договор.  Анализирайте предмета на поръчката при процедури, приключващи с рамково споразумение, за да установите налице ли е нарушаване на забраната по чл. 81, ал. 7 от ЗОП. | | | |  | | |  | |
| 14. | **При поръчки с обект строителство:**  **Включени ли са в предмета на поръчката услуги или доставки, които не са свързани с изпълнението на строителството?**  Възложителят е длъжен, когато определя подлежащите на изпълнение дейности, да не включва в предмета на поръчки за строителство услуги или доставки, които не са необходими за неговото изпълнение.  При анализа на дейностите от предмета на поръчката е необходимо да се има предвид легалното определение за строителство по чл. 3, ал. 1, т. 1 и ал. 2 от ЗОП.  **(чл. 21, ал. 7 и 17 от ЗОП, чл. 3, ал. 1, т. 1 и ал. 2 от ЗОП)**  **Насочващи източници на информация:** прегледайте обявлението за обществената поръчка в частта относно предмета на поръчката (т. ІІ.1.1., ІІ. 1.2., ІІ. 1.4., ІІ.2.1., ІІ.2.4) /обявлението за предварителна информация/ периодичното индикативно обявление, с което е оповестено откриването на процедурата, поканата за потвърждаване на интерес, както и документацията за поръчката в частта относно описанието на предмета на поръчката, техническите спецификации (по-специално количествените сметки), проекта на договор.  Анализирайте предмета на поръчката и по-специално техническите спецификации, включително количествените сметки, за да установите дали в предмета на поръчката са включени доставки и услуги, които не са необходими за изпълнението на строителството. | | | |  | | |  | |
| 15. | **Приложим за договори с периодично изпълнение и рамкови споразумения:**  **Срокът за изпълнение на договорите за обществени поръчки с периодично или продължително изпълнение надвишава ли 5 години?**  **Срокът на рамковото споразумение надвишава ли 4 години *(за публичните възложители)*/ 8 години *(за секторните възложители)*?**  **Ако отговорът е „да”, възложителят посочил ли е мотиви за това в обявлението за обществената поръчка/ обявлението за предварителна информация/ периодичното индикативно обявление, с което е оповестено откриването на процедурата, или поканата за потвърждаване на интерес?**  Сключването на договор/рамково споразумение за по-дълъг от посочения срок е винаги по изключение и следва да се мотивира от възложителя.  В обхвата на ограничението попадат само договорите с периодично и продължително изпълнение, а не всички договори за обществена поръчка.  (чл. 113, ал. 1 и ал. 2, чл. 81, ал. 3 и ал. 4 от ЗОП)  Насочващи източници на информация: прегледайте обявлението за обществената поръчка в т. ІІ. 1.5., т. ІІ.2.4., т. ІІ.2.7., т. IV.1.3/ обявлението за предварителна информация/ периодичното индикативно обявление, с което е оповестено откриването на процедурата, поканата за потвърждаване на интерес.  Анализирайте срока на договора за обществена поръчка, ако той е за периодично или продължително изпълнение/ рамковото споразумение. Ако надвишава посочения брой години, направете анализ дали това е обосновано и дали не е налице нарушение на чл. 113, ал. 2 и чл. 81, ал. 3 от ЗОП. | | | |  | | |  | |
| 16. | **Критериите за подбор (минималните изисквания към годността (правоспособността) за упражняване на професионална дейност, икономическото и финансовото състояние и техническите и професионални способности на кандидатите) посочени ли са изчерпателно в обявлението/обявлението за предварителна информация/ периодичното индикативно обявление, с което е оповестено откриването на процедурата, или в поканата за потвърждаване на интерес и/или в документацията за поръчката, ако същата е публично достъпна чрез електронни средства във времето и в обхвата, предвидени в ЗОП?**  **Документите за доказване на критериите за подбор посочени ли са изчерпателно в обявлението/обявлението за предварителна информация/ периодичното индикативно обявление, с което е оповестено откриването на процедурата, или в поканата за потвърждаване на интерес и/или в документацията за поръчката, ако същата е публично достъпна чрез електронни средства във времето и в обхвата, предвидени в ЗОП?**  В обявлението за поръчката/обявлението за предварителна информация/периодичното индикативно обявление, с което е оповестено откриването на процедурата, или поканата за потвърждаване на интерес възложителят е длъжен да посочи изчерпателно:  - всички критерии за подбор, както и  - всички документи, с които се доказват.  Възложителят не е длъжен да определя критерии за подбор. Той може да прецени дали да се възползва от тази възможност, както и да прецени кои от правно установените критерии за подбор да използва. Свободата на възложителя не е безгранична. Длъжен е да определи критерии за подбор, които са пропорционални на предмета на поръчката и са необходими за нейното изпълнение.  В случай че възложителят е определил критерии за подбор, той е длъжен да определи и документите, с които се доказва изпълнението им (чл. 59, ал. 5 от ЗОП).  Възложителите нямат правно основание да изискват представяне на документи по чл. 60, чл. 62 и/или чл. 64 от ЗОП, без да са определили съответни критерии за подбор.  Документите за доказване на критериите за подбор се представят преди сключване на договора за обществена поръчка, но възложителят следва да определи вида им още при откриване на процедурата и да направи публична информацията за тях чрез обявлението за обществена поръчка/ обявлението за предварителна информация/ периодичното индикативно обявление, с което е оповестено откриването на процедурата, или поканата за потвърждаване на интерес. Възложителят няма право да изисква представянето на тези документи при първоначалното представяне на заявленията за участие от кандидатите.  **(чл. 59, ал. 5 от ЗОП във връзка с чл. 2, ал. 1, т. 4 от ЗОП)**  **(чл. 35, ал. 2 от ЗОП)**  **(чл. 23, ал. 3 - 5 от ЗОП и Приложения № 4 и № 5, част А към чл. 23 от ЗОП)**  **(Приложение № 8, раздел II към чл. 34, ал. 1, т. 1 от ЗОП/ Приложение № 9, раздел II към чл. 34, ал. 1, т. 2 от ЗОП)**  **Насочващи източници на информация:** обявление/обявлението за предварителна информация/ периодично индикативно обявление, с което е оповестено откриването на процедурата, или поканата за потвърждаване на интерес, документация за поръчката и др. относими. | | | |  | | |  | |
| 17. | **При критерий за оценка „ниво на разходите“ и „оптимално съотношение качество/цена“:**  **Включени ли са в обявлението за ОП, съответно в обявлението за предварителна информация/ периодичното индикативно обявление, с което е оповестено откриването на процедурата, или поканата за потвърждаване на интерес и в методиката за оценка показатели за оценка, които представляват критерии за подбор на кандидатите?**  Съгласно чл. 70, ал. 5 от ЗОП показателите за оценка следва да са свързани с предмета на поръчката. Регламентирана е забрана като показатели за оценка на офертите да се включват критерии за подбор на кандидатите – чл. 70, ал. 12 от ЗОП.  **Важно!** Законът допуска изключение от забраната в **чл. 70, ал. 4, т. 2 от ЗОП.**  **Обхват на изключението:**  - ***относно предмета на поръчката*** – когато качеството на ангажирания с изпълнението на поръчката персонал може да окаже съществено влияние върху изпълнението на поръчката *(в повечето случаи поръчки за услуги, по-рядко строителство и доставки).* Затова във всеки конкретен случай следва да се направи преценка дали персоналът има подобна роля в изпълнението на поръчката;  - ***относно вида на показателя за оценка*** – да е свързан с професионалната компетентност на персонала, на който е възложено изпълнението на поръчката;  - ***относно критериите за подбор*** – ако показателят за оценка е свързан с професионалната компетентност на персонала/ ръководния състав, последната не може да се използва като критерий за подбор (**чл. 63, ал. 1, т. 5 от ЗОП**).  Забраната по чл. 70, ал. 12 от ЗОП се отнася до всички критерии за подбор при спазване на изключението по-горе, а не само до тези, които са използвани от възложителя при конкретната процедура. Обхватът на забраната включва както показателите за оценка, така и подпоказателите и всички компоненти на оценката, определени от възложителя в методиката.  **(чл. 70, ал. 2, т. 3, ал. 4 и ал. 12 от ЗОП)**  **(чл. 63, ал. 1, т. 5 от ЗОП)**  **Насочващи източници на информация:** прегледайте обявлението за обществената поръчка в частите относно критериите за възлагане (т. II.2.5.)/ обявлението за предварителна информация/ периодичното индикативно обявление, с което е оповестено откриването на процедурата, или поканата за потвърждаване на интерес, критериите за подбор (т. III.1.1-III.1.3) и документацията за поръчката в частта относно критериите за подбор и методиката за определяне на комплексната оценка на офертите.  Анализирайте всички показатели за оценка на офертите, включително подпоказателите и компонентите за оценяване (ако има такива), съдържащи се в методиката за определяне на комплексната оценка на офертите и обявлението за обществената поръчка/ обявлението за предварителна информация/ периодичното индикативно обявление, с което е оповестено откриването на процедурата или поканата за потвърждаване на интерес. Анализирайте и установете дали показателите, включително и всички подпоказатели и параметри за оценка, предвиждат оценяване на годността (правоспособността) за упражняване на професионална дейност, икономическото и финансовото състояние на кандидатите, техните технически и професионални способности.  Ако като показатели за оценка/подпоказатели/компоненти за оценяване е предвидено да се оценява професионалната компетентност на персонала, следва да се анализира следното:  - ***по предмета на поръчката –*** дали качеството на ангажирания с изпълнението на поръчката персонал може да окаже съществено влияние върху изпълнението на поръчката;   |  |  | | --- | --- | | - - ***по вида на показателя*** – дали смесеният показател е свързан единствено и само с професионалната компетентност на персонала, на който е възложено изпълнението на поръчката;  - ***по критериите за подбор –*** дали като критерии за подбор са определени изисквания, свързани с професионалната компетентност на кандидатите. | | |  |  | | | | |  | | |  | |
| 18. | **Формулирани ли са условия или изисквания, които необосновано ограничават участието на чуждестранните лица?**  **Формулирани ли са условия или изисквания, които дават предимство или необосновано ограничават участието на лица в процедурата?**  **Формулирани ли са незаконосъобразни изисквания в процедурата?**  **Формулирани ли са изисквания, които не са необходими за установяване възможността на кандидатите да изпълнят поръчката и/или не са съобразени с предмета, стойността, обема и сложността на поръчката?**  Незаконосъобразните, дискриминационните и/или непропорционалните условия или изисквания могат да се отнасят както до критериите за подбор (а именно изискванията, свързани с годността (правоспособността) за упражняване на професионална дейност, икономическото и финансовото състояние на кандидатите, техните технически и професионални способности) и показателите за оценка, така и до други условия или изисквания на възложителя. Неясните изисквания също са предпоставка за неравно третиране и допускане на дискриминация на кандидатите/ участниците.  Условията за възлагане на поръчката не следва да водят до:  - неравно третиране на териториален принцип (по-благоприятно третиране на националните кандидати/ участници от чуждестранните) – налице е когато не се допуска изрично чуждестраннитеикономически оператори да докажат съответствието си с определено национално изискване към момента на подаване на заявленията за участие/офертите с еквивалентни документи от държавата, в която са установени или се изисква да разполагат с оборудване или база, които са установени на територията на Република България към момента на подаване на заявлението за участие/офертата. Неравно третиране на териториален принцип може да има и извън критериите за подбор и документите за доказването им – например в методиката за оценка, техническите спецификации и проекта на договор за обществена поръчка;  - неравно третиране на различните видове кандидати/ участници – формулиране на специални изисквания за определен вид кандидати/ участници извън изключението по чл. 37 от ППЗОП;  - диспропорция спрямо предмета, характера, стойността на поръчката – изисквания, които не съответстват на предмета, характера и стойността на поръчката и затова същите въвеждат тежест на икономическите оператори, която същите нямат интерес да понесат, тъй като липсва сигурност, че ще бъдат определени за изпълнители на поръчката (например сертификация, която не е необходима заизпълнение на поръчката, валидна за целия срок за изпълнение на договора за обществена поръчка сертификация/застраховка професионална отговорност като условие за участие в процедурата или по-висока от правно установените минимуми застраховка професионална отговорност като условие за участие в процедурата и др.).  Когато предметът на поръчката е обособен в позиции, изискванията за всяка обособена позиция следва да са пропорционални за съответната обособена позиция.  **ВАЖНО!** Възложителите нямат право да включват условия или изисквания, които са свързани с изпълнението само на обществени поръчки, или с изпълнението на конкретно посочени програми или проекти, или с конкретизирането на източници на финансиране, или на определен брой изпълнени договори с конкретно посочване на предмета им (чл. 63, ал. 6 от ЗОП).  **ВАЖНО!** Възложителите нямат право да изискват от кандидатите да доказват критериите за подбор с информация и документи, които не са посочени в ЗОП (чл. 59, ал. 3 от ЗОП). Документите за доказване на критериите за подбор са посочени в чл. 62 и чл. 64 от ЗОП.  Единният европейски документ за обществени поръчки (ЕЕДОП) е задължителна част от заявлението за участие на кандидатите, който служи за:  - деклариране на липсата на основанията за отстраняване и за съответствие с критериите за подбор – чл. 67 от ЗОП и  - посочване на публично достъпните източници, които съдържат информация за изпълнението на критериите за подбор.  *Относно оборота*  Съгласно чл. 61, ал. 2 от ЗОП общият оборот не може да надхвърля двукратния размер на прогнозната стойност на поръчката. Ограничението се отнася до ОБЩИЯ оборот, а не до оборота в сферата, попадаща в обхвата на поръчката. Допуска се изискване на по-голям общ оборот, като необходимостта се мотивира в обявлението за поръчката. Не е достатъчно да са налични мотиви, а описаните в тях факти трябва да доказват необходимостта.  *Относно застраховката за професионална отговорност*  Съгласно изменения в чл. 61, ал. 1, т. 2 от ЗОП (в сила от 01.03.2019 г.) изискването за застраховка „Професионална отговорност“ е допустимо, само когато същото произтича от нормативен акт.  Относно опита  При анализа е необходимо да се има предвид, че относимият период на придобиване на опита е правно уреден в чл. 63 ал. 1, т. 1 и т. 2 от ЗОП – най-много последните 3 години от датата на подаване на офертата – за доставки и услуги, и най-много последните 5 години – за строителство. Ако възложителят е определил по-кратък от 5/3 години референтен период за опита, следва да мотивира решението си. Възможно е определянето на по-кратък период необосновано да ограничава участието на лицата в процедурата.  **ВНИМАНИЕ!** Съгласно изменения в чл. 63, ал. 1, т. 1 от ЗОП (в сила от 01.03.2019 г.) относимият период на придобиване на опита е последните 3 години от датата на подаване на офертата – за доставки и услуги, и последните 5 години – за строителство. Това означава, че възложителите не могат да намаляват референтния период на опита по своя преценка.  **ВНИМАНИЕ!** Съгласно чл. 63, ал. 2 от ЗОП допустим е по-дълъг период от посочения в закона, когато естеството на поръчката го налага. Законосъобразността се преценява за всеки конкретен случай в зависимост от неговата специфика, сложност, продължителност на изпълнение и др. фактори, които могат да обусловят поставянето на различен от законоустановения период за придобиване на опит.  Ако възложителят е определил по-кратък от 5/3 години референтен период за опита, следва да мотивира решението си.  Обърнете внимание, че подлежащият на доказване опит следва да е за дейности (а не договори), идентични или сходни по предмет и обем на поръчката. Затова възложителите нямат право да изискват определен брой изпълнени договори с конкретно посочване на предмета им.  *Относно кандидатите обединения*  Възложителят може да поставя условия, които се отнасят до обединения и се различават от условията за индивидуалните кандидати (чл. 59, ал. 7 от ЗОП и чл. 37, ал. 1 от ППЗОП). Специфичните условия могат да са свързани единствено и само с изискване за определяне на партньор, който да представлява обединението за целите на обществената поръчка, и/или уговаряне на солидарна отговорност, когато не е предвидена съгласно приложимото законодателство.  **ВНИМАНИЕ!** Съгласно изменения в чл. 63, ал. 4 от ЗОП (в сила от 01.03.2019 г.) при възлагане на обществени поръчки за доставки, които изискват инсталационни или монтажни работи, за предоставяне на услуги или за изпълнение на строителство, възложителите могат да поставят изисквания към участниците за техните умения и опит да предоставят услугата или да извършат монтажа или строителните работи. В тези случаи, в условията на процедурата възложителят може да предвиди и изискване дейности от особена важност да бъдат извършени пряко от самия участник, съответно от участник в обединението.  Секторните възложители могат да отстранят оферта за доставка, когато делът на продуктите с произход от трети страни, с които Европейският съюз или Република България няма сключено многостранно или двустранно споразумение, осигуряващо сравним и ефективен достъп, надвишава 50 на сто от общата стойност на продуктите, включени в нея (чл. 146, ал. 1 от ЗОП).  **(чл. 59, ал. 2, ал. 3, ал. 6 и ал. 7, чл. 60 - 69 от ЗОП)**  **(чл. 2, ал. 2 от ЗОП)**  **(чл. 37 от ППЗОП)**  **(чл. 146, ал. 1 от ЗОП само за секторни възложители)**  **Насочващи източници на информация:** прегледайте обявлението/обявлението за предварителна информация/ периодичното индикативно обявление, с което е оповестено откриването на процедурата, или поканата за потвърждаване на интерес/поканата за подаване на оферти за обществената поръчка и документацията за поръчката.  **ВАЖНО!** За да се формира заключение по въпроса за проверка, е необходимо да се направи анализ дали изискванията са съобразени с предмета, стойността, обема и сложността на поръчката и са необходими за изпълнението й.  Анализирайте посочените условия в обявлението/ обявлението за предварителна информация/ периодичното индикативно обявление, с което е оповестено откриването на процедурата или поканата за потвърждаване на интерес и поканата за подаване на оферти и документацията за поръчката, включително изискванията, които се отнасят до: годността (правоспособността) за упражняване на професионална дейност; икономическото и финансовото състояние; техническите и професионалните способности.  За обществени поръчки с предмет, обособен в позиции:  Анализът за липса на ограничителни изисквания, критерии за подбор/ други изисквания към кандидатите се прави самостоятелно за всяка обособена позиция. | | | |  | | |  | |
| 19. | **Налице ли е необосновано ограничение на възможността за използване на подизпълнители?**  Възложителят няма право да забранява използването на подизпълнители, нито да ограничава вида и дела на участието им в поръчката. Допустимо е, когато предметът на поръчката включва дейности от особена важност, възложителят да определи, че същите могат да бъдат изпълнени само от участника.  **Важно!** Съгласно изменения в чл. 66 от ЗОП (в сила от 01.03.2019 г.) изпълнителите сключват договор за подизпълнение с подизпълнителите, посочени в офертата. Съгласно чл. 66, ал. 7 от ЗОП (в сила от 01.03.2019 г.), когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Приложимите правила относно директните разплащания с подизпълнители се посочват в документацията за обществената поръчка и в договора за възлагане на поръчката.  **(чл. 66 от ЗОП)**  **(чл. 63, ал. 5 от ЗОП)**  **(чл. 2 от ЗОП)**  **Насочващи източници на информация:** прегледайте обявлението за обществената поръчка и документацията за поръчката.  Анализирайте дали възложителят е формулирал забрана относно възможността за ползване на подизпълнители и/или е определил допустим вид или дял, който може да се изпълни от подизпълнител. Потвърдете, че не е налице условието на чл. 63, ал. 5 от ЗОП. | | | |  | | |  | |
| 20. | **Методиката за определяне на комплексната оценка на офертите законосъобразна ли е?**  Възложителят е длъжен:  - да определи показатели за оценка, които са свързани с предмета на обществената поръчка и отговарят на изискванията за **вида им** по чл. 70, ал. 4 и/или чл. 71, ал. 1 от ЗОП;  - да определи **начин** за оценка, който да съответства на чл. 70, ал. 7 и чл. 71, ал. 2 от ЗОП.  Правила относно това ***какво*** подлежи на оценка и ***как*** следва да бъде формулиран редът за оценка се съдържат в чл. 70 и чл. 71 от ЗОП и чл. 33 от ППЗОП.  Необходимо е да се установи:  1. дали **видът на показателите** за оценка попада в кръга на посочените варианти в чл. 70, ал. 4, т.1-3 от ЗОП и чл. 71, ал. 1, т. 1 и т. 2 от ЗОП;  2. дали **начинът** за присъждане на оценките е формулиран в съответствие с изискванията на чл. 70, ал. 7 от ЗОП и чл. 71, ал. 2 и сл. от ЗОП.  ВАЖНО!За поръчки, които имат предмет проектиране и изпълнение на строителство, показателите за оценка трябва да включват характеристики, относими за всяка от двете дейности.  Забранени са следните видове показатели за оценка:  - които отчитат времето за извършване на плащанията в полза на изпълнителя (отложено или разсрочено плащане);  - оценяване на размера или отказа от авансово плащане, когато се предвижда предоставяне на аванс;  - които използват пълнотата и начина на представяне на информацията в документите (планове, графици и други документи, свързани с организацията на изпълнението на дейностите).  Съгласно изм. в чл. 70, ал. 6 от ЗОП, в сила от 1.1.2020 г. (в чл. 33, ал. 3 от ППЗОП, в сила от 01.03.2019 г.), когато показателят за оценка е свързан със срок, възложителят е ***длъжен*** да определи минимални и/или максимални граници, като отчита сложността на поръчката, необходимото време за нейното изпълнение, а когато е приложимо – и гаранционната поддръжка.  **(чл. 70, ал. 2-11, чл. 71 от ЗОП, § 2, т. 11 от ДР на ЗОП, чл. 33 от ППЗОП)**  **Насочващи източници на информация:** методика за определяне на комплексната оценка на офертите, както и останалата част от документацията за поръчката, която е свързана с описаните в методиката указания.  Анализирайте методиката за определяне на комплексната оценка на офертите и свързаните части на документацията.  Проверете:  - дали показателите за оценка са свързани с предмета на обществената поръчка;  - дали видът на показателите за оценка попада в хипотезите на чл. 70, ал. 4 от ЗОП и чл. 71, ал. 1 от ЗОП;  - дали определените показатели не попадат в обхвата на забраните по чл. 70, ал. 9 и ал. 10 от ЗОП, чл. 33 от ППЗОП;  – дали начинът за присъждане на оценките отговаря на чл. 70, ал. 7 и чл. 71, ал. 2 и сл. от ЗОП;  - дали са спазени всички останали правила по чл. 70 и чл. 71 от ЗОП и др.  - дали методиката за оценка съдържа достатъчно указания за присъждане на точките по всеки показател;  - когато показателят за оценка е свързан със срок (включително гаранционна поддръжка), дали възложителят е определил минимални и/или максимални граници, при отчетени сложност на поръчката, необходимо време за нейното изпълнение и изисквания на приложимите нормативни актове (изм., в сила от 01.01.2020 г.). | | | |  | | |  | |
| 21. | **Възложителят предвидил ли е в техническата спецификация на поръчката мерки, съдържащи условия, свързани с принципа за „ненанасяне на значителни вреди“ по смисъла на чл. 17 от Регламент (ЕС) 2020/852 на Европейския парламент и на Съвета от 18 юни 2020 г.?**  Възложителят е длъжен, при изготвянето на документацията за обществена поръчка, да спазва приложимата част от законодателството на ЕС в областта на околната среда.  **Внимание!** Дейностите, предмет на поръчката, следва да оказват незначително предвидимо въздействие върху околната среда. При преценката си на риска от оказване на неблагоприятно въздействие върху околната среда на дейностите, свързани с изпълнението на поръчката, възложителят трябва да вземе предвид както преките, така и непреките въздействия през целия жизнен цикъл на инвестицията.  **Насочващи източници на информация:**  Прегледайте обявлението и техническите спецификации за обществената поръчка, за да прецените съдържат ли достатъчно гаранции за спазване на принципа „ненанасяне на значителни вреди“.  В случаите на дейности по инвестиции в инфраструктура за пренос и разпределение на електроенергия, изграждане на транспортна инфраструктура, закупуване на превозни средства, управление на отпадъци, енергийна ефективност в съществуващи сгради, подмяна на отоплителни и охладителни системи и др., преценете налице ли са специфични условия, свързани с принципа за „ненанасяне на значителни вреди“.  Анализирайте: Очаква ли се дейността, възлагана чрез настоящата обществена поръчка, да доведе до нанасяне на вреди върху околната среда? Възложителят предвидил ли е технология, която е щадяща за околната среда?  Примери: Дейността не трябва да води до значителна неефективност при използването на ресурсите или до увеличаване на генерирането на отпадъци. Изпълнението на дейностите не следва да води до отделяне на значителни емисии на парникови газове, увеличение на емисиите на замърсители във въздуха, замърсяване на води и почви и др. | | | |  | | |  | |
| РАЗДЕЛ II. ИНДИКАТОРИ ЗА ИЗМАМИ, КОИТО ИМАТ ОТНОШЕНИЕ КЪМ ОБЩЕСТВЕНАТА ПОРЪЧКА („ЧЕРВЕНИ ФЛАГОВЕ“) | | | | | | | | | | |
| 22 . | | | **Налице ли са в проверяваната процедурата индикатори за измама при конфликт на интереси:**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  | | |  | | | |
| 23. | | | **Налице ли са в проверяваната процедурата индикатори за договаряне при офериране?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  | | |  | | | |

|  |  |
| --- | --- |
| ***Заключение:***   * ***Съгласувам представените за предварителен контрол документи без забележки.*** * ***Съгласувам представените за предварителен контрол документи след неформално връщане и коригиране на установени пропуски и грешки.*** * ***Връщам представените за предварителен контрол документи с препоръки за корекция. Виж въпрос №……….*** | |
|  |  |
|  |  |
|  |  |

|  |  |
| --- | --- |
| Експерт, извършил проверката (място, дата, име): |  |
| Началник отдел, извършил преглед (дата): |  |
|  |  |
| ***Заключение на началника на отдел от прегледа:***  - проверяващият е попълнил общата информация за поръчката и колона „Да/Не/НП” за всички въпроси;  - установените отклонения са документирани в колона „Коментари/Референции” в съответствие с изискванията на общите указания по КЛ – т.е. потвърждава отклоненията.  - съгласен съм с констатираното отклонение  - потвърждавам/не потвърждавам идентифицираните индикатори за измама в проверената процедура и описани в колона „Коментари/Референции“ от раздел ІV на контролния лист. | |

**Приложения:**

1. …