1. ***Организация и изпълнение – екип за самооценка***

Управлението на риска от измами, корупция, конфликт на интереси и двойно финансиране в дейността на ДНФ/СНД се извършва чрез създаване на ефективна система за идентифициране на рисковите области и избор на подходящи техники за идентифициране предприемане на контролни действия и механизми включващи следните мерки:

* създаване на работна група (екип за самооценка) в ДНФ/СНД, в която участват служители от съответното административно звено съобразно участието им в дейностите по изпълнение на ПВУ;
* провеждане на работни срещи и извършване на самооценка на риска от измами, корупция, конфликт на интереси и двойно финансиране в дейността на ДНФ/СНД, както и изготвяне на доклади, включващи информация за:
* идентифицираните рискови области и идентифицирани вътрешно присъщи (брутни) рискове за дейностите в ДНФ/СНД;
* оценка на въздействието и ефективността на въведените текущи контролни мерки на системата за контрол на риска, предвидени за ограничаване на брутния риск;
* определяне на остатъчните (нетните) рискове;
* реакция на риска, планове за действие и определени целеви рискове;
* при необходимост и/или в случай на непредвидени обстоятелства - провеждане на допълнителни срещи за подготовка и обсъждане на процесите в ДНФ/СНД и свързаните с тях рискове от измами, корупция, конфликт на интереси и двойно финансиране, нововъзникнали рискове и предложения за подобряване на контролите;

Одобрената/утвърдена от ръководителя на ДНФ/СНД оценка на риска от измами, корупция, конфликт на интереси и двойно финансиране се актуализира на всеки две години или при настъпване на съществени промени в рисковата среда. Текущо наблюдение на контролните дейности, целящи намаляването на риска, се анализират и актуализират на срещи на Екипа за самооценка, които се провеждат най-малко веднъж годишно.

**Методологията за оценка** на риска от измами в дейността на ДНФ/СНД обхваща следните стъпки:

Стъпка 1: Идентифициране и количествено отразяване на вероятността и въздействието на специфичния риск на процесите в ДНФ/СНД и свързаните с тях рискове от измами, корупция, конфликт на интереси и двойно финансиране (брутен риск);

Стъпка 2: Оценка на ефективността на въведените текущи контролни мерки за ограничаване на брутния риск;

Стъпка 3: Оценка на нетния риск след отчитане на ефекта на всички текущи контролни мерки и тяхната ефективност, т.е. ситуацията такава, каквато е към настоящия момент (остатъчен риск);

Стъпка 4: Оценка на ефекта на планираните контролни мерки върху нетния (остатъчен) риск;

Стъпка 5: Определяне на целевия риск (нивото на риска, което УО счита за допустимо).

1. ***Правила за дейността на екипа за самооценка***

Екипът за самооценка на риска от измами, корупция, конфликт на интереси и двойно финансиране в дейността на ДНФ/СНДсе създава въз основа на докладна записка, одобрена от ръководителя на звеното. Извършената от екипа оценка на процесите в ДНФ/СНД и свързаните с тях рискове от измами, корупция, конфликт на интереси и двойно финансиране, както и планираните контролни мерки (планове за действие), подлежат на одобрение/утвърждаване от ръководителя на ДНФ/СНД.

***3.*** ***Състав на екипа за самооценка***

Съставът на екипа за самооценка включва председател, заместник-председател, секретар и членове. Екипът за самооценка се състои от служители на ДНФ/СНД съобразно участието им в дейностите по изпълнение на ПВУ и свързаните с тях рискове от измами, корупция, конфликт на интереси и двойно финансиране. Членовете на екипа изпълняват функциите на оценители на риска за процесите в ДНФ/СНД и свързаните с тях рискове от измами, корупция, конфликт на интереси и двойно финансиране. При необходимост и след одобрение от ръководителя на ДНФ/СНД, с мотивирано предложение на председателя на екипа за самооценка, за участие могат да бъдат поканени и други експерти от звеното.

1. ***Промяна в състава на екипа за самооценка***

Промени в състава на екипа за самооценка могат да се правят по предложение на председателя, заместник-председателя и членовете на екипа. По предложение на екипа и след одобрение на ръководителя на ДНФ/СНД, за определени цели и за подпомагане на екипа могат да се създават временни/постоянни работни групи.

1. ***Задачи на екипа за самооценка*** 
   1. идентифицира специфичните рискове на ниво процес/дейност в ДНФ/СНД, отчитайки уязвимостта им от измами, корупция, конфликт на интереси и двойно финансиране, съобразно експертната оценка и компетентността на членовете на екипа и на базата на информацията регистрирани в звеното сигнали за нередности и резултатите от извършени от звеното контролни дейности;
   2. анализира и интерпретира резултатите от оценка на рисковете (брутен и нетен);
   3. обсъжда и определя методи, мерки и видове реакции на риска за ограничаване и отстраняване на идентифицираните рискове (план за действие по конкретните нетни рискове);
   4. определя отговорни служители и срокове за изпълнението на мерките и дейностите по управление на риска в съответствие с плана за действие;
   5. извършва мониторинг на изпълнението на мерките и дейностите по управление на риска, като при необходимост извършва преоценка на вече идентифицирани рискове;
   6. докладва и предава за одобрение на ръководителя на ДНФ/СНД извършената оценка на риска от измами, корупция, конфликт на интереси и двойно финансиране в дейността на ДНФ/СНД.

В изпълнение на задачите си, екипът за самооценка взема предвид всички релевантни рискове идентифицирани чрез констатации и препоръки от извършени одити.

1. ***Дейност на екипа за самооценка***

Дейността на екипа за самооценка се ръководи от председателя. При отсъствие или служебна ангажираност на председателя, дейността на екипа се ръководи от заместник-председателя.

Председателят на екипа:

1. насрочва заседанията и определя дневния ред за провеждането им;
2. ръководи заседанията и цялостната работа на екипа;
3. организира изготвянето на протокол от всяко заседание, който съдържа номер, дата, присъствалите лица, разглежданите точки от дневния ред и взетите решения по тях;
4. организира и контролира изпълнението на решенията на екипа;
5. организира експертното и информационното осигуряване на дейността на екипа;
6. организира обобщаването и изготвянето на списък на рисковете;
7. организира обобщаването на резултатите от извършената оценка на риска от оценителите на риска;
8. организира повторната оценка на рисковете, при необходимост;
9. организира изготвянето на доклад от извършената оценка и предложените корективни мерки;
10. представя доклада на извършената оценка пред ръководителя на ДНФ/СНД за одобрение.

Членовете на екипа:

1. изготвят списък от рискове съгласно компетентността им;
2. извършват оценка на риска;
3. изготвят становища, осигуряват информация и извършват други координационни дейности, свързани с дейността на екипа;
4. внасят за обсъждане в екипа предложения, свързани с изработването анализ и реакция на риска и/или други свързани с дейността на екипа документи;
5. имат право на достъп до съхраняваните протоколи и материалите към тях.

Организационно-техническото обслужване на дейността на екипа се осигурява от определения за секретар на екипа.

***7. Провеждане на сесиите и заседанията на екипа за самооценка***

Председателят свиква екипа най-малко веднъж годишно, като секретарят уведомява по електронна поща членовете на екипа за деня и мястото на провеждането на заседанието. Извънредно заседание може да бъде свикано при възникнали нови рискове в ДНФ/СНД, при идентифицирана нужда от предприемане на допълнителни мерки, констатации и препоръки от одитиращи органи, други релевантни за оценката на риска от измами, корупция, конфликт на интереси и двойно финансиране обстоятелства, както и по искане на най-малко една четвърт от членовете на екипа. На всяка среща на екипа, на съответното заседание членовете-оценители докладват пред работната група от името на отделите/секторите, които представляват, за срещнати трудности и слабости при извършваните обичайни за ДНФ/СНД дейности във връзка с вече идентифицираните рискове от измама, корупция, конфликт на интереси и двойно финансиране, упражняваните от ДНФ/СНД контролни мерки по тях, както и във връзка с идентифицирането на нови рискове. За всяко заседание на екипа се съставя протокол, който се подписва от екипа за самооценка. Протоколите и внесените за обсъждане материали по дневния ред и останалата документация, свързана с дейността на екипа, се съхраняват от председателя или заместник - председателя на екипа. Протоколите се предоставят на всички членове на екипа по електронна поща не по-късно от седем дни след приемането им.

***8. Приемане на решения***

Решенията на екипа се приемат с явно гласуване и с мнозинство повече от половината от членовете на екипа с право на глас. При възникване на проблеми, които изискват вземането на спешни процедурни решения, по изключение екипът може да обсъди и вземе тези решения неприсъствено.

1. ***Идентифициране/откриване на възможни процесни рискове и рискове от измама, корупция, конфликт на интереси и двойно финансиране в ДНФ/СНД***

При идентифициране и оценка на рискове от измама ДНФ/СНД ползват Насоките на ЕК за оценка на рискa от измами и ефективни и пропорционални мерки за борба с измамите. Адаптирано за ПВУ се обхващат рисковете в трите ключови области – подбор на проектни предложения, изпълнение на инвестициите и обществените поръчки.

*За процеса на подбор на кандидати са определени рискове от:*

- Конфликт на интереси в рамките на оценяващата комисия;

- Представяне на декларации с невярно съдържание от кандидатите;

- Риск от двойно финансиране.

*За процеса по мониторинг на изпълнението на проектите, включително възлагането на обществени поръчки, и проверка на дейностите са представени рисковете от:*

* + - * Недеклариран конфликт на интереси или подкупи и комисионни;
      * Избягване на необходимата състезателна процедура;
      * Манипулация на процеса на състезателната процедура;
      * Нерегламентирани споразумения за офериране;
      * Манипулиране на искане за плащане;
      * Недоставяне или заместване на продукти;
      * Изменение на действащ договор;
      * Фиктивни разходи за труд;
      * Разходите за труд са разпределени неправилно;
      * Неизпълнение на заложените в проекта етапи и цели

*За процеса по контрол и плащания:*

* + - * Непълен / неадекватен процес на проверка;

- Конфликти на интереси в рамките на ДНФ/СНД;

Идентифицирането на риска е първата стъпка от процеса по управление на риска. Изброените специфични рискове служат за основа за извършването на оценката на риска от измами, корупция, конфликт на интереси и двойно финансиране. В случай на идентифициране на други специфични за ПВУ рискове от измама, ДНФ/СНД ще допълва списъка на идентифицираните рискове. При идентифициране на други рискове за процесите, включително и непряко свързани с рисковете от измама, корупция, конфликт на интереси и двойно финансиране ДНФ/СНД извършва допълнителна оценка.За идентифициране на рисковете се вземат предвид и релевантни констатации от получени одитни доклади.

1. ***Оценка на възможни процесни рискове и рисковете от измама в ДНФ/СНД***

Адаптирано за ПВУ се прилагат критериите за оценката на рисковете от измама в дейността на ДНФ/СНД, представени в дадените от ЕК Насоки за оценка на рискa от измами и ефективни и пропорционални мерки за борба с измамите. За целите на цялостния процес по оценка и управление на рисковете от измами, СНД използва адаптирано за ПВУ приложения към Насоките за оценка на рискa от измами и ефективни и пропорционални мерки за борба с измамите инструмент за оценка (Приложение 19.1.). Те се прилагат по отношение на оценката на брутния, нетния и целевия риск. Въздействието на риска се измерва в скала от 1 до 4 по отношение на репутация и цели.

|  |  |  |
| --- | --- | --- |
|  | **Репутация:** | **По цели** |
| 1 | Ограничено въздействие | Допълнителна работа води до забавяне на други процеси |
| 2 | Незначително въздействие | Постигането на оперативната цел се забавя |
| 3 | Съществено въздействие,например при измама, която по своето естество е сериозна нередност | Постигането на оперативната цел е застрашено или стратегическата цел се забавя |
| 4 | Официално запитване от заинтересовани страни, например Европейската комисия, и/или отрицателно отразяване в пресата | Стратегическата цел е застрашена |

Вероятносттана риска отново се определя в скала от 1 до 4 поотношение на честотата навъзникване, съгласно следните критерии:

|  |  |
| --- | --- |
| 1 | Почти никога няма да възникне |
| 2 | Ще възниква рядко |
| 3 | Ще възниква понякога |
| 4 | Ще възниква често |

Обща степен на рискасе изчислява въз основа на определените ниваза въздействие и вероятност на риска.Степента се определя въз основа на общата оценка, като според резултатите рискът се счита за:

|  |  |
| --- | --- |
| 1-3 | Приемлив |
| 4-6 | Значителен |
| 8-16 | Критичен |

1. ***Самооценка на ефективността на въведените текущи контролни мерки и определяне на нетен риск***

Инструментът за самооценка на рискa от измами, корупция, конфликт на интереси и двойно финансиране съдържа предварително определени възможни контролни превантивни мерки. Същите ще служат за основа за проверка на въведените контролни дейности и ще се използват адаптирано от ДНФ/СНД. Изброените мерки са примерни и могат да бъдат променяни по целесъобразност. Оценката на съществуващите контролни мерки в инструмента за самооценка се извършва съобразно следните стъпки:

|  |  |
| --- | --- |
| **Заглавие на колона** | **Насоки** |
| Реф. номер на контролната мярка | Уникален референтен номер на мярката На всеки риск са приписани поредни номера, например контролните мерки за риск SR1 започват от SC 1.1, а контролните мерки за риск IR2 започват от IC 2.1. Тази клетка трябва да се попълва само за добавени нови контролни мерки. |
| Описание на контрола | Тази клетка трябва да се попълва само за добавени нови контролни мерки. |
| Свидетел ли сте на осъществяването на този контрол? | От падащото меню екипът за оценка на риска трябва да избере „Да“ или „Не“ за това дали са документирани доказателства за осъществяването на контролната мярка. Например доказателства за одобрение са документирани с подпис, следователно контролната мярка е видима. |
| Редовно ли проверявате този контрол? | От падащото меню екипът за оценка на риска трябва да избере „Да“ или „Не“ за това дали изпълнението на контролната мярка се проверява редовно. Проверката може да се извършва чрез вътрешен или външен одит или всяка друга система за мониторинг. |
| Какво доверие имате в ефективността на този контрол? | Въз основа отчасти на отговорите на предходните два въпроса екипът за оценка на риска следва да посочи какво доверие има в ефективността на контролната мярка по отношение на ограничаването на установения риск (високо, средно или ниско). Ако контролната мярка не е удостоверена с доказателства или не се подлага на проверка, равнището на доверие ще е ниско. Ако контролната мярка не е удостоверена с доказателства, то тя явно няма да може да се подлага на проверка. |
| Ефект от съчетаване на контролните мерки върху ВЪЗДЕЙСТВИЕТО на риска с оглед на степените на доверие | От падащото меню екипът за оценка на риска следва да избере степен от -1 до -4, която показва до каква степен според екипа е ограничено въздействието на риска чрез въведените в момента контролни мерки. Контролните мерки за откриване на измами, корупция, конфликт на интереси и двойно финансиране намаляват въздействието им, тъй като те показват, че механизмите за вътрешен контрол функционират. |
| Ефект от съчетаване на контролните мерки върху ВЕРОЯТНОСТТА на риска с оглед степените на доверие | От падащото меню екипът за оценка на риска следва да избере степен от -1 до -4, която показва до каква степен според екипа е ограничена вероятността на риска чрез въведените в момента контролни мерки. Контролните мерки за откриване на измами, корупция, конфликт на интереси и двойно финансиране намаляват само косвено вероятността им. |

След оценката на съществуващите контролни мерки, инструментът за самооценка автоматично пресмята нетния (остатъчния) риск.

1. ***Реакция на остатъчния риск и определяне на целеви риск***

След определянето на общата степен на текущия нетен риск, се пристъпва към реакция спрямо определеното ниво. В случай на изчислена обща степен на остатъчния риск в рамките на приемливото ниво, рискът се толерира от ДНФ/СНД, в останалите случаи се пристъпва към подходяща реакция за ограничаване или прехвърляне на риска. Екипът за самооценка взема решения за дейностите или методите, които трябва да се изпълнят, за да се постигне намаляване на рисковете. За целта, в инструмента за самооценка се попълва частта „План за действие“. Тази секция съдържа конкретни контролни действия и превантивни мерки за всеки риск, определени отговорни лица и срок за прилагане. След преценка на ефекта от планираните мерки, се пристъпва към определяне на новото очаквано въздействие и вероятност на риска. След оценката на планираните контролни мерки, инструментът за самооценка автоматично пресмята целевия риск.

Извършената от екипа оценка на процесите в ДНФ/СНД и свързаните с тях рискове от измами, корупция, конфликт на интереси и двойно финансиране, както и планираните контролни мерки (планове за действие), подлежат на одобрение/утвърждаване от ръководителя на ДНФ/СНД.